title: শাহ এ এম এস কিবরিয়া

text: এস এ এম এস কিবরিয়া ১ মে, ১৯৩১ তারিখে বাংলাদেশের সিলেট বিভাগের হবিগঞ্জ জেলায় জন্মগ্রহণ করেছিলেন। তার পিতা শাহ ইমতিয়াজ আলী শিক্ষাবিদ ছিলেন। ১৯৫২ সালে ঢাকা বিশ্ববিদ্যালয় থেকে অর্থনীতিতে স্নাতক ডিগ্রী লাভ করেন। ঐ বৎসরেই বাংলা ভাষা আন্দোলনে সম্পৃক্ততার অভিযোগে তৎকালীন পূর্ব-পাকিস্তান পুলিশ কর্তৃক তিনি গ্রেফতার হন এবং অল্পকিছুদিন পরেই মুক্তি পান। ১৯৫৩ সালে স্নাতকোত্তর ডিগ্রী অর্জনের পর পাকিস্তান সরকারের সেন্ট্রাল সুপিরিয়র সার্ভিস পরীক্ষায় কৃতকার্য হয়ে পাকিস্তানে বৈদেশিক বিভাগে যোগদান করেন। কিবরিয়া আমেরিকা যুক্তরাষ্ট্রের বোস্টনে ফ্লেচার স্কুল অব ল এবং যুক্তরাজ্যের লণ্ডনে ব্রিটিশ ফরেন অফিসে প্রশিক্ষণ গ্রহণ করেন।


title: শাহ এ এম এস কিবরিয়া

text: শাহ এ এম এস কিবরিয়া পাকিস্তানের কূটনৈতিক মিশনের সদস্য হিসেবে কলকাতা, কায়রো, জাতিসংঘ মিশন, নিউইয়র্ক, তেহরান এবং জাকার্তায় নিয়োজিত ছিলেন। এছাড়াও তিনি ইসলামাবাদের পররাষ্ট্র মন্ত্রণালয়ে এবং ওয়াশিংটন ডি.সি.-তে পাকিস্তান দূতাবাসে নিযুক্ত ছিলেন। বাংলাদেশের মহান স্বাধীনতা সংগ্রামে শাহ কিবরিয়া ওয়াশিংটন ডি.সি.-তে অবস্থিত পাকিস্তান দূতাবাসে রাজনৈতিক পরামর্শদাতা হিসেবে চাকুরীরত ছিলেন। পাক দূতাবাসে কর্মরত অবস্থায় ৪ আগস্ট, ১৯৭১ তারিখে তিনি ও তার বাঙ্গালী সহকর্মীবৃন্দ দূতাবাস ত্যাগ করে বাংলাদেশের অস্থায়ী সরকারের প্রতি আনুগত্য দেখান। পরে তিনি ওয়াশিংটনে বাংলাদেশ মিশন তদারকী করাসহ বাংলাদেশের পক্ষে জনমত গঠনে প্রভূত সহায়তা করেন।


title: শাহ এ এম এস কিবরিয়া

text: স্বাধীনতা যুদ্ধের পর শাহ এ এম এস কিবরিয়া ঢাকায় নবপ্রতিষ্ঠিত বাংলাদেশের পররাষ্ট্র মন্ত্রণালয়ের অধীন রাজনৈতিক বিষয়ক বিভাগের মহাপরিচালক হিসেবে যোগদান করেন। এছাড়াও, তিনি সচিব হিসেবে প্রশাসন মন্ত্রণালয়ের দায়িত্ব পালন করেন। ১৯৭৩ সালের জানুয়ারি মাসে বাংলাদেশ সরকার তাঁকে অস্ট্রেলিয়া, নিউজিল্যান্ড এবং ফিজিতে হাইকমিশনার হিসেবে নিযুক্ত করে। ১৯৭৬ সালে তিনি জেনেভায় জাতিসংঘের ইউরোপীয় কার্যালয়ের স্থায়ী প্রতিনিধি হিসেবে নিযুক্ত হন। ১৯৭৮ সালে বৈদেশিক সচিব হিসেবে বাংলাদেশে ফিরে আসেন। ১৯৭৯ সালে ৭৭-জাতি গ্রুপের প্রস্তুতি কমিটির চেয়ারম্যান হিসেবে ম্যানিলায় আংকটাডের সভায় নির্বাচিত হন তিনি। মে ১৯৮১ থেকে মার্চ ১৯৯২ পর্যন্ত সময়কালে কিবরিয়া এসকাপের নির্বাহী সচিবের পদে অধিষ্ঠিত হন। এছাড়াও, ১৯৮৬ সালে তিনি জাতিসংঘ মহাসচিবের প্রতিনিধি হিসেবে কম্বোডিয়ায় ত্রাণ বিতরণ কার্যক্রমে জড়িত ছিলেন।


title: শাহ এ এম এস কিবরিয়া

text: জাতিসংঘের কার্যাবলী সম্পন্ন করে কিবরিয়া ১৯৯২ সালে বাংলাদেশে ফিরে আসেন। দেশের সেবা করার লক্ষ্যে রাজনীতিতে আগ্রহী হয়ে ঐ বছরের সেপ্টেম্বর মাসে তিনি বাংলাদেশ আওয়ামী লীগে উপদেষ্টা কাউন্সিলের সদস্য হিসেবে যোগদান করেন। একই সময়ে কিবরিয়া জাতীয় দৈনিকগুলোতে অর্থনীতি এবং রাজনৈতিক ইস্যু সম্পর্কীয় নিবন্ধ লেখতে শুরু করেন। ১৯৯৪ সালে তিনি আওয়ামী লীগ সভাপতির "রাজনৈতিক উপদেষ্টা" পদে নিযুক্ত হন। জুন ১২, ১৯৯৬ তারিখে অনুষ্ঠিত সাধারণ নির্বাচনের পর তিনি তৎকালীন প্রধানমন্ত্রী শেখ হাসিনার মন্ত্রী পরিষদে অর্থমন্ত্রী হিসেবে যোগদান করেন। ২০০১ সালের জুলাই মাস পর্যন্ত ঐ সরকারের মেয়াদকালীন সময়ে একই পদে অধিষ্ঠিত থাকেন।


title: শাহ এ এম এস কিবরিয়া

text: ১৯৯৭ সালের বার্ষিক সভায় কিবরিয়া এশিয়া ও প্রশান্ত মহাসাগরীয় অঞ্চলের অর্থনৈতিক ও সামাজিক কমিশনের (এসকাপ) চেয়ারম্যান হিসেবে নির্বাচিত হয়েছিলেন। এছাড়াও ১৯৮৮ সালে আন্তর্জাতিক কৃষি উন্নয়ন তহবিলের পরিচালনা পরিষদের সভাপতি হিসেবে অধিষ্ঠিত ছিলেন তিনি। ২০০১ সালের ১ অক্টোবরে অনুষ্ঠিত সংসদ নির্বাচনে শাহ এ এম এস কিবরিয়া হবিগঞ্জ-৩ নির্বাচনী এলাকা থেকে বাংলাদেশ জাতীয় সংসদে মেম্বার অব পার্লামেন্ট (এমপি) বা সংসদ সদস্য হিসেবে নির্বাচিত হন।


title: শাহ এ এম এস কিবরিয়া

text: বিশ্লেষকেরা শাহ এ এম এস কিবরিয়ার ৫ বছরের সময়কালকে অর্থনৈতিক উন্নতি ও স্থিরতার প্রতিকৃতি হিসেবে চিহ্নিত করেছেন। ১৯৯৬ সালের পুঁজি বাজার ধ্বসই ছিল শুধুমাত্র এর ব্যতিক্রম ঘটনা। ১৯৯৬ থেকে ২০০১ এর সময়কালে বাংলাদেশে প্রথমবারের মতো জিডিপি'র গড় ৫.৮৩%-এ উন্নীত হয়। মুদ্রাস্ফীতির গড় হার ৫%-এর নিচে নেমে যায়। জুন ২০০১ সালে মুদ্রাস্ফীতির গড় হার ছিল ১.৫৩%। ১৯৯৫-১৯৯৬ অর্থবছরের ৩,৮৮৪ মিলিয়ন ডলারের স্থলে ২০০০-২০০১ অর্থবছরে ৬,৪৭৭ মিলিয়ন ডলারের পণ্যসামগ্রী বিদেশে রপ্তানী করা হয়। সামাজিক অবকাঠামো হিসেবে শিক্ষা, স্বাস্থ্য ইত্যাদি খাতে ২০০০-২০০১ অর্থবছরে বিনিয়োগ বৃদ্ধি পেয়ে ২৪.৭% হয়, যেখানে ১৯৯৫-১৯৯৬ অর্থবছরে এর পরিমাণ ছিল ২১.০২%। ৫ বছর মেয়াদে আওয়ামী লীগের আমলে জাতীয় সঞ্চয়ের হার ২০.১৭% থেকে ২৩.৭৮% হয়। একইভাবে বিনিয়োগের হার ১৯.৯৯% থেকে বৃদ্ধি পেয়ে ২৩.৬৩% হয়। বাহ্যিক অর্থনৈতিক অবকাঠামো আরো উন্নত এবং আধুনিকায়ণ হয়। বিদ্যুৎ উৎপাদনের পরিমাণ ২,১০৫ মেগাওয়াট থেকে বৃদ্ধি পেয়ে ৩,৬০০ মেগাওয়াটে রূপান্তরিত হয়। চাউল এবং আটা উৎপাদন যেখানে ১৯৯৫-৯৬ অর্থবছরে ছিল ১৯০.৬ মিলিয়ন মেট্রিক টন; সেখানে ২০০০-২০০১ অর্থবছরে উৎপাদন দাঁড়ায় ২৬৪.৯১ মিলিয়ন মেট্রিক টন। এ উৎপাদনের ফলেই বাংলাদেশ স্বাধীনতা পরবর্তীকালে প্রথমবারের মতো খাদ্যে স্বয়ং-সম্পূর্ণতা অর্জনে সক্ষম হয়।


title: শাহ এ এম এস কিবরিয়া

text: বাংলাদেশীদের গড় আয়ু ৫৮.৭ বছর থেকে বৃদ্ধি পেয়ে ২০০০-২০০১ অর্থবছরে ৬১.৮ বছরে পৌঁছে। অর্থমন্ত্রী থাকাবস্থায় শাহ কিবরিয়া'র আমলে গ্রামীণ এলাকায় মাথাপিছু খাদ্য গ্রহণের পরিমাণ ২,২০৬.১ কিলোক্যালরী থেকে ২,২৭৪.২ কিলোক্যালরী এবং শহরাঞ্চলে ২,২২০.২ কিলোক্যালরী থেকে ২,২৮৩.২ কিলোক্যালরী হয়। স্বাক্ষরতার হার যেখানে ১৫ বছর বয়সীদের ঊর্ধ্বে ছিল ৪৭.৩ শতাংশ; সেখানে ২০০০ সালে ৬৪ শতাংশে দাঁড়ায়। শিশু মৃত্যুর হার যেখানে ১৯৯৫-৯৬ সালে ছিল প্রতি হাজারে ৬৭ জন, সেখানে ১৯৯৮ সালে তা ৫৭ জনে নেমে আসে।


title: শাহ এ এম এস কিবরিয়া

text: ২০০৫ সালের ২৭ জানুয়ারি তারিখ বিকেলে শাহ এ এম এস কিবরিয়া হবিগঞ্জের বৈদ্যের বাজার প্রাথমিক বিদ্যালয়ে এক রাজনৈতিক জনসভায় উপস্থিত ছিলেন। তিনি বক্তৃতা শেষ করে স্কুল গেট দিয়ে বের হয়ে আসার সময় তাকে লক্ষ করে দ্রুত দুটি আর্জেস গ্রেনেড নিক্ষেপ করা হয়। তিনি ও তার ভাইপোসহ তিন সহযোগী ঘটনাস্থলেই মৃত্যুবরণ করেন। কিবরিয়াকে প্রথমে হবিগঞ্জ এবং মাধবপুরে নিয়ে যাওয়া হয়, কিন্তু ডাক্তারের অনুপস্থিতি এবং চিকিৎসা সামগ্রীর অপ্রতুলতার জন্য তার কোনো চিকিৎসা করা যায়নি। পরবর্তীকালে তাকে ঘটনাস্থল থেকে প্রায় ৬৫ মাইল দূরবর্তী ঢাকার বারডেম হাসপাতালে নেয়া হয়। এ্যাম্বুলেন্স সহযোগে বারডেম হাসপাতালে শাহ কিবরিয়াকে নেয়া হলে কর্তব্যরত ডাক্তার তাঁকে মৃত বলে ঘোষণা করেন।


title: শাহ এ এম এস কিবরিয়া

text: শাহ কিবরিয়ার হত্যাকাণ্ডে হবিগঞ্জের নিরাপত্তা বাহিনী, সরকারি কর্মকর্তাসহ চিকিৎসকদের ভূমিকার ব্যাপক সমালোচনা হয়। কিবরিয়ার দল বাংলাদেশ আওয়ামী লীগ এ নারকীয় হত্যাকাণ্ডের প্রতিবাদে সরকার-বিরোধী আন্দোলন ও দেশব্যাপী হরতালের ডাক দেয়। কিবরিয়া'র পরিবার ঢাকায় এ হত্যাকাণ্ডে জড়িত ব্যক্তিদের দ্রুত বিচারের দাবীতে সন্ত্রাসবিরোধী আন্দোলন করে।


title: শাহ এ এম এস কিবরিয়া

text: ২১ মার্চ, ২০০৫ তারিখে বাংলাদেশ পুলিশ হবিগঞ্জে বোমা হামলার অভিযোগে ১০ ব্যক্তিকে অভিযুক্ত করে চার্জশীট দাখিল করে। এছাড়াও সিআইডি কর্তৃপক্ষ কিবরিয়া হত্যাকাণ্ডে সাবেক স্বরাষ্ট্র প্রতিমন্ত্রী লুৎফুজ্জামান বাবর, মুফতি হান্নানসহ ১৪জনকে অন্তর্ভুক্ত করে সম্পূরক অভিযোগপত্র দাখিল করে।


title: শাহ এ এম এস কিবরিয়া

text: শাহ কিবরিয়া নিয়মিতভাবে জাতীয় দৈনিকগুলোতে অর্থনীতি এবং রাজনীতি বিষয়ক নিবন্ধ রচনা করে গেছেন। এছাড়াও তিনি সাপ্তাহিক "মৃদুভাষণ" পত্রিকার প্রতিষ্ঠাতা এবং সম্পাদক ছিলেন। কিবরিয়া ৪টি বই রচনা করছেন।


title: শাহ এ এম এস কিবরিয়া

text: মৃদুভাষী ব্যক্তিসত্তার অধিকারী, পরিশীলিত ও মার্জিত ভদ্রলোক হিসেবে সামাজিকভাবে ভীষণ জনপ্রিয় ছিলেন শাহ এ এম এস কিবরিয়া। বাংলাদেশের রাজনীতিতে তার সততা, বিনয়, শিষ্টতা ও নিরপেক্ষ দৃষ্টিভঙ্গীতে সম্মানিত রাজনীতিবিদ হিসেবে নিজেকে প্রতিষ্ঠিত করে গেছেন। কিবরিয়া'র পুত্র ড. রেজা কিবরিয়া একজন স্বনামখ্যাত অর্থনীতিবিদ এবং কন্যা ড. নাজলী কিবরিয়া বস্টন বিশ্ববিদ্যালয়ের সমাজবিজ্ঞান অনুষদের সহযোগী অধ্যাপক হিসেবে কর্মরত। তার সহধর্মিনী আসমা কিবরিয়া ব্যক্তিগত জীবনে একজন চিত্রকর।


title: আপস্টার্ট

text: আপস্টার্ট ( ) হল একটি ইভেন্ট ভিত্তিক প্রোগ্রাম যা প্রচলিত init ডেমন এর একটি বিকল্প হিসাবে কাজ করে। ইউনিক্স-লাইক কম্পিউটার অপারেটিং সিস্টেম চালু হওয়ার সময় যে টাস্কগুলি সম্পন্ন করতে হয় সেগুলি ব্যবস্থাপনার কাজ করে এটি। স্কট জেমস রিমেন্ট এটি তৈরী করেছেন, তিনি ক্যানোনিকাল লিমিটেড এর একজন কর্মকর্তা।


title: স্যামুয়েল ম্যারি

text: স্যামুয়েল অ্যালোয়সিয়াস ম্যারি (১৮৬৯ - ৩ নভেম্বর, ১৯৪১) ছিলেন একজন আমেরিকান ভাস্কর এবং চিত্রকর টমাস এয়াকিনসের শিষ্য।


title: স্যামুয়েল ম্যারি

text: ম্যারির জন্ম হয়েছিল পেনসিলভানিয়ার ফিলাডেলফিয়ায়। তিনি এক আইরিশ স্টোন-কাটার ও তাঁর পত্নীর বারো সন্তানের মধ্যে একাদশতম। শহরের প্যারোকিয়াল স্কুলে তিনি পড়াশোনা করেছিলেন। ১৮৮৬ সালের সেপ্টেম্বরে মাত্র সতেরো বছর বয়সে আর্ট স্টুডেন্টস লিগ অফ ফিলাডেলফিয়ায় যোগদান করেন ম্যারি। এই সংস্থার বয়স তখন ছিল সাত মাস। এখানে তিনি এয়াকিনসের অধীনে অধ্যয়ন করেছিলেন। অল্পকালের মধ্যেই তিনি এয়াকিনসের প্রিয় ছাত্র হয়ে ওঠেন। পরে এয়াকিনসের সহকারীর দায়িত্ব পান। ১৮৯২ সালে তিনি প্রশিক্ষক তালিকাভুক্ত হন। ১৮৯২ থেকে ১৯০০ সাল পর্যন্ত ১৩৩০ চেস্টনাট স্ট্রিটে দুই শিল্পী একই স্টুডিওয় কাজ করতেন। কখনও কখনও তাঁরা একই মডেল নিয়ে ছবি আঁকতেন ও ভাস্কর্য নির্মাণ করতেন।


title: স্যামুয়েল ম্যারি

text: দুই শিল্পী একযোগে কাজ করতেন ও সময় কাটাতেন। এয়াকিনস যখন ক্যামডেনে ওয়াল্ট হুইটম্যানের সঙ্গে দেখা করতে যেতেন, তখন এয়াকিনস তাঁর সঙ্গে যেতেন। ১৮৯২ সালের ২৬ মার্চ কবির মৃত্যু হলে তিনি তাঁর মুখের একটি প্লাস্টার ডেথ মাস্ক প্রস্তুত করেন। ম্যারি সেন্ট চার্লস বোরোমেও সেমিনারির ক্যাথলিক পাদ্রিদের সঙ্গে এয়াকিনসের পরিচয় করিয়ে দিয়েছিলেন। এয়াকিনস এঁদের অনেকের পোর্ট্রেট আঁকেন।


title: স্যামুয়েল ম্যারি

text: ১৮৮৯ সালে এয়াকিনস ম্যারির একটি পোর্ট্রেট আঁকেন। এই পোর্ট্রেটটি ছাড়াও একাধিক ছবি ও ফটোগ্রাফে এয়াকিনস ম্যারিকে ধরে রেখেছিলেন। ম্যারিও এয়াকিনসের তিনটি মূর্তি নির্মাণ করেন। ম্যারি ছিলেন তাঁর সারাজীবনের বন্ধু এবং বৃদ্ধ বয়সে অশক্ত শিল্পীর সহায়ক।


title: স্যামুয়েল ম্যারি

text: মাত্র একুশ বছর বয়সে (কথিত আছে, এয়াকিনসের সুপারিশক্রমে) ম্যারিকে ফিলাডেলফিয়াল স্কুল অফ ডিজাইন ফর উইমেন (অধুনা মুর কলেজ অফ আর্ট) "মডেলিং ফ্রম লাইফ" বিষয়ে প্রশিক্ষক ও "অ্যানাটমি" বিভাগে লেকচারার নিযুক্ত করে। দীর্ঘ পঞ্চাশ বছর তিনি এই পদে ছিলেন। তাঁর ছাত্রীদের মধ্যে উল্লেখযোগ্য এডিথ ফেরিস, বেসি পেজ গাটমান, অ্যালিস নিল, অ্যানি প্যারিশ, এলা পিকক এবং "ফিলাডেলফিয়া টেন" গোষ্ঠীর অধিকাংশ শিল্পী।


title: স্যামুয়েল ম্যারি

text: ভাস্কর হিসেবে ম্যারির কর্মজীবনের সূত্রপাত ঘটেছিল বন্ধুত্বপূর্ণ পরিবেশেই। ১৮৯৬ সালের মার্চ মাসে পেনসিলভানিয়া অ্যাকাডেমি অফ দ্য ফাইন আর্টস তাঁর সৃষ্টিকর্মের একটি একক প্রদর্শনীর আয়োজন করেছিল। এই সময় তাঁর বয়স ছিল সাতাশ বছর। তাঁর প্রথম বড়ো কমিশনটি আসে ১৮৯৬ সালের সেপ্টেম্বরে। ফিলাডেলফিয়ার উইদারস্পুন বিল্ডিং-এর সম্মুখভাগের সজ্জার জন্য তাঁর সৃষ্ট দশজন বাইবেলীয় নবির বৃহদাকার টেরাকোটা মূর্তি কিনে নেওয়া হয়। জনশ্রুতি আছে, এয়াকিনস স্বয়ং এই কাজে তাঁকে সাহায্য করেছিলেন এবং তাঁদের "চক্র"-এর অন্তত ছয়জন সদস্যকে মডেল করে ছয়টি মূর্তি নির্মিত হয়েছিল। এঁরা হলেন:


title: স্যামুয়েল ম্যারি

text:
"মোজেস": ওয়াল্ট হুইটম্যান (মরণোত্তর)
"ইশাইয়া": জর্জ ডব্লিউ. হোমস (মরণোত্তর, এয়াকিনসের "দ্য চেস প্লেয়ার্স" থেকে)
"ডেবোরাহ": সুজান ম্যাকডাওয়েল এয়াকিনস (এয়াকিনসের স্ত্রী)
"স্যামুয়েল": ফ্র্যাঙ্কলিন এল. চেঙ্ক (এয়াকিনসের "হোম র‌্যাঞ্চ" ও অন্যান্য ছবি থেকে)
"জেরেমিয়া": উইলিয়াম এইচ. ম্যাকডাওয়েল (এয়াকিনসের শ্বশুর).
"হালডাহ": জেনি ডিন কারশ (পরবর্তীকালে ইনি ম্যারির স্ত্রী হন)
"এলিজা", "এজিকেল", "ড্যানিয়েল" ও "জন দ্য ব্যাপটিস্ট" মূর্তিগুলির মডেলদের চিহ্নিত করা যায়নি। ১৯৬১ সালে এই টেরাকোটা মূর্তিগুলি বিল্ডিং থেকে সরিয়ে ফেলা হয়েছে। এগুলির মধ্যে মাত্র তিনটি এখনও অক্ষত রয়েছে ("মোজেস", "এলিজা" ও "স্যামুয়েল")।


title: স্যামুয়েল ম্যারি

text: দীর্ঘ অর্ধশতাব্দীর কর্মজীবনে তিনি প্রায় একডজন বৃহদাকার ব্রোঞ্জ মূর্তি, দশ "উইদারস্পুন প্রফেট", প্রায় ২০০টি পোর্ট্রেট আবক্ষমূর্তি, মিনিয়েচার ও ক্ষুদ্র মূর্তি নির্মাণ করেন। তাঁর "কমোডোর জোসেফ ব্যারি" (১৯০৬-০৮, "ফাদার উইলিয়াম করবি" (১৯০৯-১০), "বিশপ জন ডব্লিউ. শানাহান মেমোরিয়াল" (১৯১৬-১৮) প্রভৃতি কয়েকটি কমিশন সম্ভবত ফিলাডেলফিয়ার আইরিশ-ক্যাথলিক সম্প্রদায়ের সঙ্গে তাঁর সম্পর্কের ফলস্রূতি। তাঁর নিজের এক বোন ছিলেন সন্ন্যাসিনী। ১৮৯২ থেকে ১৯৩৩ সাল পর্যন্ত পেনসিলভানিয়া অ্যাকাডেমি অফ দ্য ফাইন আর্টস-এর বিভিন্ন প্রদর্শনীতে, কখনও কখনও নিউ ইয়র্কের ন্যাশানাল অ্যাকাডেমি অফ ডিজাইন বা ন্যাশানাল স্কাল্পচার সোসাইটিতে তাঁর সৃষ্টিকর্ম প্রদর্শিত হয়েছে। মার্কিন যুক্তরাষ্ট্রের অন্যান্য স্থানে এবং ১৯০০ সালে প্যারিসের এক্সপোজিশন ইউনিভার্সেলে-এও তাঁর সৃষ্টি প্রদর্শিত হয়।


title: স্যামুয়েল ম্যারি

text: তাঁর বৃহত্তম কমিশনটি ছিল গেটিসবার্গ ব্যাটেলফিল্ডে পেনসিলভানিয়া স্টেট মনুমেন্টের (১৯০৯-১০) জন্য। এটি একটি বিরাটাকার শ্বেতপাথরের প্যাভিলিয়ন। ম্যারি এর চারটি আর্কে যুদ্ধদৃশ্যের বাস-রিলিফ খোদাই করেন। গম্বুজের মাথায় একটি ২১ ফুট দীর্ঘ দেবদূতের মূর্তি বসান তিনি। এই মূর্তিটি এক দশক আগে নির্মিত নিউ ইয়র্ক সিটির সেন্ট্রাল পার্কে স্থিত অগাস্টাস সেন্ট-গডেনসের "শেরম্যান মেমোরিয়াল"-এর অনুরূপ।


title: স্যামুয়েল ম্যারি

text: ১৯১৬ সালে তিনি অলংকরণ-শিল্পী জেনি ডিন কারশ-কে বিবাহ করেন। তাঁদের সন্তানাদি ছিল না। ৭২ বছর বয়সে ফিলাডেলফিয়াতেই ম্যারির জীবনাবসান হয়।


title: উবুন্টু ওয়ান

text:
উবুন্টু ওয়ান ক্যানোনিকাল লিমিটেড পরিচালিত একটি স্টোরেজ সেবা এবং অ্যাপলিকেশন।
এই সেবার মাধ্যমে ব্যবহারকারীরা কম্পিউটার থেকে অনলাইনে ফাইল সংরক্ষন এবং সমন্বয় করতে পারে।


title: উবুন্টু ওয়ান

text: উবুন্টু ওয়ান সেবাটি ব্যবহার করার জন্য একটি অ্যাপলিকেশন রয়েছে যা উবুন্টু ৯.০৪ অথবা এর পরবর্তী সংস্করণে ব্যবহার করা যায়। মাইক্রোসফট উইন্ডোজ থেকে পরীক্ষা করার জন্য একটি বেটা সংস্করণ রয়েছে, তবে ম্যাক অপারেটিই সিস্টেমে ব্যবহার করার জন্য এখন পর্যন্ত কোনো ক্লায়েন্ট অ্যাপলিকেশন নেই। উবুন্টু ওয়ানের ফ্রি অ্যাকাউন্ট থেকে বিনামূল্যে ২গিগাবাইট জায়গা ব্যবহার করা যায়। তবে ব্যবহারকারীরা প্রতিমাসে ২.৯৯ ডলারের বিনিময়ে অতিরিক্ত আরও ২০ গিগাবাইট জায়গা ব্যবহার করতে পারবে। এই প্যাকেজটি "20-packs" নামে পরিচিত।


title: উবুন্টু ওয়ান

text: উবুন্টু ওয়ান মোবাইলের মাধ্যমে আইফোন এবং অ্যান্ড্রোয়েড ফোনে মিউজিক স্ট্রিমিং এর সুবিধা পাওয়া যায়। প্রতি মাসে ৩.৯৯ ডলারের বিনিময়ে এই সেবা ব্যবহার করা যাবে।


title: উবুন্টু ওয়ান

text: উবুন্টু ওয়ান ড্রপবক্স, Box.net, Mozy, Wuala, Humyo, iDisk and Live Mesh এর মত একই ধরনের সেবা প্রদান করে। ক্লায়েন্ট অংশটি তৈরী করা হয়েছে পাইথন প্রোগ্রামিং ভাষায়ে। লো-লেভেল নেটওয়ার্কিং এর জন্য টুইস্টেড এবং প্রোটোকল সংক্রান্ত বর্ণনার জন্য Protocol Buffers ব্যবহার করা হয়েছে।


title: অ্যান্টিনোয়াস

text: অ্যান্টিনোয়াস (২৭ নভেম্বর, ১১১ খ্রিস্টাব্দ - ৩০ অক্টোবর, ১৩০ খ্রিস্টাব্দ) ছিলেন রোমান সম্রাট হেড্রিয়ানের রাজকীয় ভ্রমণসঙ্গী ও তাঁর প্রিয়পাত্র। মৃত্যুর পর অ্যান্টিনোয়াসকে দেবত্ব প্রদান করা হয়েছিল।


title: অ্যান্টিনোয়াস

text: অধুনা তুরস্কের অন্তর্গত বিথিনিয়ার রোমান প্রদেশে এক গ্রিক পরিবারে অ্যান্টিনোয়াসের জন্ম হয়েছিল। কথিত আছে, ১২৪ খ্রিস্টাব্দে রোমান সম্রাট হেডিয়ান বিথিনিয়ার মধ্য দিয়ে যাওয়ার সময় অ্যান্টিনোয়াস তাঁর ভ্রমণসঙ্গী হন। অনতিবিলম্বেই তিনি সম্রাটের প্রিয়পাত্র হয়ে ওঠেন এবং একাধিক অভিযানে তাঁকে সঙ্গ দেন। অপর এক মতে, হেড্রিয়ান সারা সাম্রাজ্যে সুদর্শন যুবকের সন্ধান করছিলেন। এই সন্ধানপর্বে তিনি অ্যান্টিনোয়াসকে নির্বাচন করেন। কেউ কেউ বলেন, দুজনের মধ্যে প্রণয়সম্পর্ক বিদ্যমান ছিল। তবে এই কথার সত্যতা নিয়ে মতান্তর রয়েছে।


title: অ্যান্টিনোয়াস

text: ১৩০ খ্রিস্টাব্দের অক্টোবর মাসে "নীল নদের জলে ডুবে অ্যান্টোনিয়াসের মৃত্যু হয়"। তাঁর মৃত্যুর কারণ দুর্ঘটনা, আত্মহত্যা, হত্যা না স্বেচ্ছায় ধর্মীয় কারণে আত্মবলিদান - তা জানা যায় না। তবে পাওয়া তথ্যপ্রমাণ থেকে শেষোক্তটির সম্ভাবনাই বেশি বলে মনে করা হয়।


title: অ্যান্টিনোয়াস

text: অ্যান্টিনোয়াসের মৃত্যুর পর সম্রাট ডিক্রি জারি করে তাঁকে দেবত্বে উন্নীত করেন। দ্বিতীয় শতাব্দীর খ্রিস্টান লেখক টাটিয়ান উল্লেখ করেছেন যে, মানুষ বিশ্বাস করত যে চাঁদের মুখের উপর তাঁর মুখের আদল স্থাপিত হয়েছে। তবে তাঁর লেখার প্যাগান-বিরোধী মনোভাবের জন্য এই কথাটি অতিরঞ্জিত মনে করা হয়।


title: ফরাসি চুম্বন

text: ফরাসি চুম্বন হলো সজোরে ঠোঁটে ঠোঁট লাগিয়ে কামনাসিক্ত এরূপ চুম্বনে এক জনের জিহবা দাঁতের ফাঁক দিয়ে অপরের মুখগহ্বরে প্রবেশ করে এবং জিহবাকে আশ্লেষে স্পর্শ করে। বিশ্বের বিভিন্ন অংশে উন্মুক্তস্থানে এ ধরনের চুম্বনকে অনাচার ও অগ্রহণযোগ্য বিবেচনা করা হয়।


title: ফরাসি চুম্বন

text: "ফরাসি চুম্বন" কথাটি যে ফ্রান্স থেকেই এসেছে তেমন কোনো প্রমাণ পাওয়া যায় না। ফ্রান্সে এ ধরনের চুম্বনকে "baiser amoureux" (ভালোবাসার চুম্বন) বা "baiser avec la langue" (জিহবাচুম্বন), এমন কি অতীতে, "baiser florentin" বা ফ্লোরেন্সিয়ান চুম্বন বলা হতো। উল্লেখ্য ফ্রান্সের উত্তরাঞ্চলের কিছু যায়গায় একে "baiser anglais" বা ইংলিশ চুম্বন বলা হয়।


title: ফরাসি চুম্বন

text: ফরাসি চুম্বন সম্পূর্ণ নিরাপদ নয়। এতে একজনের মুখনিঃসৃত লালা অন্যজনের মুখে প্রবেশ করে। লালায় কোন রোগজীবাণু থাকলে তা জীবাণুবাহীর শরীর থেকে অন্যজনের শরীরে সংবাহিত হয় ও রোগের জন্ম দেয়


title: জুলিয়ান লেনন

text: জুলিয়ান লেনন (জন্ম: ৮ এপ্রিল ১৯৬৩) ছিলেন একজন গায়ক, অভিনেতা, গীতিকার। তিনি জনপ্রিয় ব্যান্ড দ্য বিটলস এর সদস্য জন লেনন এর বড় ছেলে। তার উদ্দেশ্যে পল ম্যাকার্টনি দ্য বিটলস এর বিখ্যাত "হেই জুড" গানটি লিখেন।


title: জুলিয়ান লেনন

text:
জুলিয়ান লেনন লিভারপুলে জন্মগ্রহণ করেন। তিনি জন লেনন ও সিনথিয়া লেনন এর একমাত্র ছেলে। শুরুর দিকে জুলিয়ান লেনন ও স্ত্রী সিনথিয়াকে জন লেনন জনসাধারণ থেকে আড়ালে রাখতেন। কারণ বিটলস তৎকালীন ব্যাবস্থাপক ব্রায়ান এপ্সটাইন মনে করতেন, দ্য বিটলস এর অসংখ্য মেয়ে ভক্তের কাছে জন লেনন অবিবাহিত হিসেবেই বেশি আকাঙ্খিত ছিলেন।
দ্য বিটলস অনেক গানের অনুপ্রেরনা ছুলেন জুলিয়ান। 'দ্য বিটলস এর "গুড নাইট" গানটি জন লেনন জুলিয়ানকে ছেলেবেলায় ঘুমপাড়ানি সঙ্গীত হিসেবে গেয়ে শোনাতেন। অপর একটি গান "লুসি ইন দ্য' স্কাই উইথ ডাইমন্ড" এর বিষয় ছিল জুলিয়ানের একটি চিত্রকর্ম,যা তার একাজন সহপাঠী কে নিয়ে আঁকা।
১৯৬৮ সালে জন লেনন ও সিনথিয়া লেনন এর বিবাহ বিচ্ছেদ এর পর পল ম্যাকার্টনি একদিন জুলিয়ানকে দেখতে সিনথিয়ার বাসায় যান। গাড়িতেই স্নেহের জুলিয়ানকে সান্তনা দাওয়ার কথা চিন্তা করে পল "হেই জুড" গানটি লিখে ফেলেন। গানটি পরবর্তীকালে দ্য বিটলস এর অন্যতম সফল গান হিসেবে পরিবেশিত হয়।


title: জুলিয়ান লেনন

text: জুলিয়ান লেননের প্রথম এ্যালবাম ১৯৮৪ সালে মুক্তি পায়। এর পর অনিয়মিত ধারায় তিনি এ্যালবাম বের করেন। এ পর্যন্ত তার ৮ টি স্টুডিও এলবাম বের হয়েছে।


title: জুলিয়ান লেনন

text: জন লেনন এর উপর বিভিন্ন তথ্যচিত্র ছাড়াও জুলিয়ান কয়েক্তি সিনেমাতে অভিনয় করেন।


title: জন ডাল্টন

text: জন ডাল্টন (৬ সেপ্টেম্বর ১৭৬৬ - ২৭ জুলাই ১৮৪৪) হলেন একজন ইংরেজ রসায়নবিদ, স্কুলশিক্ষক, আবহাওয়া বিজ্ঞানী ও পদার্থবিদ। তিনি তাঁর "পরমাণু তত্ত্ব"(Atomic Theory) এবং "বর্ণান্ধত্য" (Colour Blindness) বিষয়ে কাজের জন্য খ্যাতি অর্জন করেছেন।


title: জন ডাল্টন

text: ইংল্যান্ডের ঈগলসফিল্ড নামক স্থানে এক 'কোয়কার' পরিবারে জন্মগ্রহণ করেন জন ডাল্টন। ১৫ বছর বয়সে তিনি তাঁর বড় ভাই জনাথনের সাথে, কেন্দালে অবস্থিত এক বিদ্যালয় পরিচালনার কাজে নিয়োজিত ছিলেন। ১৭৯৩ সালে তিনি ম্যানচেস্টারে চলে যান এবং সেখান এক অন্ধ দার্শনিকের থেকে বিজ্ঞান সংক্রান্ত সকল জ্ঞান অর্জন করেন। ডাল্টন তারপর গণিত এবং দর্শণের শিক্ষক হিসেবে 'নিউ কলেজ'-এ কাজ শুরু করেন।


title: জন ডাল্টন

text: ১৮৩৭ সালে, ডাল্টনের একটি মাইনর স্ট্রোক হয়। এবং ১৯৩৮ সালে দ্বিতীয়বার তার স্ট্রোক হয় এবং তিনি বাকশক্তি হারান। যদিও তিনি কাজ-কর্ম চালিয়ে যেতে পারতেন। ১৯৪৪ সালের মে মাসে, তার আরেকটি স্ট্রোক হয়। ১৯৪৪ সালের ২৬ জুলাইয়ে, তার হাঁত কাঁপতে থাকে। এবং ২৭ জুলাই, ১৯৪৪ সালে, ম্যানচেস্টারে, ডাল্টন তার বিছানা থেকে পরে যান এবং তার সহকারী তা প্রত্যক্ষ করেন এবং ডাল্টনকে মৃত হিসেবে দেখতে পান।


title: সিনথিয়া লেনন

text: সিনথিয়া লেনন (জন্ম ১০ সেপ্টেম্বর ১৯৩৯) ছিলেন গায়ক জন লেনন এর সাবেক স্ত্রী। লিভারপুল কলেজ অব আর্ট এ পড়াশোনা করার সময় তাদের মধ্যে সম্পর্ক হয় । ১৯৬২ সাল থেকে ১৯৬৮ সাল পর্যন্ত তারা বিবাহিত ছিলেন। সিনথিয়ার গর্ভে জন লেনন এর পুত্র জুলিয়ান লেনন এর জন্ম হয়।


title: হায়াসিনথ

text: হায়াসিনথ বা হায়াসিনথাস হলেন গ্রিক পুরাণের এক দিব্য নায়ক। স্পার্টার দক্ষিণপশ্চিমে অ্যামিক্লি-তে তাঁর সমাধিঢিপি অবস্থিত। ধ্রুপদি যুগে এই সমাধিঢিপিকে ঘিরে একটি "টেমেনোস" বা আশ্রম (স্যাংচুয়ারি) ছিল। এটি ছিল অ্যাপোলোর মূর্তির পাদদেশে। মাইসিনিয়ান যুগ থেকে হায়াসিনথকে কেন্দ্র করে একটি বীরপূজা-সংস্কৃতি ("কাল্ট") প্রচলিত ছিল। তাঁকে নিয়ে প্রচলিত রয়েছে অজস্র গল্পকথা। এই সব গল্পে তাঁকে ঘিরে স্থানীয় "কাল্ট" ও অ্যাপোলোর সঙ্গে তাঁর সম্পর্কের উল্লেখ পাওয়া যায়।


title: হায়াসিনথ

text: হায়াসিনথের পিতামাতা কে ছিলেন, তা নিয়ে গ্রিক পুরাণের গল্পগুলিতে স্থানভিত্তিক পাঠান্তর রয়েছে। কোনো গল্পে তাঁকে ম্যাসিডনের রাজা পিয়েরাস ও সিলোর পুত্র বলা হয়েছে; কোথাও তিনি স্পার্টার রাজা ওয়েব্যালাসের পুত্র; আবার কোথাও তিনি অ্যামিক্লিয়া জাতির বংশধর রাজা অ্যামিক্লাসের ছেলে। অ্যামিক্লিয়ায় অ্যাপোলোর মূর্তির পাদদেশে তাঁর সমাধি অবস্থিত। এখানে মাইসিনিয়ান যুগ থেকে তাঁকে কেন্দ্র করে একটি বীরপূজা-সংস্কৃতির প্রচলন আছে।


title: হায়াসিনথ

text: সেই চাকতিটির আঘাত লেগেই হায়াসিনথের মৃত্যু ঘটেছিল। গল্পে বৈচিত্র্য আনার জন্য একটি পাঠান্তরে বায়ুদেবতা জেফিরাসকে হায়াসিনথের মৃত্যুর জন্য দায়ী করা হয়। বলা হয়, হায়াসিনথের সৌন্দর্য জেফিরাস ও অ্যাপোলোর মধ্যে বিবাদ সৃষ্টি করেছিল। হায়াসিনথ ধনুর্বিদ্যার দেবতা উজ্জ্বলবর্ণ অ্যাপোলোকে বেছে নিলে, জেফিরাস ঈর্ষান্বিত হন। তিনি অ্যাপোলোর ছোঁড়া চাকতিটি উড়িয়ে নিয়ে গিয়ে হায়াসিনথকে আহত করেন এবং তাতেই হায়াসিনথের মৃত্যু হয়। মৃত্যুর পর অ্যাপোলোর বাধায় হেডিস হায়াসিনথকে পাতালে নিয়ে যেতে পারেননি। অ্যাপোলো হায়াসিনথের নিঃসৃত রক্ত থেকে তাঁর নামে একটি ফুলের গাছ সৃষ্টি করেন। ওভিডের বর্ণনা অনুযায়ী, অ্যাপোলোর চোখের জলে নবসৃষ্ট ফুলের পাপড়িতে তাঁর দুঃখের চিহ্ন অঙ্কিত হয়েছিল। গল্পের একটি স্থানীয় স্পার্টান পাঠান্তর অনুযায়ী, আফ্রোদিতি, আথেনা ও আর্তেমিস হায়াসিনথ ও তাঁর বোন পোলিবোয়াকে স্বর্গে নিয়ে গিয়েছিলেন।


title: হায়াসিনথ

text: স্পার্টানদের অন্যতম প্রধান উৎসব হায়াসিনথিয়ার অধিষ্ঠাতা দেবতা ছিলেন হায়াসিনথ। প্রতি বছর গ্রীষ্মকালে এই উৎসব আয়োজিত হত। তিন দিন ধরে চলত এই উৎসব। তিন দিনের মধ্যে এক দিন দিব্য নায়ক হায়াসিনথের মৃত্যু উপলক্ষে শোকপালন করা হত এবং অপর দুই দিন অ্যাপোলো হায়াকিনথিওস রূপে তাঁর পুনর্জন্মের ঘটনাটিকে উদযাপন করা হত। তবে সম্মানের বিভাজন নিয়ে গবেষকদের মধ্যে মতান্তর রয়েছে।


title: হায়াসিনথ

text: নামের ""nth"" উপসর্গ দেখে মনে করা হয় হায়াসিনথাস নামটি প্রাক-হেলেনীয় যুগের। ধ্রুপদি ব্যাখ্যাকর্তাদের মতে, তাঁর এই পুরাণকথা, যেখানে অ্যাপোলোকে ডোরিয়ান দেবতা হিসেবে উপস্থাপনা করা হয়েছে, এটি প্রকৃতির মৃত্যু ও পুনর্জন্মের একটি ধ্রুপদি রূপক। এই পুরাণকথাটি অ্যাডোনিসের পুরাণকথার অনুরূপ। আরও বলা হয় যে, হায়াসিনথ ছিলেন প্রাক-হেলেনীয় যুগের দেবতা। তাঁর "দুর্ঘটনাজনিত" মৃত্যুর মধ্য দিয়ে অ্যাপোলো তাঁর দেবত্ব প্রতিষ্ঠা করেন।


title: হায়াসিনথ

text: অ্যাপোলো হায়াসিনথকে একজন দক্ষ পূর্ণবয়স্ক মানুষ হিসেবে গড়ে তুলছিলেন। ফিলোস্ট্র্যাটাসের মতে, তিনি শুধু চাকতি ছোঁড়াই শিখছিলেন না, বরং অন্যান্য ব্যায়াম, ধনুর্বিদ্যা, সংগীত, ভাগ্যগণনাবিদ্যা ও বীণাবাদনও শিখছিলেন। পসেনিয়াস অ্যামিক্লিয়াতে হায়াসিনথের পূজাবেদিতে তাঁর একটি বালকবেশী মূর্তির কথাও উল্লেখ করেছেন। প্যানোপোলিসের কবি নোনাস অ্যাপোলো কর্তৃক হায়াসিনথের পুনরুজ্জীবনের কথা লিখেছেন।


title: হায়াসিনথ

text: হায়াসিনথের পুরাণকথা দ্বারা অনুপ্রাণিত মোৎসার্ট "অ্যাপোলো অ্যান্ড হায়াসিনথ" নামে একটি অপেরা রচনা করেছিলেন।


title: গ্রেনেড

text: গ্রেনেড এক প্রকারের নিক্ষেপণযোগ্য বোমা। হ্যান্ড গ্রেনেড বা হস্তনিক্ষেপিত গ্রেনেড হলো এমন ধরনের গ্রেনেড যা সৈন্যরা নিক্ষেপ করে থাকে। এছাড়া গ্রেনেড লঞ্চার নামক অস্ত্র দিয়ে উচ্চ গতিতে গ্রেনেড নিক্ষেপ করা যায়।


title: গ্রেনেড

text: অধিকাংশ গ্রেনেডই বিসফোরণের পরে চারিদিকে ছররা বা ধাতুর টুকরো বা শার্পনেল অতি দ্রুত গতিতে ছড়িয়ে পড়ে। কোনো কোনো গ্রেনেড, যেমন স্মোক গ্রেনেড ছররা নিক্ষেপের বদলে ধোঁয়া ছড়ায়। গ্রেনেডের ভিতরে বিস্ফোরক রাসায়নিক পদার্থ থাকে এবং ফিউজের জন্য ছোট একটি ছিদ্র থাকে। আধুনিক গ্রেনেডের ভিতরের একটি যন্ত্রাংশ দিয়ে গ্রেনেডের ফিউজ জ্বালানো হয়।


title: গ্রেনেড

text: গ্রেনেডের বৈশিষ্ট হলো:হস্তনিক্ষেপিত গ্রেনেডের অংশগুলো হলো


title: ম্যাগনাস এঙ্ককেল

text: ম্যাগনাস নাট এঙ্ককেল (হামিনা, ৯ নভেম্বর, ১৮৭০ - স্টকহোম, ২৭ নভেম্বর, ১৯২৫) ছিলেন একজন ফিনিশ চিত্রশিল্পী।


title: ম্যাগনাস এঙ্ককেল

text: এঙ্ককেল ছিলেন এক ভিক্যার পরিবারের কনিষ্ঠ পুত্র। তিনি পূর্ব ফিনল্যান্ডের একটি ক্ষুদ্র প্রাদেশিক রাজধানীতে জন্মগ্রহণ করেছিলেন। হেলসিঙ্কিতে তিনি চিত্রকলা শিক্ষা করেছিলেন।


title: ম্যাগনাস এঙ্ককেল

text: ১৮৮৯-৯১ নাগাদ হেলসিঙ্কিতে যখন তিনি ছাত্রজীবন অতিবাহিত করতেন, সেই সময় সেখানকার চিত্রশৈলীর প্রতিষ্ঠিত আদর্শ ছিল ন্যাচারালিজম বা প্রকৃতিবাদ। তিনিই প্রথম ফিনিশ শিল্পী যিনি নিজের চিত্রকর্মে প্রকৃতিবাদকে অস্বীকার করেছিলেন। ১৮৯১ সালে তিনি প্রথমবার প্যারিসে যান। এখানে তিনি আকাদেমি জুলিয়ানের জুল-জোসেফ লেফেব্র আন্ড বেঞ্জামিন কনস্ট্যান্ট-এ চিত্রকলা শিক্ষা করেন। এখানে তিনি প্রতীকবাদী আন্দোলনের সঙ্গে জড়িয়ে পড়েন। পিয়ের পুভিস দে চাভানেস-এর শিল্পকর্মের দ্বারা তিনি গভীরভাবে প্রভাবিত হয়েছিলেন। সেই সময়কার নব্য প্রতীকবাদী আন্দোলনের শরিক হয়ে তিনি প্রতীকবাদী সাহিত্যের ধ্যানধারণাও ধার করে আনেন।


title: ম্যাগনাস এঙ্ককেল

text: ব্রিটানিতে থাকাকালীন তিনি হাল্কা রং ব্যবহার করে "সেলফ পোর্ট্রেট" ও "ব্রেটন উম্যান" ছবিদুটি আঁকেন। তিনি রেনেসাঁ ও সার পেলাডানের আদর্শবাদী ও অতীন্দ্রিয় ধারণার প্রতি অনুরক্ত ছিলেন। পেলাডানের থেকেই তিন সৌন্দর্যের উভকামী ধারণাটি গ্রহণ করে তাঁর চিত্রকর্মে প্রয়োগ করেন।


title: ম্যাগনাস এঙ্ককেল

text: ১৮৯৩ সালে দ্বিতীয়বার প্যারিসবাসের সময় তিনি "দ্য অ্যাওয়েকেনিং" নামে একটি ছবি আঁকেন। এই ছবিতে তাঁর রীতিনিষ্ঠা ও স্বচ্ছ রঙের ব্যবহার লক্ষণীয়। ছবিটি এক ধরনের আধ্যাত্মিক পরিবেশের কথা মনে করায়।


title: ম্যাগনাস এঙ্ককেল

text: এঙ্ককেল ছিলেন সমকামী। তাঁর এই সত্ত্বাটি প্রতিফলিত হয়েছে তাঁর ইরোটিক চিত্রকলায়। রটলেজের "হুজ হু ইন গে অ্যান্ড লেসবিয়ান হিস্ট্রি" অনুযায়ী, "পুরুষের প্রতি তাঁর প্রেমের কথা অস্বীকার করা না হলেও, তা অপ্রাসঙ্গিক।... এঙ্ককেলের নগ্ন পুরুষ ও বালকেরা খোলামেলাভাবেই কামোদ্দীপক ও ইন্দ্রিয়পরায়ণ। তাঁর ছবিতে পুরুষের নগ্নতা নিষ্কলুষ নয়।"


title: ম্যাগনাস এঙ্ককেল

text: ১৮৯৪ ও ১৮৯৫ সালে তিনি মিলান, ফ্লোরেন্স, রাভেনা, সিয়েনা ও ভেনিস ভ্রমণ করেন। এই বছরগুলি ছিল শিল্পীয় যন্ত্রণাদায়ক অন্তর-সংঘাতের বছর। শিল্প ও জীবনের পারস্পরিক সম্পর্কে এই সময় তাঁর চিত্রকর্মকে প্রভাবিত করেছিল।


title: ম্যাগনাস এঙ্ককেল

text: ইতালিতে অবস্থানের সময় তিনি ছবিতে অনেক বেশি রঙের ব্যবহার করতে শুরু করেন এবং এখানেই তাঁর ছবিগুলিতে একটি আশাবাদী আদর্শ প্রতিষ্ঠালাভ করে। বিংশ শতাব্দীর প্রথম বছরগুলিতে উত্তর-প্রভাববাদের প্রভাবে তিনি উজ্জ্বলতর এবং অধিক বর্ণযুক্ত প্যালেট অঙ্কন শুরু করেন। এই সিরিজের একটি উল্লেখযোগ্য নিদর্শন হল "দ্য বেদার্স"। এটি ঘন ও জীয়ন্ত রঙে অঙ্কিত। ভারনার থোম ও এলেন থেস্লেফের সঙ্গে তিনি "সেপটেম" নামে একটি গোষ্ঠী স্থাপন করেন। এই গোষ্ঠীর শিল্পীরা নিজেদের মধ্যে স্বকীয় ধারণা বিনিময় করতেন।


title: ম্যাগনাস এঙ্ককেল

text: ১৯০৭ সালে এঙ্ককেল ট্যামপারের নতুন ক্যাথিড্রালের বেদিচিত্র অঙ্কনের বরাত পান। পুনরুজ্জীবনের এই ছবিটি দশ মিটার লম্বা ও চার মিটার চওড়া। এই ছবিতে দেখা যায় সকল জাতি ও সকল দেশের মানুষ কবর থেকে উঠে আকাশপথে হাঁটছে। ছবির কেন্দ্রে রয়েছে দুজন মানুষ হাতে হাত রেখে হাঁটছে।


title: ম্যাগনাস এঙ্ককেল

text: ১৯২৫ সালে স্টকহোমে এঙ্ককেলের জীবনাবসান হয়। তাঁর অন্ত্যেষ্টিক্রিয়া জাতীয় মর্যাদায় সম্পন্ন হয়। ফিনল্যান্ডের তাঁর পিতৃপুরুষের গ্রামে তাঁকে সমাধিস্থ করা হয়


title: হ্যারি পটার (চলচ্চিত্র ধারাবাহিক)

text: হ্যারি পটার চলচ্চিত্র সিরিজটি ব্রিটিশ লেখিকা জে কে রাউলিং রচিত সাত খন্ডের "হ্যারি পটার" উপন্যাস সিরিজের কাহিনী অবলম্বনে নির্মিত। সিরিজে বইয়ের সংখ্যা সাতটি হলেও, চলচ্চিত্র সংখ্যা আটটি। কারণ, সর্বশেষ বইটির কাহিনী অপেক্ষাকৃত দীর্ঘ এবং জটিল হওয়ায় বইটি অবলম্বনে দুই পর্বের চলচ্চিত্র নির্মিত হয়েছে।


title: হ্যারি পটার (চলচ্চিত্র ধারাবাহিক)

text: "হ্যারি পটার" সিরিজের চলচ্চিত্রগুলো বিপণন করেছে ওয়ার্নার ব্রাদার্স পিকচার্স এবং প্রযোজনা করেছেন ডেভিড হেয়ম্যান। এছাড়া সবগুলো চলচ্চিত্রে প্রধান তিন চরিত্র হ্যারি পটার, রন উইজলি এবং হারমায়োনি গ্রেঞ্জার এর ভূমিকায় অভিনয় করেছে তিন উদীয়মান তারকা, ড্যানিয়েল র‌্যাডক্লিফ, রুপার্ট গ্রিন্ট এবং এমা ওয়াটসন। "হ্যারি পটার" সিরিজটি বর্তমানে সারাবিশ্বের তরুণদের একটি আইকনে পরিণত হয়েছে এবং ইতোমধ্যেই সিরিজটি সর্বকালের সবচেয়ে ব্যবসা সফল চলচ্চিত্র সিরিজ হিসেবে প্রতিষ্ঠিত হয়েছে। এখন পর্যন্ত "হ্যারি পটার" প্রায় ৬ বিলিয়ন ডলার আয় করেছে এবং সর্বোচ্চ আয়কারী ৩০ টি চলচ্চিত্রের তালিকায় "হ্যারি পটার" সিরিজের প্রত্যেকটি ছবি রয়েছে।


title: হ্যারি পটার (চলচ্চিত্র ধারাবাহিক)

text: সিরিজের সর্বশেষ চলচ্চিত্র "হ্যারি পটার অ্যান্ড দ্য ডেথলি হ্যালোস" দুই পর্বে নির্মিত হয়েছে, যার প্রথম পর্বটি ২০১০ সালের ১৯ নভেম্বর মুক্তি পেয়েছে এবং দ্বিতীয় পর্বটি ২০১১ সালের ১৫ জুলাই মুক্তি পেয়েছে । এর মধ্য দিয়েই সমাপ্তি ঘটে সারা বিশ্বে আলোড়ন সৃষ্টিকারী তুমুল জনপ্রিয় "হ্যারি পটার" সিরিজের।


title: হ্যারি পটার (চলচ্চিত্র ধারাবাহিক)

text: মূল নিবন্ধঃ "হ্যারি পটার অ্যান্ড দ্য ফিলোসফার্স স্টোন"


title: হ্যারি পটার (চলচ্চিত্র ধারাবাহিক)

text: হ্যারি পটার একজন অনাথ বালক যে তার মায়ামমতাহীন খালা খালুর কাছে বড় হয়েছে। এগার বছর বয়সে, হঠাৎ রুবিয়াস হ্যাগ্রিড নামের একজন আধা দানব তাকে জানায় যে সে একজন জাদুকর। হ্যারি জানতে পারে তার বয়স যখন এক ছিল, তখন সেই সময়ের সবচেয়ে ভয়ঙ্কর কালো জাদুকর লর্ড ভলডেমর্ট তার বাবা মাকে হত্যা করে। ভলডেমর্ট হ্যারিকেও হত্যা করতে চেয়েছিল, কিন্তু কোন এক রহস্যময় কারণে হ্যারি বেঁচে যায় এবং ভলডেমর্টের পতন ঘটে। ফলে জাদুকরদের বিশ্বে হ্যারি অত্যন্ত জনপ্রিয় ব্যক্তিত্বে পরিণত হয়। এদিকে হ্যারি হগওয়ার্টস জাদুশিক্ষা স্কুলে ভর্তি হয এবং নতুন নতুন জাদু শিখতে থাকে। সে রন উইজলি ও হারমায়োনি গ্রেঞ্জার এর সাথে বন্ধুত্ব গড়ে তোলে। সেই বছরে হ্যারি ও তার বন্ধুরা স্কুলে সংরক্ষিত রহস্যময় পরশপাথরের অস্তিত্ব সম্পর্কে জানতে পারে এবং পাথরটিকে অশুভ শক্তির হাত থেকে রক্ষা করতে দৃঢ়প্রতিজ্ঞ হয়।


title: হ্যারি পটার (চলচ্চিত্র ধারাবাহিক)

text: মূল নিবন্ধঃ "হ্যারি পটার অ্যান্ড দ্য চেম্বার অফ সিক্রেটস"


title: হ্যারি পটার (চলচ্চিত্র ধারাবাহিক)

text: হ্যারি, রন ও হারমায়োনি হগওয়ার্টসে তাদের দ্বিতীয় বর্ষে ফিরে আসে। গত বছরের তুলনায় এই বছরটি তাদের জন্য আরো চ্যালেঞ্জিং হয়ে দাঁড়ায়। একজন নাম না জানা মানুষ (হ্যেয়ার অফ সলিদারিন ) স্কুলে লুক্কায়িত চেম্বার অফ সিক্রেটস দিতীয়বার খুলে দেয়, যার ফলে হগওয়ার্টসের ছাত্রছাত্রী এবং ভূতেরা পাথরে (petrified )পরিণত হতে থাকে। এসময় হ্যারিকে অবশ্যই স্লিদারিনের ভয়ঙ্কর উত্তরাধিকারীকে মোকাবেলা করতে হবে এবং একটি রহস্যময় ডায়েরিকে ধ্বংস করতে হবে কেননা এই ডায়েরিটিই সকল অশুভ কার্যকলাপের উৎস।


title: হ্যারি পটার (চলচ্চিত্র ধারাবাহিক)

text: মূল নিবন্ধঃ "হ্যারি পটার অ্যান্ড দ্য প্রিজনার অফ আজকাবান"


title: হ্যারি পটার (চলচ্চিত্র ধারাবাহিক)

text: হগওয়ার্টসে হ্যারি পটারের তৃতীয় বর্ষে, হ্যারি ও তার বন্ধুরা পুনরায় স্কুলে ফিরে আসে। রেমাস লুপিন হগওয়ার্টসে কালো জাদুর বিরুদ্ধে প্রতিরোধ বিষয়ে নতুন শিক্ষক হিসেবে যোগ দিয়েছেন। এদিকে কুখ্যাত খুনী সিরিয়াস ব্ল্যাক আজকাবান জেল ভেঙ্গে পালিয়ে মুক্তভাবে ঘুরে বেড়াচ্ছে। ব্ল্যাকের হাত থেকে হগওয়ার্টসকে রক্ষার জন্য জাদু মন্ত্রণালয় ভয়ঙ্কর ও অশুভ ডিমেন্টরদের নিয়োগ দিয়েছে স্কুল পাহারা দেয়ার জন্য। একসময় হ্যারি তার অতীত সম্পর্কে অনেক অজানা কাহিনী জানতে পারে এবং আরো জানতে পারে, কে এই সিরিয়াস ব্ল্যাক, কি তার আসল পরিচয়।


title: হ্যারি পটার (চলচ্চিত্র ধারাবাহিক)

text: মূল নিবন্ধঃ "হ্যারি পটার অ্যান্ড দ্য গবলেট অব ফায়ার"


title: হ্যারি পটার (চলচ্চিত্র ধারাবাহিক)

text: হগওয়ার্টসে হ্যারির চতুর্থ বর্ষে পুনরায় উত্থান ঘটে অশুভ আত্মা ভলডেমর্টের। তার ষড়যন্ত্রের জালে আটকা পড়ে হ্যারিকে মুখোমুখি হতে হয় এক নির্মম অগ্নিপরীক্ষার। ছলে বলে কৌশলে হ্যারিকে ব্যবহার করে ভলডেমর্ট পুনরায় তার দেহ ফিরে পায়। এদিকে অশুভ শক্তির উত্থানের বলিতে পরিণত হয় সেডরিক ডিগরি। সর্বত্র কালো জাদুর এক বাতাবরণ সৃষ্টি হয়। ভলডেমর্টের নেতৃত্বে পুনরায় সুসংঘটিত হয় ডেথ ইটাররা।


title: হ্যারি পটার (চলচ্চিত্র ধারাবাহিক)

text: মূল নিবন্ধঃ "হ্যারি পটার অ্যান্ড দ্য অর্ডার অফ দ্য ফিনিক্স"


title: হ্যারি পটার (চলচ্চিত্র ধারাবাহিক)

text: হগওয়ার্টসে হ্যারির পঞ্চম বর্ষ শুরু হয় অনাকাঙ্খিত এক ঘটনার মধ্য দিয়ে। সর্বত্র অবিশ্বাস-আতঙ্কের ছাপ। এদিকে ভলডেমর্ট প্রস্তুত এক নতুন মিশন নিয়ে। ভলডেমর্টকে দমনের উদ্দেশ্যে ডাম্বলডোর পুনর্গঠন করেন একটি পুরনো সংগঠন, অর্ডার অফ দ্য ফিনিক্স। হ্যারিও তার বন্ধুদের নিয়ে গড়ে তোলে ডাম্বলডোরের আর্মি নামের ছাত্র সংগঠন। অন্যদিকে জাদু মন্ত্রনালয়ে রক্ষিত একটি গোপন প্রফেসি নিজের হাতে আনার জান্য ভলডেমর্ট পুনরায় ফাঁদ পাতে, যে ফাঁদে ধরা দেয় হ্যারি, নিজেকে এবং বন্ধুদেরকে ঠেলে দেয় এক অনিশ্চিত বিপদের দিকে।


title: হ্যারি পটার (চলচ্চিত্র ধারাবাহিক)

text: মূল নিবন্ধঃ "হ্যারি পটার অ্যান্ড দ্য হাফ-ব্লাড প্রিন্স"


title: হ্যারি পটার (চলচ্চিত্র ধারাবাহিক)

text: হগওয়ার্টসে হ্যারির ষষ্ঠ বর্ষে ভলডেমর্ট তার ক্ষমতা আরো বৃদ্ধি করতে থাকে। এদিকে নতুন পোশন শিক্ষক হিসেবে হগওয়ার্টসে যোগ দেন হোরেস স্লাগহর্ন। হ্যারি ও ডাম্বলডোর একত্রে ভলডেমর্টকে পরাজিত করার পন্থা খুঁজতে থাকে। এবং স্লাগহর্নের মেমোরির সহায়তায় একসময় তা পেয়েও যায়। তারা জানতে পারে ভলডেমর্টের অমরত্বের চাবিকাঠি হরক্রাক্স সম্পর্কে। ভলডেমর্টকে হত্যা করতে হলে প্রথমে এই হরক্রাক্সগুলকে ধ্বংস করতে হবে।


title: হ্যারি পটার (চলচ্চিত্র ধারাবাহিক)

text: মূল নিবন্ধঃ "হ্যারি পটার অ্যান্ড দ্য ডেথলি হ্যালোস"


title: হ্যারি পটার (চলচ্চিত্র ধারাবাহিক)

text: হ্যারি, রন ও হারমায়োনির সামনে এখন কেবলমাত্র একটা পথই খোলা, ভলডেমর্টের অমরত্বের চাবিকাঠি হরক্রাক্সগুলো খুঁজে বের করা ও ধ্বংস করা। ভলডেমর্টের উত্থান এবং ক্ষমতা দখল যদিও তাদের লক্ষ্যের একমাত্র প্রতিবন্ধক, তাদেরকে প্রতিনিয়ত মুখোমুখি হতে হবে নির্মম বাস্তবতার। তাদের দীর্ঘ অভিযানের প্রতিটি পদে পদেই আছে বিপদের হাতছানি, ডেথ ইটার, স্ন্যাচার এবং ইনফেরি। এসব প্রতিবন্ধকতা মোকাবেলা করেই তাদেরকে তাদের লক্ষ্যের দিকে এগিয়ে যেতে হবে। এই দীর্ঘ অভিযানে তাদের আরো মুখোমুখি হতে হবে রহস্যময় ডেথলি হ্যালোসের, যা নিঃসন্দেহে অত্যন্ত তাৎপর্যপূর্ণ।


title: হ্যারি পটার (চলচ্চিত্র ধারাবাহিক)

text: একটি হরক্রাক্স ধ্বংস এবং ডেথলি হ্যালোসের তাৎপর্য আবিষ্কারের পর, হ্যারি, রন ও হারমায়োনি পুনরায় হরক্রাক্স খোঁজার কাজে নিজেদের নিয়োগ করে। এদিকে ভলডেমর্ট লাভ করেছে অসামান্য ক্ষমতাধর এবং শক্তিশালী এক জাদুদন্ড, দ্য এল্ডার ওয়ান্ড। জাদুবিশ্বের কেউই তার হাত থেকে নিরাপদ নয়। ভলডেমর্ট ক্ষমতা চূড়ান্তভাবে কুক্ষীগত করার উদ্দেশ্যে আক্রমণ চালায় হগওয়ার্টসে। আর অন্যদিকে হ্যারির নেতৃত্বে সংঘটিত হয় আলোর পথের জাদুকর, ডাইনী এবং অন্যান্য জাদুর প্রাণীরা। তাদের লক্ষ্য একটাই, জাদু এবং মাগলবিশ্বকে ভলডেমর্টের অশুভ ছায়া থেকে মুক্ত করা।


title: এয়াজেন জ্যানসন

text: এয়াজিন ফ্রেডরিক জ্যানসন (স্টকহোম, ১৮ মার্চ, ১৮৬২ - স্কারা, ১৫ জুন, ১৯১৫) ছিলেন একজন সুইডিশ চিত্রকর। তিনি তাঁর নীল রং-প্রধান রাত্রিকালীন নিসর্গ ও নগরদৃশ্যাঙ্কনের জন্য বিখ্যাত। জীবনের শেষ পর্বে ১৯০৪ সাল থেকে তিনি প্রধানত নগ্ন পুরুষদের ছবি আঁকতেন। এর আগে তাঁর চিত্রকলায় নীল রঙের প্রাধান্যের জন্য তাঁকে "নীল চিত্রকর" ("blåmålaren") বলা হত।


title: এয়াজেন জ্যানসন

text: জ্যানসনের পরিবার শ্রমজীবী নিম্ন মধ্যবিত্ত শ্রেণিভুক্ত হলেও, তাঁরা শিল্প ও সংগীতে আগ্রহী ছিলেন এবং দুই পুত্র এয়াজেন ও তাঁর ছোটোভাই অ্যাড্রিয়ানের ব্যাপারে উচ্চাশা পোষণ করতেন। এয়াজেন স্টকহোমের জার্মান স্কুলে পিয়ানো শিখেছিলেন। চোদ্দো বছর বয়সে স্কারলেট ফিভারে আক্রান্ত হয়ে এয়াজিনের স্বাস্থ্য ভেঙে পড়ে। ভগ্নস্বাস্থ্য তাঁর সারাজীবনের সঙ্গী হয়। তাঁর দৃষ্টি ও শ্রবণশক্তি হ্রাস পায় এবং তিনি ধারাবাহিক কিডনির অসুখে ভুগতে থাকেন।


title: এয়াজেন জ্যানসন

text: জ্যানসন টেকনিস্কা স্কোলানে (অধুনা কোনসফাক) ভরতি হন এবং এডওয়ার্ড পেরসেউস নামে এক চিত্রকরের অধীনে আঁকা শিখতে থাকেন। স্টকহোমে এই চিত্রকরের একটি বেসরকারি স্কুল ছিল। ১৮৮১ সালে জ্যানসনকে অ্যানটিক স্কুল অফ দ্য রয়্যাল সুইডিশ আকাদেমি অফ আর্টস-এ গ্রহণ করা হয়। কিন্তু প্যারিসে তাঁর সমসাময়িকদের ব্যাপারে শিক্ষা করার উপযুক্ত অর্থবল তাঁর ছিল না। তিনি স্টকহোমে থেকে যান। স্টকহোমই তাঁকে তাঁর ছবির খোরাক জোগায়। ১৯০০ সালে প্রথম তিনি নর্ডিক দেশগুলির বাইরে ভ্রমণ করেন। ততদিনে তিনি চিত্রকর হিসেবে প্রতিষ্ঠা পেয়েছিলেন এবং তাঁর আর্থিক অবস্থাও ভাল হতে শুরু করেছিল।


title: এয়াজেন জ্যানসন

text: যৌবনে পেরসেউসের কাছে শিক্ষাগ্রহণের সময় তিনি পোর্ট্রেট আঁকা ও স্টিল লাইফ আঁকা শেখেন। কিন্তু পরে দেখেন যে, তাঁর শহরের ছবি আঁকতেই তাঁর বেশি ভাল লাগছে।


title: এয়াজেন জ্যানসন

text: তিনি সারাজীবন দক্ষিণ স্টকহোমের একটি বাড়িতে তাঁর মা ও ভাইয়ের সঙ্গে বাস করেন। তাঁর বাড়ি থেকে রিডারজারডেন, গামলা স্টান ও মধ্য স্টকহোমের পুরোটাই দেখা যেত। এখানেই তিনি ১৮৯০-এর দশক থেকে ১৯০৪ সালের আগে আঁকা তাঁর স্টকহোমের নৈশ দৃশ্যগুলি আঁকেন। এই ছবিতে নীল রঙের ব্যবহার চোখে পড়ার মতো। শেষের দিকে তাঁর ছবিগুলি সরল ও বিমূর্ত হয়ে উঠেছিল।


title: এয়াজেন জ্যানসন

text: ১৯০৪ সালের পর, যখন তিনি স্টকহোমের ছবি এঁকে যথেষ্ট সাফল্য অর্জন করেছেন, তখন এক বন্ধুর কাছে স্বীকারোক্তি বলেন যে, তিনি যেন ফুরিয়ে যাচ্ছেন। তিনি আর আগের ধারায় ছবি আঁকতে চাইছিলেন না। তিনি প্রদর্শনীতে অংশ নেওয়া বন্ধ করে দিয়ে ফিগার ড্রয়িং-এ মনোনিবেশ করলেন। ছেলেবেলা থেকে ভোগা অসুখের মোকাবিলা করার জন্য তিনি সাঁতার ও শীতস্নানে পারঙ্গম করে তুলেছিলেন নিজেকে। মাঝে মাঝেই চলে যেতেন নৌবাহিনীর স্নানাগারে। সেখানেই তিনি চিত্রাঙ্কনের এক নতুন বিষয়ের সন্ধান পান। তিনি সূর্যস্নানরত একদল নাবিকের ছবি আঁকেন। আর আঁকেন নগ্ন যুবকদের ভারোত্তোলন ও অন্যান্য ব্যায়ামের ছবি। শিল্প ঐতিহাসিক ও সমালোচকেরা তাঁর ছবির হোমোইরোটিক মনোভাবের দিকটি দীর্ঘদিন এড়িয়ে গিয়েছিলেন। কিন্তু পরবর্তীকালের গবেষণা থেকে জানা যায় যে, জ্যানসন সম্ভবত সমকামী ছিলেন এবং তাঁর ছবির কোনো এক মডেলের সঙ্গে তাঁর প্রণয় সম্পর্ক বর্তমান ছিল। তাঁর ভাই অ্যাড্রিয়ান জ্যানসন নিজেও একজন সমকামী ছিলেন। তিনি এয়াজেনের মৃত্যুর পরও অনেক বছর বেঁচেছিলেন। অ্যাড্রিয়ান তাঁর দাদাকে কেচ্ছার হাত থেকে রক্ষা করতে এয়াজেনের যাবতীয় চিঠিপত্র ও অন্যান্য অনেক কাগজপত্র পুড়িয়ে ফেলেন। উল্লেখ্য, ১৯৪৪ সাল পর্যন্ত সুইডেনে সমকামিতা নিষিদ্ধ ছিল।


title: সুত্তপিটক

text: সুত্তপিটক () বা সূত্রপিটক () পালি ভাষায় রচিত বৌদ্ধ ধর্ম গ্রন্থ তিপিটকের দ্বিতীয় পিটক। এই পিটকে গৌতম বুদ্ধ ও তাঁর প্রধান শিষ্যদের দ্বারা ব্যক্ত দশ সহস্রাধিক সুত্ত রয়েছে।


title: সুত্তপিটক

text: থেরবাদ সুত্তপিটক পাঁচটি নিকায়ে বিভক্ত। এই পাঁচটি নিকায় হল-


title: বাস (কম্পিউটার)

text: কম্পিউটার বাস () কম্পিউটারের মাদারবোর্ডে বিদ্যমান মাইক্রোপ্রসেসর এবং অন্যান্য চিপ বা কমপোনেন্ট গুলি বিদ্যুৎ পরিবাহী লাইনের মাধ্যমে সংযুক্ত - সংযোগ স্থাপনকারী এই লাইনগুলোকে বাস বলে । অর্থাৎ পিসির এক অংশ অপরাপর অংশের সাথে যে পদ্ধতিতে যোগাযোগ স্থাপনে সক্ষম হয় তার নাম বাস বা সিষ্টেম বাস। এক কথায়, পিসির বাহ্যিক বা অভ্যন্তরীণ অংশের পরস্পরের সাথে যে যোগাযোগ সূত্র দ্বারা সংযুক্ত সেটাই হচেছ বাস। প্রসেসর, চিপসেট, ভিডিও এডাপ্টর, প্রাইমারী মেমোরী, ক্যাশ মেমোরী, হার্ড ডিস্ক, ফ্লপি ড্রাইভ, ল্যান কার্ড, সাউন্ড কার্ড, প্রভৃতি সব অনুষঙ্গ ও ডিভাইস সিষ্টেম বাস দ্বারা সংযুক্ত। এ সব বাসকে পরিচালনার জন্য রয়েছে বাস কন্ট্রোলার যা যোগাযোগকে সুষ্ঠুভাবে সম্পাদন করতে সহায়তা করে। এই বাস কন্ট্রেলার বর্তমানে চিপসেট নামে পরিচিত।


title: বাস (কম্পিউটার)

text: বিদ্যুৎ পরিবাহী লাইন হিসাবে উন্নত মানের কপার তার ব্যবহার করা হয়। প্রতিটি ট্রাকে ১ বিট করে তথ্য ধারণ করে। কয়েকটি ট্রাকের সমন্বয়ে বাস গঠিত হয়। বিভিন্ন প্রকার কাজের জন্য ব্যবহৃত বাসগুলো বিভিন্ন নামে পরিচিত। বাস গুলো তিন ধরনের -


title: বাস (কম্পিউটার)

text: এর কাজ হচ্ছে বিভিন্ন চিপের মধ্যে তথ্য আদান প্রদান করা। এই বাসের মাধ্যমে ডাটা উভয় দিকেই যাতায়াত করতে পারে তাই ইহাকে Bidirectional বাস বলে। একটি বাসের মধ্যে যে কয়টি তার এই আদান প্রদান করতে পারে তাকে তত বিটের বাস বলা হয়। ডাটা বাস ৮ বিট , ১৬বিট, ৩২ বিট ও ৬৪ বিটের হতে পারে। বলা বাহুল্য বেশি বিটের ডাটা বাস দ্রূত ও বেশি পরিমান ডাটা ট্রান্সফার করতে পারবে।


title: বাস (কম্পিউটার)

text: হচ্ছে একগুচছ পথ যার মাধ্যমে কোন তথ্য পাঠিয়ে কম্পিউটারে রক্ষিত কোন ডাটা খোজা অথবা নতুন কোন ডাটা রাখার নির্দেশ পাঠানো যায়। এড্রেস বাসের কাজ হচ্ছে ডাটা কোথা থেকে কোথায় গেল তা তার লোকেশন বা স্থান শনাক্ত করা। সিপিইউকে তথ্য Read/Write করতে হলে ইহাকে অবশ্যই আই/ও পোর্ট অথবা সিস্টেম মেমোরীর লোকেশন জানতে হবে, এড্রেস বাসের দ্বারা এই লোকেশন বা স্থান নির্ধারন করা যায় । একটি এড্রেস বাস কত সংখ্যক বিট ধারণ করে তার উপরে নির্ভর করে যে কত সংখ্যক লোকেশন বা এড্রেসে প্রবেশ করতে পারবে। যেমন, ২০ এড্রেস লাইন বিশিষ্ট বাস ১ মিলিয়ন (সঠিক ১,০৪৮,৫৭৬) লোকেশন এবং ২৪ এড্রেস লাইন বিশিষ্ট বাস ১৬ মিলিয়ন (সঠিক ১৬,৭৭২,২১৬ ) লোকেশন বা স্থান এড্রেস করতে পারে। এড্রেস বাস হচ্ছে একমুখী - এ বাসটি সিপিইউ থেকে ডাটা সংগ্রহ পুর্বক অন্যান্য অংশে প্রেরন করে। প্রসেসরে এড্রেস বাসের সংখ্যা অনেক বেশি হতে পারে ।


title: বাস (কম্পিউটার)

text: উভয় বাসই প্রসেসরে স্বাধীনভাবে থাকে । চিপ ডিজাইনররা তাদের ইচেছমত ও সুবিধানুয়ায়ী সাইজ নির্ধারন করে থাকে। তবে প্রসেসরে ডাটা বাসের সংখ্যা বেশী হলে এড্রেস বাসের সংখ্যাও বেশি হবে। কারণ ডাটা বাস প্রসেসর কি পরিমান তথ্য প্রসেস করছে তা জানিয়ে দেয় এবং এড্রেস বাস প্রসেসর কি পরিমান মেমোরী নিয়ে কাজ করতে পারে তা জানিয়ে দেয়।


title: বাস (কম্পিউটার)

text: সিপিইউ থেকে সংকেত বা নির্দেশ বহন পুর্বক সংশিষ্ট অংশ গুলোতে প্রেরন করে। ইহাও দ্বিমুখী বা Bidirectional বাস । এই বাস দ্বারা আদান প্রদান অপারেশনকে সামঞ্জস্য ও শৃংক্ষলাবদ্ধ করা হয়। ইহা নিম্নলিখিত কার্য্যগুলি সম্পন্ন করে


title: অতিস্থূলতা

text: অতিস্থূলতা (, ওবেসিটি) হলো শরীরের এক বিশেষ অবস্থা, এই অবস্থায় শরীরে অতিরিক্ত স্নেহ বা চর্বি জাতীয় পদার্থ জমা হয় এবং স্বাস্থ্যের ওপর এর ক্ষতিকারক প্রভাব পড়ে, ফলে আয়ু কমে যেতে পারে এবং একইসঙ্গে শারীরিক নানা সমস্যা দেখা দিতে পারে। বডি মাস ইনডেক্স (BMI) হলো শরীরের উচ্চতা ও ওজনের আনুপাতিক হার, যা দিয়ে বোঝা যায় যে কোনো ব্যক্তি মাত্রাধিক ওজন (pre-obese) বিশিষ্ট কিনা। যদি কারো বডি মাস ইনডেক্স (BMI) ২৫ kg/m থেকে ৩০ kg/mমধ্যে থাকে তখন তাকে স্থূলকায় বা মোটা বলা যেতে পারে, আর যখন বডি মাস ইনডেক্স (BMI) ৩০ kg/m বেশি থাকে তখন তাকে অতি স্থূলকায় বা অতিরিক্ত মোটা বলা হয়।


title: অতিস্থূলতা

text: স্থূলতা বৃদ্ধি পেলে স্বাভাবিকভাবেই বিভিন্ন রোগের সম্ভাবনা দেখা দেয়, বিশেষত হৃদরোগ, দ্বিতীয় পর্যায়ের ডায়াবেটিস বা মধুমেহ, শুয়ে থাকার সময় শ্বাসকষ্ট, কয়েক ধরনের ক্যান্সার এবং অস্টিওআর্থারাইটিস। অতিরিক্ত ক্যালোরিযুক্ত খাদ্যগ্রহণ, কায়িক শ্রমের অভাব, বংশ পরম্পরায় জিনগত বৈশিষ্ট্য থেকে প্রাপ্ত গুণাবলী, কিছু ক্ষেত্রে জিনের চরিত্রের পরিবর্তন, হরমোন গ্রন্থির গণ্ডগোল, ওষুধের পার্শ্ব প্রতিক্রিয়া, মানসিক অসুস্থতা ইত্যাদিকেই স্থূল বা মোটা হয়ে যাওয়ার জন্য দায়ী করা যেতে পারে। অনেক ক্ষেত্রেই দেখা যায় যে, অনেকে খুব কম পরিমাণে খাচ্ছেন অথচ ক্রমশ ওজন বৃদ্ধি পাচ্ছে, এর জন্য ধীর বিপাক ক্রিয়া বা ধীরে হজম হওয়াকেই দায়ী করা যেতে পারে; শীর্ণ বা রোগা ব্যক্তিদের তুলনায় স্থূলকায় ব্যক্তিদের শরীরে বেশি শক্তি সঞ্চিত থাকায় তারা গড়ে বেশি পরিমাণ কর্মশক্তি ব্যয় করতে পারে।.


title: অতিস্থূলতা

text: মাপ মতো খাবার খাওয়া (dieting) এবং শারীরিক বা কায়িক পরিশ্রমই হলো এই স্থূলতা কমানোর প্রাথমিক চিকিৎসা। সীমিত খাদ্যগ্রহণ এবং শারীরিক পরিশ্রমে কাজ না হলে এর পাশাপাশি স্থূলতা হ্রাসের ওষুধ খাওয়া যেতে পারে, এই ধরনের ওষুধ খাওয়ার ফলে ক্ষুধা বা খিদের পরিমাণ অনেকটাই কমে আসে বা স্নেহ বা চর্বি জাতীয় পদার্থের বিপাকের হার বাধা পায়। তুলনামূলকভাবে যারা বেশি মোটা বা স্থূল, তাদের ক্ষেত্রে শল্য চিকিৎসার সাহায্য নেওয়া যেতে পারে বা পাক-ব্যবস্থায় বেলুন ব্যবহার করে পাকস্থলীর আয়তন বা অন্ত্রের আয়তন কমিয়ে আনা যেতে পারে, এর ফলে সংশ্লিষ্ট ব্যক্তি স্বল্প খাবারেই তৃপ্ত হতে পারে ও খাদ্য থেকে খাদ্যগুণ গ্রহণের ক্ষমতাও কমে আসে।


title: অতিস্থূলতা

text: বর্তমানে গোটা বিশ্বে স্থূলতাই মৃত্যুর অন্যতম প্রতিষেধযোগ্য কারণ হিসাবে চিহ্নিত, প্রাপ্ত বয়স্ক ও শিশুদের ক্ষেত্রে এই সমস্যা দিনের পর দিন বাড়ছে এবং একবিংশ শতাব্দীতে জনস্বাস্থ্য সংক্রান্ত এই সমস্যাক মারাত্মক আকার নিতে চলেছে বলে বিশেষজ্ঞরা মনে করছেন। বর্তমান যুগে পশ্চিমী দুনিয়ায় স্থূলতাকে কলঙ্ক হিসাবেই বিবেচনা করা হয়, অবশ্য অতীতে সম্পদ ও উর্বরতার প্রতীক হিসাবেই দেখা হতো স্থূলকায়দের, এখনও আফ্রিকা মহাদেশের কিছু অংশে এই ধারণা রয়ে গেছে।


title: অতিস্থূলতা

text:
অতিস্থূলতা বা ওবেসিটি হলো এক শারীরিক অবস্থা; এক্ষেত্রে শরীরে অতিরিক্ত স্নেহ জাতীয় পদার্থের সঞ্চয় হয় এবং স্বাস্থ্যের ওপর তার ক্ষতিকারক প্রভাব পড়ে। বডি মাস ইনডেক্স (BMI)-ই এর সঠিক ব্যাখ্যা দিয়েছে এবং আরো মূল্যায়ন করতে গিয়ে দেখা গেছে, কোমর-নিতম্বের অণুপাত মেনেই এই চর্বি বা স্নেহ পদার্থ সারা শরীরে ছড়িয়ে থাকে এবং এর ফলে হৃদ-ধমনীর রোগ দেখা দিতে পারে।. বডি মাস ইনডেক্স (BMI) শরীরের স্নেহ পদার্থের শতকরা হার ও শরীরের মোট স্নেহ পদার্থের সঙ্গে সম্পর্কযুক্ত।
শিশুর বয়স ও লিঙ্গ অণুযায়ী স্বাস্থ্যবান শিশুদের ওজনের তারতম্য ঘটে। শিশুকাল ও বয়ঃসন্ধিকালের স্থূলতা কখনোই প্রকৃত সংখ্যা্ দিয়ে বিশ্লেষণ করা যায় না, এর সঙ্গে ঐতিহাসিকভাবেই স্বাভাবিক গোষ্ঠীর সম্পর্ক রয়েছে, যেমন এক্ষেত্রে স্থূলতা মাপতে গেলে 95th percentile-এর তুলনায় বডি মাস ইনডেক্স (BMI)-র বেশি হতে পারে। Percentile সংক্রান্ত ডেটা ধরা হয় ১৯৬৩ থকে ১৯৯৪সালে পাওয়া তথ্যের ভিত্তিতে এবং সম্প্রতি ওজন বাড়লেও ঐ ডেটার তেমন বদল হয়নি বলেই মনে করা হয়।


title: অতিস্থূলতা

text:
বি এম আই (BMI)গণনা করা হয় বস্তুর ভরকে তার উচ্চতার বর্গ দিয়ে ভাগ করে, সাধারণত এটি প্রকাশ করা হয় মেট্রিক অথবা মার্কিন কাস্টোমারি একক পদ্ধতিতে.
যেখানে formula_3 বস্তুর ওজন পাউণ্ড-এ এবং in বস্তুর উচ্চতা মাপা হয় ইঞ্চি-তে।
বিশ্ব স্বাস্থ্য সংস্থা (হু WHO)-র প্রতিষ্ঠিত সবচেয়ে বেশি ব্যবহৃত সংজ্ঞাটি তৈরি হয় ১৯৯৭ সালে এবং তা প্রকাশিত হয় ২০০০সালে, ডানদিকের টেবিলে তা দেখানো হয়েছে।
কিছু সংস্থা হু (WHO)-র সংজ্ঞায় বেশ কিছু বদল এনেছে। শল্য চিকিৎসা সংক্রান্ত কাগজপত্রে শ্রেণী ৩ স্থূলতাকে আরো কয়েকটি ভাগে ভাগ করা হয়েছে যার সঠিক মান অবশ্য এখনও উলটো পালটা।কম বি এম আই (BMI)র কারণে ককেশীয় অঞ্চলের তুলনায় এশীয় জনসমষ্টির মধ্যে স্বাস্থ্য সংক্রান্ত বেশ কিছু নেতিবাচক পরিণতি হয়েছিল, কিছু দেশ স্থূলতাকে নতুনভাবে সংজ্ঞায়িত করেছে; ২৫-এর বেশি বি এম আই (BMI)হলেই জাপানীরা তাকে স্থূলতা বলে, চীনারা আবার ২৮—এর বেশি হলে তা বলে।


title: অতিস্থূলতা

text:
শরীরের ওজন অত্যধিক মাত্রায় বৃদ্ধি পেলে বিভিন্ন ধরনের রোগের সম্ভাবনাও বেড়ে যায়, বিশেষত কার্ডিওভাসকুলার সংক্রান্ত রোগ, দ্বিতীয় স্তরের মধুমেহ বা ডায়াবেটিস মেলাইটাস টাইপ টু, নিদ্রাহীনতা, কয়েক ধরনের ক্যান্সার এবং অস্টিওআর্থারাইটিস জাতীয় রোগের সম্ভাবনা দেখা দেয়। শেষ পর্যন্ত দেখা যায় স্থূলতা আখেরে মানুষের আয়ু কমিয়ে দেয়।
স্থূলতা এমন একটা রোগ, যাকে বিশ্বজুড়ে মৃত্যুর অন্যতম কারণ হিসাবে খাড়া করা যেতে পারে, তবে একে ঠেকানোও যেতে পারে। আমেরিকা ও ইউরোপের অনেকেই সমীক্ষা করে দেখেছেন যে, বডি মাস ইনডেক্স (BMI) যাঁদের ২২.৫–২৫ kg/m এবং ধূমপায়ী নন তাঁদের মৃত্যুর ঝুঁকি অনেকটাই কম এবং যে ধূমপায়ীদের বডি মাস ইনডেক্স (BMI) ২৪–২৭ kg/m তাঁদের ধীরে ধীরে এই ঝুঁকির মাত্রা বাড়ে। বিশেষ করে ষোলো বছরের বেশি বয়স, ঋতুচক্র হয়ে গেছে এমন মেয়েদের BMI ৩২-র বেশি হলে, তাঁদের মৃত্যুহার অন্যান্যদের তুলনায় প্রায় দ্বিগুণ হয়ে যায়। শুধু মার্কিন যুক্তরাষ্ট্রেই বছরে স্থূলতাজনিত রোগের শিকার হয়ে মারা যান ১১১,৯০৯থেকে ৩৬৫,০০০জন। আর ইউরোপের দেশগুলিতে এই সংখ্যা ১০ লক্ষের (৭.৭%) কাছাকাছি। স্থূলতার কারণে মানুষের গড়ে ৬-৭ বছর জীবনকাল কমে আসে; যাঁদের BMI ৩০—৩৫-র মধ্যে তাঁদের জীবনকাল দুই থেকে চার বছর কমতে পারে বলে মনে করা করা হয়, যাঁরা অত্যধিক স্থূল বা মোটা (BMI > ৪০) তাঁদের আয়ু প্রায় দশ বছর হ্রাস পেতে পারে।
স্থূলতার কারণে শারীরিক ও মানসিক স্বাস্থ্যহানির সম্ভাবনা থাকে। মূল সমস্যার পাশাপাশি আরো বেশ কিছু সমস্যা দেখা দেয়, যেমন মেটাবলিক সিনড্রোম বা কার্ডিওভাসকুলার রোগ ও মধুমেহ বা ডায়াবেটিস রোগ, উচ্চ রক্তচাপ, রক্তে বেশি কোলেস্টরল ও উচ্চ ট্রাইগ্লিসারাইড-র মাত্রা বেড়ে যাওয়ার সম্ভাবনা থাকে।


title: অতিস্থূলতা

text: স্থূলতা হয় সরাসরি জটিলতা সৃষ্টি করে, না হয় সুষম পুষ্টির অভাব ও বসে বসে কাজ করার প্রবণতায় পরোক্ষে জটিলতা তৈরি করে। স্থূলতা ও নির্দিষ্ট কয়েকটি পরিস্থিতির মধ্যে যোগসূত্রের অদলবদল ঘটতে পারে। এক্ষেত্রে দ্বিতীয় পর্যায়ের ডায়াবেটিস হওয়ার প্রবল সম্ভাবনা থাকে। অতিরিক্ত মেদের কারণে পুরুষদের ক্ষেত্রে ৬৪% এবং মহিলাদের ক্ষেত্রে ৭৭%-র ডায়াবেটিস হওয়ার সম্ভাবনা প্রবল।


title: অতিস্থূলতা

text: শরীরে মেদের মাত্রা বৃদ্ধি পেলে নানা সমস্যা দেখা দেয়, একে দু’ভাগে ভাগ করা যেতে পারে, প্রথমত একে রোগের উৎস বলে মনে করা হয় যেমন, অস্টিওআর্থারাইটিস, নিদ্রাহীনতা, সামাজিক কলঙ্ক এবং দ্বিতীয়ত রক্তে স্নেহজাতীয় পদার্থের মাত্রা বৃদ্ধি পেলে ডায়াবেটিস, ক্যান্সার, কার্ডিওভাসকুলার রোগ, মাদক-হীন চর্বিযুক্ত যকৃতের রোগ দেখা দিতে পারে। শরীরে চর্বির পরিমাণ বেড়ে গেলে ইনসুলিন সেভাবে সাড়া দেয় না, পরবর্তীকালে ইনসুলিন শর্করাকে নিয়ন্ত্রণের ক্ষমতাই হারিয়ে ফেলে। চর্বির মাত্রা আরো বৃদ্ধি পেলে প্রদাহ হতে পারে এবং রক্ত জমাট বাঁধতে পারে।


title: অতিস্থূলতা

text: সাধারণ জনগোষ্ঠীর মধ্যে স্থূলতার স্বাস্থ্য সংক্রান্ত নেতিবাচক পরিণতি সম্পর্কে যদিও যথেষ্ট তথ্য প্রমাণ রয়েছে, কিন্তু কিছু জনগোষ্ঠীর বর্ধিত বি এম আই (BMI)-র প্রভাব স্বাস্থ্যের ওপর ভালোই হয়, এই লক্ষ্মণকে বলা হয় ওবেসিটি সারভাইভাল প্যারাডক্স।[ ১৯৯৯সালে এই স্ববিরোধী বিষয়টি প্রথম দেখা যায় অতিওজন ও ভীষণ মোটা মানুষের শরীরে হেমোডায়ালিসিস করার সময় এবং পরবর্তীকালে যাদের হৃদযন্ত্র বিকল ও পেরিফেরাল আর্টারি ডিসিস (PAD) হয়েছে তাদের মধ্যেও এটি দেখা গেছে।


title: অতিস্থূলতা

text: হৃদযন্ত্র বিকল হয়েছে এমন মানুষের যাঁদের বি এম আই (BMI) ৩০.০থেকে ৩৪.৯ –এর মধ্যে তাদের মধ্যে স্বাভাবিক ওজনের মানুষের তুলনায় মৃত্যুহার কম। বাস্তবে দেখা যায় যে মানুষের ওজন হ্রাস পাচ্ছে তারা ক্রমবর্ধমানভাবেই অসুস্থ হয়ে পড়ছে। অন্য ধরনের হৃদরোগেও একই বিষয় লক্ষ্য করা যায়। স্বাভাবিক ওজন অথচ হৃদযন্ত্রের ব্যাধি আছে যাদের তাদের তুলনায় ক্লাস I স্থূলতা রয়েছে ও হৃদরোগও রয়েছে এমন মানুষের মধ্যে হৃদযন্ত্রের আরো সমস্যা ঘটার হার মোটেই বেশি নয়। বেশি মাত্রার স্থূলতায় আরো অনেক ঘটনার ঝুঁকি যদিও বেড়ে যায়। এমনকি কার্ডিয়াক বাইপাস সার্জারির পরও অতিওজন ও ভীষণ মোটা মানুষের মধ্যে মৃত্যুহার বাড়ার কোনো লক্ষণ দেখা যায় না। একটি সমীক্ষায় দেখা গেছে টিকে থাকার এই উন্নতিকে কার্ডিয়াক কোনো ঘটনার পর মোটা মানুষের চিকিৎসায় আরো আক্রমণাত্মক কোনো চিকিৎসা পদ্ধতি নিতে পারে বলে ব্যাখ্যা দেওয়া যেতে পারে। আরেকটি সমীক্ষায় দেখা গেছে পেরিফেরাল আর্টারি ডিসিস (PAD) আছে এমন মানুষের মধ্যে যদি কেউ ক্রনিক অবস্ট্রাক্টিভ পালমোনারি ডিসিস (COPD) হিসেব করে তবে স্থূলতার কোনো সুবিধাই ধরা পড়বে না।


title: অতিস্থূলতা

text: ব্যক্তিগত পর্যায়, অত্যধিক মাত্রায় ক্যালোরি গ্রহণ এবং যথাযথ শারীরিক কসরতের অভাবের যৌথ সংমিশ্রণকেই অতি স্থূলতার ক্ষেত্রে কারণ বলে মনে করা হয়। সীমিত কিছু ক্ষেত্রে জেনেটিকস, চিকিত্‌সা সংক্রান্ত অথবা মানসিক অসুস্থতাই এর প্রাথমিক কারণ। বিপরীত ক্ষেত্রে, সামাজিক পর্যায়ে অতি স্থূলতার হার বেড়ে যাওয়ার কারণ হিসেবে মনে করা হচ্ছে সহজলভ্য এবং রুচিকর খাবার, গাড়ির উপর নির্ভরতা বেড়ে যাওয়া এবং উত্‌পাদন যন্ত্রের ব্যবহার বেড়ে যাওয়াকে।


title: অতিস্থূলতা

text: সাম্প্রতিক সময়ে অতি স্থূলতা বেড়ে যাওয়ার কারণ হিসেবে ২০০৬ সালের এক পর্যালোচনায় আরও দশটি সম্ভাব্য কারণ উল্লেখ করা হয়। (১) অপর্যাপ্ত ঘুম, (২) এণ্ডোক্রাইনে ব্যাঘাত সৃষ্টি (পরিবেশগত দুষণ যার সঙ্গে লিপিড মেটাবলিজম যুক্ত), (৩) পরিবেশে তাপমাত্রার তারতম্য কমে যাওয়া, (৪) ধূমপান খিদে কমিয়ে দেয় বলে ধূমপানের হার কমানো, (৫) ওষুধ ব্যবহারের হার বেড়ে যাওয়া যার থেকে ওজন বাড়তে পারে (যেমন, প্রতিনিধিত্ব করে না এমন মনোরোগবিরোধী), (৬) প্রাচীন এবং বয়স্কদের মধ্যে সমানুপাতিক হারে ভারি হয়ে যাওয়ার প্রবণতা, (৭) বেশি বয়সে গর্ভবতী হওয়া (যার কারণে শিশুদের মধ্যেও অতি স্থূল হওয়ার লক্ষণ দেখা যেতে পারে), (৮) যে এপিজেনেটিক ঝুঁকি থাকে সেটাও বংশপরম্পরায় বাহিত হয়, (৯) উচ্চ বি এম আই-য়ের জন্য স্বাভাবিক নির্বাচন এবং (১০) বিশেষ শ্রেণীভুক্ত মিলনের ফলে অতি স্থূলতার ঝুঁকির কারণগুলি এক জায়গায় কেন্দ্রীভূত হতে পারে (এর ফলে যদিও একান্তভাবে অতি স্থূল ব্যক্তির সংখ্যা বেড়ে যাবে না, কিন্তু জনসংখ্যার গড় ওজন বাড়িয়ে দেবে)। অতি স্থূলতা যেভাবে বেড়ে চলেছে তাতে এই সমস্ত কারণগুলির প্রভাবের সপক্ষে যথেষ্ট প্রমাণ রয়েছে। যদিও এই প্রমাণগুলি এখনো পুরোপুরি চূড়ান্ত নয়। এমনকি গবেষকরাও বলছেন, আগের পরিচ্ছেদে যে কারণগুলি নিয়ে আলোচনা করা হয়েছে সেগুলির তুলনায় এই কারণগুলি কম প্রভাবশালী।


title: অতিস্থূলতা

text: বিভিন্ন দেশ এবং বিভিন্ন অঞ্চলে মাথা পিছু খাদ্য গ্রহণ এবং খাদ্যবিধি সংক্রান্ত শক্তি সরবরাহ নির্দিষ্টভাবেই আলাদা হয়। সময়ের সঙ্গে সঙ্গে উল্লেখযোগ্যভাবে এর পরিবর্তনও হয়েছে। ১৯৭০’র গোড়ার দিক থেকে শুরু করে ১৯৯০’র শেষ দিক পর্যন্ত একমাত্র পূর্ব ইউরোপ ছাড়া বিশ্বের সব প্রান্তেই প্রতি দিন মাথা পিছু মানুষের ( যে পরিমাণ খাদ্য কেনা হয়) গড় ক্যালোরি পাওয়ার পরিমাণ বেড়েছে। এটা মার্কিন যুক্তরাষ্ট্রেই সর্বাধিক পাওয়া যায়। ১৯৯৬ সালে এর পরিমাণ ছিলো ৩৬৫৪ক্যালোরি। ২০০৩ সালে আবার তা বেড়ে দাঁড়ায় ৩,৭৫৪ক্যালোরিতে। ১৯৯০’এর শেষ দিকে ইউরোপীয়দের মাথাপিছু ক্যালোরি গ্রহণের পরিমাণ ছিলো ৩৩৯৪, এশিয়ার উন্নয়নশীল এলাকাগুলিতে মাথাপিছু ক্যালোরি গ্রহণ ছিলো ২৬৪৮ এবং উপ-সাহারার আফ্রিকার দেশগুলিতে মাথা পিছু ক্যালোরি গ্রহণের পরিমাণ ছিলো ২১৭৬। পূর্ণ ক্যালোরি গ্রহণের সঙ্গে অতি স্থূলতার যোগ রয়েছে।


title: অতিস্থূলতা

text: ব্যাপক মাত্রায় পুষ্টির নির্দেশিক পাওয়া গেলেও সেটা অতিরিক্ত খাওয়া এবং অত্যন্ত খারাপ খাদ্যাভ্যাসের পছন্দের বিষয়টিকে খুব কমই সম্বোধন করতে পেরেছে। ১৯৭১ থেকে ২০০০সালের মধ্যে মার্কিন যুক্তরাষ্ট্রে অতি স্থূলতার হার ১৪.৫শতাংশ থেকে বেড়ে ৩০.৯শতাংশ হয়েছে। ঐ একই সময়ের মধ্যে, ক্যালোরি গ্রহণের গড় পরিমাণ বৃদ্ধি পায়। মহিলাদের ক্ষেত্রে, প্রতি দিন গড় ক্যালোরি গ্রহণের পরিমাণ বেড়ে যায় ৩৩৫ (১৯৭১সালে ১৫৪২ এবং ২০০৪সালে তা বেড়ে হয় ১৮৭৭)। তবে পুরুষদের ক্ষেত্রে দৈনিক এই গড় বৃদ্ধির হার ছিলো ১৬৮ক্যালোরি (১৯৭১সালে ২৪৫০ এবং ২০০৪সালে ২৬১৮ক্যালোরি)। বেশির ভাগ ক্ষেত্রে অতিরিক্ত এই ক্যালোরি গ্রহণের প্রাথমিক উত্‌স ছিলো চর্বি জাতীয় খাদ্যের তুলনায় কার্বোহাইড্রেটযুক্ত খাবার বেশি খাওয়া। এই অতিরিক্ত কার্বোহাইড্রেটের প্রাথমিক উত্‌স ছিলো মিষ্টিযুক্ত পানীয়। এখন আমেরিকার সাবালক যুব সমাজের মধ্যে এই মিষ্টিযুক্ত পানীয়ের দৈনিক ক্যালোরি গ্রহণের পরিমাণ প্রায় ২৫শতাংশ বেড়ে গেছে। এখন অতি স্থূলতা বাড়ার কারণ হিসেবে মিষ্টিযুক্ত পানীয় খাওয়াকেই মনে করা হচ্ছে।


title: অতিস্থূলতা

text: যতো বেশি পরিমাণে শক্তি-ঘন, বেশি পরিমাণে ফাস্ট-ফুডের দিকে সমাজের নির্ভরতা ক্রমেই বাড়তে লাগলো, মার্কিন যুক্তরাষ্ট্রে ফাস্ট-ফুড গ্রহণ এবং অতি স্থূলতার মধ্যে সম্পর্ক অত্যন্ত বেশি উদ্বেগের বিষয় হয়ে দাঁড়ালা। মার্কিন যুক্তরাষ্ট্রে ফাস্ট-ফুড গ্রহণের পরিমাণ বেড়ে গেছে তিনগুণ এবং ১৯৭৭ থেকে ১৯৯৫ সালের মধ্যে এই সব খাবার থেকে ক্যালোরি গ্রহণের পরিমাণ বেড়ে যায় চারগুণ।


title: অতিস্থূলতা

text: কৃষিনীতি এবং প্রযুক্তির কারণেই মার্কিন যুক্তরাষ্ট্র এবং ইউরোপে খাদ্যের দাম খুব কম। মার্কিন খামার বিলের মাধ্যমে মার্কিন যুক্তরাষ্ট্রে ভুট্টা, সোয়া, গম এবং চালের উপর যে ভরতুকি রয়েছে সে কারণে ফল এবং সবজির তুলনায় প্রক্রিয়াজাত খাদ্যের মূল উত্‌সের দাম অনেক কম।.


title: অতিস্থূলতা

text: অতি স্থূল (মোটা) ব্যক্তিরা সব সময়ই তাদের খাদ্য গ্রহণের মাত্রাকে স্বাভাবিক ওজনের ব্যক্তিদের তুলনায় কমিয়ে দেখায়। একটি ক্যালোরিমিটার ঘরে মানুষের ওপর পরীক্ষা চালিয়ে এবং সরাসরি পর্যবেক্ষণ করে এই তথ্যের সমর্থন পাওয়া গেছে।


title: অতিস্থূলতা

text: অতি স্থূলতার ক্ষেত্রে বসে কাজের জীবনশৈলী একটা বড় ভুমিকা পালন করে। গোটা বিশ্বই এখন কম শারীরিক পরিশ্রমের কাজের দিকে ঝুঁকছে। বিশ্বের জনসংখ্যার ৬০শতাংশই এখন অপর্যাপ্ত শারীরিক কসরত করতে পারে। এর প্রাথমিক কারণ হলো কোনো বস্তু এক স্থান থেকে অন্যস্থানে বহন করে নিয়ে যাওয়ার ক্ষেত্রে যন্ত্রের সাহায্য নেওয়া এবং বাড়িতে শ্রমশক্তি বাঁচানো প্রযুক্তির অধিক প্রচলন। হাঁটা এবং শারীর শিক্ষা কমে যাওয়ার কারণে শিশুদের মধ্যেও দেখা যাচ্ছে শারীরিক কসরতের পরিমাণ কমে যাচ্ছে। সক্রিয় অবকাশের সময় শারীরিক ক্রিয়াকর্মের প্রতি ঝোঁক বিশ্বে কমে যাচ্ছে। বিশ্ব স্বাস্থ্য সংস্থা নির্দেশ করেছে যে সারা বিশ্বেই মানুষ এখন কম সক্রিয় আনন্দের দিকে ঝুঁকছে। আবার ফিনল্যান্ডের এক সমীক্ষায় পাওয়া গেছে, এই হার কিছুটা বেড়েছে। মার্কিন যুক্তরাষ্ট্রের এক সমীক্ষায় দেখা যাচ্ছে অবকাশকালীন শারীরিক ক্রিয়াকলাপ সেরকম উল্লেখযোগ্যভাবে কমেনি।


title: অতিস্থূলতা

text: টেলিভিশন দেখার সময় এবং অতি স্থূলতার ঝুঁকির মধ্যে শিশু এবং বয়স্ক উভয়ের ক্ষেত্রেই একটা সম্পর্ক আছে। ২০০৮সালের এক মেটা-বিশ্লেষণে দেখা গেছে, ৭৩টির মধ্যে ৬৩টিতেই (৮৬%) দেখানো হয়েছে, শিশুদের মধ্যে অতি স্থূলতা যে বাড়ছে তার কারণ হলো শিশুদের মিডিয়ায় প্রদর্শণের হার বেড়ে যাওয়া এবং সমানুপাতিক হারে টেলিভিশন দেখারও সময় বেড়ে যাওয়া।


title: অতিস্থূলতা

text: অন্য অনেক চিকিত্‌সা সংক্রান্ত পরিস্থিতির মতোই, অতি স্থূলতা হলো বংশানুগতি এবং পরিবেশের কারণগুলির মধ্যে পারস্পরিক ক্রিয়ার ফলাফল। বিভিন্ন জিনে পলিমোরফিজমস নিয়ন্ত্রণ করে ক্ষুধা এবং বিপাকীয় ক্রিয়াকে। যার ফলে যথেষ্ট পরিমাণ ক্যালোরির উপস্থিতিতে অতি স্থূলতামুখী করে তোলে একে। ২০০৬ সালের হিসেব অণুযায়ী, ৪১টি এমন ক্ষেত্র পাওয়া গেছে যেখানে অতি স্থূলতার সঙ্গে অণুকূল পরিবেশের উপস্থিতির যোগাযোগ পাওয়া গেছে। কত সংখ্যক জনসংখ্যার উপর পরীক্ষা করা হচ্ছে তার ভিত্তিতে বংশানুগতির কারণেই অতি স্থূলতার শতকরা হার বিভিন্ন রকম। এই হার হলো ৬% থেকে ৮৫%।


title: অতিস্থূলতা

text: বিভিন্ন রোগের লক্ষণে অতি স্থূলতা হলো একটা বিরাট কারণ। যেমন প্রাডের-উইলি রোগলক্ষণ, বারডেল-বিয়েডল্ রোগলক্ষণ, কোহেন রোগলক্ষণ এবং এম ও এম ও(MOMO) রোগলক্ষণ। (‘রোগলক্ষণহীন অতি স্থূলতা’ এই শব্দ বন্ধটি কখনো ব্যবহার করা হয় এই সমস্ত অবস্থাগুলিকে বাদ দিয়ে।) যে সব মানুষের মধ্যে খুব তাড়াতাড়ি মারাত্মক অতি স্থূলতা লক্ষণ দেখা যায় (১০ বছর বয়সের আগে এবং স্বাভাবিকের তুলনায় বডি মাস ইণ্ডেক্স মাপকাঠির তিন স্তর নিচে থাকাকে এক্ষেত্রে সজ্ঞায়িত করা হয়েছে), 7% ক্ষেত্রেই মনে করা হয় ডি এন এ’র রূপান্তরই এর একমাত্র কারণ।


title: অতিস্থূলতা

text: যে সমস্ত সমীক্ষায় নির্দিষ্ট জিনের তুলনায় বংশপরম্পরার উপর বেশি নজর দেওয়া হয়েছে সেখানে পাওয়া গেছে যে ৮০%ক্ষেত্রেই দেখা গেছে দুজন অতি স্থূল মা-বাবার সন্তানরাও অতি স্থূলই হয়। উলটোদিকে ১০শতাংশেরও কম ক্ষেত্রে এও দেখা গেছে দুজন স্বাভাবিক ওজনের মা-বাবার সন্তান অতি স্থূল হয়।


title: অতিস্থূলতা

text: থ্রিফ্টি জিন হাইপোথিসিস সিদ্ধ বলে স্বীকৃতি দিয়েছে সেই ধারণাকে যাতে বলা হয় নির্দিষ্ট জাতি গোষ্ঠী সমগোত্রীয় আবহাওয়ায় বেশি স্থূলতা প্রবণ। বিরল অতিপ্রাচুর্যের সময় শক্তি সঞ্চয় করার মতো তাদের ক্ষমতার ফলে চর্বি যখন খাদ্যের যোগান ওঠানামা করে তখন এই গুণ সুবিধার হয় এবং দুর্ভিক্ষের সময় ব্যক্তিগতভাবে সেই চর্বি থেকে তাকে বাঁচিয়ে রাখতে সাহায্য করে। চর্বি মজুত করার এই প্রবনতা যদিও সমাজে খাদ্য সরবরাহ সঠিক রাখতে সাহায্য করে। এটা একটা অণুমিত কারণ যে পিমা ইণ্ডিয়ান যারা মরুভূমি বাস্তুতন্ত্রের উদ্ভাবন করেছে যখন তারা পশ্চিমী দুনিয়ায় এলো তাদের মধ্যে স্থূলতা অনেক বেশি দেখা যেতে শুরু করলো।


title: অতিস্থূলতা

text: নির্দিষ্ট কয়েকটি শারীরিক এবং মানসিক অসুস্থতা এবং ওষুধপ্রস্তুতকারী বস্তু যা দিয়ে তাদের চিকিত্‌সা করা হয়, এগুলির ফলে এদের মধ্যে অতি স্থূলতার ঝুঁকি বেড়ে যায়। চিকিত্সা সংক্রান্ত যে অসুস্থতার জন্য অতি স্থূলতার ঝুঁকি বৃদ্ধি পায় তারমধ্যে রয়েছে কয়েকটি অস্বাভাবিক লক্ষণ (উপরে তালিকাভুক্ত) এবং একইসঙ্গে জন্মগত এবং অর্জিত অবস্থা: হাইপোথাইরয়েডিজম, কুশিং-এর লক্ষণ, বৃদ্ধি সংক্রান্ত হরমোনের অভাব এবং খাওয়ার গণ্ডগোল: প্রচুর মদ্যপানের ব্যাধি এবং রাতে খাওয়ার লক্ষণ। যদিও অতি স্থূলতাকে মানসিক ব্যাধি বলে মনে করা হয় না এবং সেই কারণেই মানসিক অসুস্থতা হিসেবে ডি এস এম-আই ভি আর’এর তালিকাভুক্ত নয়।


title: অতিস্থূলতা

text: নির্দিষ্ট কিছু ওষুধের কারণে ওজন বাড়তে পারে অথবা শারীরিক গঠনে পরিবর্তন আসতে পারে; এর মধ্যে রয়েছে ইনস্যুলিন, সালফোনাইল্যুরিয়াস, থিয়াজোলিডাইনেডিয়োনেস, মানসিকবিরোধিতার প্রতিনিধিত্ব করে না এমন, অবসাদনিরোধক স্টেরয়েড, নির্দিষ্ট কয়েকটি শারীরিক আলোড়নবিরোধী (ফেনাইটয়েন এবং ভালপ্রোয়েট), পাইজোটিফেন এবং হরমোনের একপ্রকার জন্মনিরোধক বড়ির কারণে এই পরিবর্তন আসতে পারে।


title: অতিস্থূলতা

text: অতি স্থূলতাকে বুঝতে যদিও বংশগত প্রভাবকে বোঝাও খুবই গুরত্বপূর্ণ। কিন্তু তারা নির্দিষ্ট কিছু দেশে বা বিশ্বে এর নাটকীয় যে বৃদ্ধি দেখা যাচ্ছে তাকে বিশ্লেষণ করতে পারেনি। যদিও এটা স্বীকার করে নেওয়া হয়েছে যে ব্যক্তিগত ক্ষেত্রে অত্যধিক মাত্রায় ক্যালোরি খরচের তুলনায় ক্যালোরি গ্রহণের কারণে অতি স্থূলতা দেখা দেয়। সামাজিক ক্ষেত্রে এই দুই উপাদানের পরিবর্তনের কারণ নিয়ে যথেষ্ট বিতর্ক আছে। এর কারণ সম্পর্কে নানা ধরনের তত্ত্ব আছে কিন্তু বহু মানুষের বিশ্বাস এর পিছনে রয়েছে বিভিন্ন কারণের সমাহার।


title: অতিস্থূলতা

text: গোটা বিশ্বেই সামাজিক শ্রেণী এবং বি এম আইয়ের মধ্যে পারস্পরিক সম্পর্কের পার্থক্য আছে। ১৯৮৯সালে এক পর্যালোচনায় দেখা গেছে যে উন্নত দেশগুলিতে উচ্চ সামাজিক শ্রেণীর মহিলাদের মধ্যে অতি স্থূলতা কম দেখা যায়। বিভিন্ন সামাজিক শ্রেণীর পুরুষের মধ্যে কোনো উল্লেখযোগ্য পার্থক্য দেখা যায় না। উন্নয়নশীল বিশ্বে উচ্চ সামাজিক শ্রেণীর মহিলা, পুরুষ, শিশুদের অতি স্থূলতার হার অনেক বেশি দেখা যায়। ২০০৭ সালে এই পর্যালোচনার একটি সংশোধিত পর্যালোচনায় একই সম্পর্ক পাওয়া গিয়েছিলো, কিন্তু সেটা অনেক দুর্বল ছিলো। এই পারস্পরিক সম্পর্কের শক্তি কমে যাওয়ার কারণ হিসেবে বিশ্বায়নের প্রভাবকেই মনে করা হচ্ছে। উন্নত দেশগুলির মধ্যে, বয়স্কদের অতি স্থূলতার মাত্রা এবং কিশোরদের মধ্যে অতি ওজনের হারের মধ্যে যে সম্পর্ক আছে তার সঙ্গে আয়ের অসঙ্গতি জড়িত। একই ধরনের সম্পর্ক দেখা গেছে মার্কিন যুক্তরাষ্ট্রের রাজ্যগুলিতে: এমনকি উচ্চ সামাজিক শ্রেণীভুক্ত, অনেক সাবালকরাও আরও অনেক অসম রাজ্যগুলির মতো অতি স্থূল।


title: অতিস্থূলতা

text: শারীরিক ভর সূচক বা বি এম আই এবং সামাজিক শ্রেণীর মধ্যে সম্পর্ক থাকার বিষয়টি অনেক রকমভাবে ব্যাখ্যা করে দেখানো হয়েছে। এটা মনে করা হোত, উন্নত দেশগুলিতে সম্পদশালীরা আরও অনেক বেশি পুষ্টিকর খাদ্য কেনার ব্যাপারে সক্ষম। কিন্তু ওজন কম রাখার ব্যাপারে তাদের উপর অনেক বেশি সামাজিক চাপ থাকে। একইসঙ্গে শারীরিকভাবে সুস্থ থাকার বিরাট প্রত্যাশার পাশাপাশি তাদের সামনে অনেক সুযোগও থাকে। অণুন্নত দেশগুলিতে একটি বিরাট আকৃতির শরীরের মাপে খাবার কেনার ক্ষমতা, শারীরিক পরিশ্রমসহ উচ্চ শক্তির ব্যয়ের পরিমাণ এবং সাংস্কৃতিক মূল্যবোধ পর্যবেক্ষণের ধরনে অংশগ্রহণ করেছে। কারোর জীবনে শরীরের ভরের দিকে মানুষের মনোভাবও অতি স্থূলতার ব্যাপারে ভূমিকা পালন করে। বন্ধু, ভাই-বোন এবং স্বামী-স্ত্রীর মধ্যে সময়ের সঙ্গে সঙ্গে শরীরের ভর সূচক পরিবর্তন হওয়ার পারস্পরিক সম্পর্ক পাওয়া গেছে। চাপ এবং সম্ভাব্য সামাজিক পদমর্যাদা অতি স্থূলতার ঝুঁকি বাড়িয়ে দেয়।


title: অতিস্থূলতা

text: কোনো ব্যক্তির ওজনের উপর ধূমপানের উল্লেখযোগ্য প্রভাব রয়েছে। যারা ধূমপান ছেড়ে দেয় ১০বছর সময়ের ব্যবধানে তাদের মধ্যে পুরুষদের গড়ে ৪.৪কিলোগ্রাম (৯.৭পাউণ্ড) এবং মেয়েদের ক্ষেত্রে 5কিলোগ্রাম (১১পাউণ্ড) ওজন বাড়ে। যদিও, ধূমপানের হার পরিবর্তনের সঙ্গে অতি স্থূলতার সম্পূর্ণ হারের উপর কমই প্রভাব ফেলেছে।


title: অতিস্থূলতা

text: মার্কিন যুক্তরাষ্ট্রে লক্ষ্য করা গেছে একজন ব্যক্তির যতোগুলি সন্তান থাকে তারসঙ্গে ঐ ব্যক্তির অতি স্থূলতার ঝুঁকি বাড়ার সম্পর্ক রয়েছে। প্রতি সন্তান জন্ম পিছু একজন মহিলার ক্ষেত্রে এই ঝুঁকি বেড়ে যায় ৭%, যেখানে একজন পুরুষের ক্ষেত্রে সন্তান প্রতি এই ঝুঁকি বেড়ে যায় ৪%। এটা আংশিকভাবে সত্য যে, পশ্চিমী বাবা-মায়ের ক্ষেত্রে নির্ভরশীল সন্তান থাকার অর্থ কম শারীরিক পরিশ্রম করা।


title: অতিস্থূলতা

text: উন্নয়নশীল দেশে শহরে পরিণত হওয়াও অতি স্থূলতার হার বেড়ে যাওয়ার ক্ষেত্রে একটা ভূমিকা পালন করছে। চীনে সামগ্রিকভাবে অতি স্থূলতার হার ৫%—এরও কম, আবার কিছু শহরে অতি স্থূলতার হার ২০শতাংশেরও বেশি।


title: অতিস্থূলতা

text: উন্নয়নশীল দেশগুলিতে অতি স্থূলতার হার বৃদ্ধির কারণ হিসেবে গোড়ার দিকের জীবনে অপুষ্টির একটা বড় ভূমিকা রয়েছে বলে মনে করা হচ্ছে। এণ্ডোক্রাইন অপুষ্টির সময়ে যে পরিবর্তন ঘটে তার থেকে সম্ভবত ক্যালোরি পাওয়া সহজ হয়ে গেলে তা চর্বি জমাকে বাড়িয়ে দেয়।


title: অতিস্থূলতা

text:
খাদ্য রূপান্তরের প্রক্রিয়ায় সংক্রামক প্রতিনিধির উপস্থিতি সংক্রান্ত সমীক্ষা এখনো তার প্রাথমিক স্তরেই রয়ে গেছে। রোগা এবং অতি স্থূল ব্যক্তির মধ্যে যে পার্থক্য থাকে তা অন্ত্র এলাকাতেই লক্ষ্য করা গেছে। অতি স্থূল এবং রোগা ব্যক্তিদের ক্ষেত্রে অন্ত্র এলাকায় তার হজমের ক্ষমতাকে যে প্রভাবিত করে তার লক্ষণ নির্দেশ করা হয়েছে। হজমের ক্ষমতার এই স্পষ্ট পরিবর্তনের ফলে এটা মনে করা হচ্ছে যে অতি স্থূল ব্যক্তি অনেক বেশি শক্তি সঞ্চয় করতে পারে। এই পার্থক্যগুলি সরাসরি এই কারণেই নাকি অতি স্থূলতার ফলাফল তা অবশ্যই সুনিশ্চিত করতে হবে ।
মানুষ এবং কয়েকটি বিভিন্ন ধরনের পশু প্রজাতির মধ্যে সংক্রামক রোগ এবং অতি স্থূলতার মধ্যে একটা যোগসূত্র পাওয়া গেছে। তবে অতি স্থূলতার হার বৃদ্ধির ক্ষেত্রে কতোটা পরিমাণে এই যোগসূত্র কাজ করেছে তা এখনো সুনিশ্চিত করে বলা যায়নি।


title: অতিস্থূলতা

text:
স্থূলতা মোকাবিলার সম্ভাব্য বেস কিছু প্যাথোফিজিওলজিক্যাল প্রণালী সারসংক্ষেপ করেছে ফ্লায়ার। ১৯৯৪-এ লেপটিন আবিষ্কারের আগে পর্যন্ত গবেষণার ক্ষেত্রে একেবারে কিছুই হয়নি। এই আবিষ্কারের পর থেকে আরো অনেক হরমোন সংক্রান্ত প্রণালী নিয়ে বিচার বিশ্লেষণ হয়েছে যাতে খিদে ও খাদ্য গ্রহণের নিয়মবিধি, অ্যাডিপোজ কোষের মজুতের ধরন ও ইনস্যুলিন রেজিস্ট্যান্স বিকাশের বিষয়গুলিও রয়েছে। লেপটিন আবিষ্কারের পর থেকে ঘ্রেলিন, ইনসুলিন, ওরেক্সিন, পি ওয়াই ওয়াই (PYY) ৩—৩৬, কলেসিসটোকিনিন, অ্যাডিপোনেকটিন ছাড়াও আরো অনেক মেডিয়েটার নিয়ে গবেষণা হচ্ছে। অ্যাডিপোকিনস মেডিয়েটারটি তৈরি করে অ্যাডিপোস কলা; তার কার্যকারিতা স্থূলতা সংক্রান্ত বেশ কিছু রোগে রকমফের ঘটাতে পারে বলে মনে করা হয়।
লেপটিন ও ঘ্রেলিনকে খিদের ওপর তাদের প্রভাবের বিচারে একে অপরের পরিপূরক বলে মনে করা হয়। কারণ ঘ্রেলিন তৈরি হয় স্টমাক মডিউলেটিং শর্ট টার্ম অ্যাপেটাইটিভ কন্ট্রোলের মাধ্যমে (অর্থাৎ পাকস্থলী খালি থাকলে খেতে হবে এবং যখন তা ভর্তি থাকবে খাওয়া বন্ধ থাকবে)। আর শরীরে চর্বির মজুত সঙ্কেত দিতে লেপটিনকে তৈরি করে অ্যাডিপোজ কোষ এবং এই লেপটিন দীর্ঘসময়ের জন্য খিদে নিয়ন্ত্রণে মধ্যস্থতাকারী হিসেবে কাজ করে (অর্থাৎ যখন চর্বির মজুত কম তখন বেশি খাও এবং যখন মজুত বেশি কম খাও)। যদিও ব্যক্তিগতভাবে যেসব স্থূল মানুষের মধ্যে লেপটিনের ঘাটতি আছে তাদের সামান্য অংশের ওপর লেপটিনের ব্যবস্থাপনা বেশ কার্যকরী হতে পারে, বেশিরভাগ মোটা মানুষেকেই লেপটিন প্রতিরোধী বলে মনে করা হয় এবং এদের মধ্যে লেপটিনের উচ্চ স্তর লক্ষ্য করা যায়। এই প্রতিরোধ ক্ষমতাকে ব্যাখ্যা করা যেতে পারে কেন লেপটিন ব্যবস্থাপনা মোটা মানুষের খিদে কমিয়ে দিতে কার্যকরী ভূমিকা নিতে পারে না তার ব্যাখ্যায়।
লেপটিন ও ঘ্রেলিন যেহেতু সীমান্তবর্তী অবস্থায় তৈরি হয় তাই তারা কেন্দ্রীয় স্নায়ু ব্যবস্থায় তাদের কাজ চালিয়ে যাওয়ার মাধ্যমে খিদে নিয়ন্ত্রণ করে। বিশেষ করে, এরা এবং খিদে সংক্রান্ত অন্যান্য হরমোনগুলি মস্তিষ্কের কেন্দ্রে হাইপোথ্যালামাস নামে অঞ্চলে কাজ করে সেকান থেকেই খাবার খাওয়া ও শক্তি খরচের বিষয়টি নিয়ন্ত্রিত হয়। হাইপোথ্যালামাসের মধ্যে বেশ কিছু প্রদক্ষিণ পথ রয়েছে খিদেকে সংহত করতে জাদের ভূমিকা রয়েছে, এগুলির মধ্যে সবচেয়ে ভালো বলে বিবেচনা করা হয় মেলানোকর্টিন পাথওয়ে। আরকুয়েট নিউক্লিয়াস নামে হাইপোথ্যালামাসের একটি অঞ্চল থেকে প্রদক্ষিণ পথ শুরু হয় যার শেষাংশ থাকে ল্যাটারাল হাইপোথালামাস (LH) এবং ভেন্ট্রোমেডিয়াল হাইপোথ্যালামাস (VMH) -এ, এরা যথাক্রমে হলো মস্তিসকের খাবার খাওয়া ও পূর্ণ পরিতৃপ্তির কেন্দ্র।
আরকুয়েট নিউক্লিয়াস দুটি ভিন্ন ধরনের গোষ্ঠীরনিউরোন দিয়ে তৈরি। প্রথম গোষ্ঠীটি একই সঙ্গে নিউরোপেপটাইড ওয়াই(NPY) ও অ্যাগুইটি-রিলেটেড পেপটাইড (AgRP) এবং উদ্দীপনা গ্রহণ হয় LH ও VMH -এর তালিকাসহ। দ্বিতীয় গোষ্ঠোটি হলো প্রো-ওপিওমেলানোকর্টিন (POMC) ও কোকেইন- ও অ্যাম্ফিটামিন-নিয়ন্ত্রিত ট্রান্সস্ক্রিপ্ট (CART) এবং উদ্দীপনা গ্রহণ হয় LH ও VMH -এর সংযমসহ। সর্বশেষে, NPY/AgRP নিউরোন খাবার খেতে উদ্কদীপনা যোগায় ও পূর্ণ পরিতৃপ্তির তালিকা বানায়, যেখানে POMC/CART নিউরোন পূর্ণ পরিতৃপ্তিকে উদ্দীপিত করে দেয় ও খাবার খেতে সংযত করে। লেপটিনের মাধ্যেমেই এই উভয় গোষ্টীর আরকুয়েট নিউক্লিবাস নিউরোন নিয়ন্ত্রিত হয়। লেপটিন যেমন NPY/AgRP গোষ্ঠীর সংযম করে আবার POMC/CART গোষ্ঠীকে উদ্দীপিত করে ফেলে। লেপটিন সঙ্কেতের এই ঘাটতিকে হয় লেপটিন ঘাটতি বা লেপটিন প্রতিরোধের মাধ্যমে বাড়তি খাওয়ার দিকে ঠেলে দিতে পারে, এর কিছু আবার জিনগত এবং এভাবেই স্তূলতার প্রকারভেদ পায়।


title: অতিস্থূলতা

text: অতি স্থূলতা রোগের প্রধান চিকিত্‌সার মধ্যে রয়েছে খাদ্যাভ্যাস এবং শারীরিক কসরত। খাদ্যাভ্যাস কর্মসূচীর ফলে অল্প সময়ের মধ্যে ওজন হারানো সম্ভব, কিন্তু এই ওজনকে ওইভাবে কমিয়ে রাখা সমস্যার হতে পারে এবং মাঝে মাঝেই শারীরিক কসরতের প্রয়োজন পড়তে পারে। একইসঙ্গে কম ক্যালোরিযুক্ত খাবার ঐ ব্যক্তির জীবনশৈলীর চিরদিনের অংশ হয়ে যেতে পারে। ওজন কমিয়ে তা দীর্ঘ সময়ের জন্য বজায় রাখার ক্ষেত্রে সাফল্যের হার খুবই কম. এই সাফল্যের হার হলো ২—২০শতাংশ।


title: অতিস্থূলতা

text: বিংশ শতাব্দীর আগে স্থূলতা খুবই বিরল ছিল; ১৯৯৭-এ বিশ্ব স্বাস্থ্য সংস্থা (হু WHO) আনুষ্ঠানিকভাবে স্থূলতাকে বিশ্বজুড়ে মহামারী বা গ্লোবাল এপিডেমিক হিসেবে স্বীকৃতি দেয়। ২০০৫–এর হু (WHO)র হিসেব মতো কমপক্ষে ৪০কোটি প্রাপ্তবয়স্ক (৯.৮%) ভীষণ মোটা, এবং পুরুষদের তুলনায় মহিলাদের মধ্যে এর হার বেশি। ৫০অথবা ৬০বছর বয়সীদের মধ্যে স্থূলতার হার বেড়েছে এবং সামগ্রিক স্থূলতার হারের তুলনায় মার্কিন যুক্তরাষ্ট্র, অস্ট্রেলিয়া ও কানাডায় এর হার বেশি।


title: অতিস্থূলতা

text: একটা সময়ে একে উচ্চ-আয়ের দেশের সমস্যা বলে বিবেচনা করা হতো, কিন্তু স্থূলতার হার এখন বিশ্বজুড়েই বাড়ছে এবং এর প্রভাব পড়ছে উন্নত ও উন্নয়নশীল উভয় বিশ্বেই। নাটকীয়ভাবে এই বৃদ্ধি সমচেয়ে বেশি নগর জীবনে লক্ষ্য করা যায়। সাব-সাহারান আফ্রিকাই বিশ্বের একমাত্র অবশিষ্ট এলাকা যেখানে স্থূলতা কোনো সাধারণ ব্যাপার নয়।


title: অতিস্থূলতা

text: বিশ্ব স্বাস্থ্য সংস্থা (হু WHO)-র অণুমান অতিওজন ও স্থূলতা খুব শীঘ্রই হয়তো কমপুষ্টি (আন্ডার নিউট্রিশন) ও সংক্রামক ব্যাধির (খারাপ স্বাস্থ্যের জন্য যা সবথেকে বেশি গুরুত্বপূর্ণ কারণ) মতো প্রথাগত জনস্বাস্থ্য সমস্যার জায়গা নেবে। তার বিস্তার, খরচ ও স্বাস্থ্যে তার প্রভাবের কারণেই স্থূলতা হলো একটা জনস্বাস্থ্য ও নীতি সম্পর্কিত সমস্যা।


title: অতিস্থূলতা

text: জনসমষ্টির মধ্যে স্থূলতার ব্যাপক বিস্তারের জন্য দায়ী পরিবেশগত বিষয়গুলি বুঝে নিয়ে তা শোধরানোর প্রচেষ্টাই করছে জনস্বাস্থ্য। বাড়তি ক্যালোরি ভোগ ও শারীরিক কসরতের অনিচ্ছার কারণ যে বিষয়গুলি, তাও বদল করার সমাধান খোঁজা চলছে। চেষ্টা চলছে স্কুলগুলিতে রিইমবার্সড মিল প্রোগ্রাম চালু করার, শিশুদের কাছে সরাসরি জাঙ্ক ফুড বিপণনে রাশ টানার ও একই সঙ্গে চেষ্টা চলছে স্কুলে মিষ্টি পাণীয়ের সহজলভ্যতা কমিয়ে ফেলার। নাগরিক পরিবেশ গড়ে তোলার সময়েই চেষ্টা হচ্ছে পার্কের সুযোগ বাড়ানোর ও পায়ে চলার পথ বাড়ানোর।


title: অতিস্থূলতা

text: বহু দেশ ও গোষ্ঠী স্থূলতা সংক্রান্ত রিপোর্ট প্রকাশ করেছে। ১৯৯৮–এ প্রথম মার্কিন যুক্তরাষ্ট্রীয় নির্দেশিকা প্রকাশিত হয়, যার শিরোনাম ছিল ‘ক্লিনিকাল গাইডলাইনস অন দ্য আইডেন্টিফিকেশন ইভলিউশন অ্যাণ্ড ট্রিটমেন্ট অব ওভারওয়েট অ্যাণ্ড ওবেসিটি ইন অ্যাডাল্টস: দ্য এভিডেন্স রিপোর্ট’।] ২০০৬—এ কানাডিয়ান ওবেসিটি নেটওয়ার্ক ‘কানাডিয়ান ক্লিনিকাল প্র্যাক্টিস গাইডলাইনস (CPG) অন দ্য ম্যানেজমেন্ট অ্যাণ্ড প্রিভেনশন অব ওবেসিটি ইন অ্যাডাল্টস অ্যাণ্ড চিল্ডরেন’প্রকাশ করে। প্রাপ্তবয়স্ক ও শিশুদের মধ্যে অতিওজন ও স্থূলতা রুখতে এটি হলো একটি সুসংহত তথ্যপ্রমাণ ভিত্তিক নির্দেশিকা।


title: অতিস্থূলতা

text: ২০০৪-এ ব্রিটেনের রয়াল কলেজ অব ফিজিসিয়ান্স, ফ্যাকাল্টি অব পাবলিক হেল্থ এবং রয়াল কলেজ অব পেডিয়াট্রিক্স অ্যাণ্ড চাইল্ড হেল্থ ‘স্টোরিং আপ প্রব্লেমস‘ নামে একটি রিপোর্ট প্রকাশ করে যাতে ব্রিটেনের ক্রমবর্ধমান স্থূলতার সমস্যার কথা তুলে ধরা হয়। ঐ একই বছরে হাউস অব কমন্স -এর হেল্থ সিলেক্ট কমিটি প্রকাশ করে তাদের ‘মোস্ট কম্প্রিহেন্সিভ এনকোয়ারি [...] এভার আণ্ডারটেকেন" এতে গ্রেট ব্রিটেনের সমাজ ও স্বাস্থ্যের ওপর স্থূলতার প্রভাব ও সেই সমস্যার সম্ভাব্য প্রতিকারের কথা ছিল। 2006 -এ ন্যাশনাল ইনস্টিটিউট ফর হেল্থ অ্যাণ্ড ক্লিনিকাল এক্সেলেন্স (NICE) স্থূলতা নির্ধারণ ও তার মোকাবিলার একটি নির্দেশিকা প্রকাশ করে, পাশাপাশি এতে স্থানীয় পরিষদের মতো স্বাস্থ্য বিষয়ক নয় এমন সংস্থাগুলির জন্য নীতি রূপায়ণের কথাও ছিল।


title: অতিস্থূলতা

text: ২০০৭ -এ স্যার ডেরেক ওয়ানলেস -এর প্রকাশিত একটি রিপোর্ট কিংস ফাণ্ড-এ হুঁশিয়ারি দেওয়া হয় এখনই কিছু ব্যবস্থা না নিলে জাতীয় স্বাস্থ্য পরিষেবাকে অর্থনৈতিকভাবে পঙ্গু করে দিতে পারে। স্থূলতার ক্রমবর্ধ্বমান হার রোধে সুসংহত উদ্যোগ নেওয়া হচ্ছে। অবেসিটি পলিসি অ্যাকশন (ও পি এ OPA) কাঠামো বেশ কিছু পদ্ধতিতে ভাগ করেছে যেমন ‘আপস্ট্রিম’ নীতি, ‘মিডস্ট্রিম’ পলিসি, ‘ডাউনস্ট্রিম’ পলিসি। ‘আপস্ট্রিম’ নীতি সমাজ পরিবর্তনের ওপর নজর রাখে, স্থূলতা রুখতে ব্যক্তিগত আচরণ বদলের চেষ্টা করে ‘মিডস্ট্রিম’ পলিসি এবং বর্তমানে ক্ষতিগ্রস্থ মানুষের চিকিৎসার চেষ্টা করে ‘ডাউনস্ট্রিম’ পলিসি।


title: অতিস্থূলতা

text: স্বাস্থ্যগত প্রভাবের পাশাপাশি স্থূলতা আরো বেশ কিছু সমস্যার সৃষ্টি করে যেমন চাকরিতে অসুবিধা ও ব্যবসার খরচ বেড়ে যাওয়া। ব্যক্তিগত, কর্পোরেশনগত, সরকারী সমাজের সব স্তরেই এর প্রভাব অনুভূত হয়।


title: অতিস্থূলতা

text: কেবলমাত্র মার্কিন যুক্তরাষ্ট্রেই খাদ্যপণ্যের বার্ষিক অণুমিত খরচ ৪০বিলিয়ন থেকে ১০০বিলিয়ন ডলার। ১৯৯৮–এ মার্কিন যুক্তরাষ্ট্রে স্থূলতা খাতে চিকিৎসা খরচ ছিল ৭৮.৫ বিলিয়ন মার্কিন ডলার অথবা সমস্ত চিকিৎসা খরচের ৯.১%। কানাডায় আবার স্থূলতার জন্য অণুমিত খরচ ছিল ২ বিলিয়ন ডলার (মোট চিকিৎসা খরচের ২.৪%)।


title: অতিস্থূলতা

text: স্থূলতা সম্পর্কিত রোগের চিকিৎসা খরচ কমানোর জন্য স্থূলতা রোধ কর্মসূচীগুলিকে দেখা যায়। যদিও, বেশি আয়ের মানুষকে আরো চিকিৎসা খরচ বইতে হয়। গবেষকদের তাই মতামত হলো, স্থূলতা কমিয়ে জনস্বাস্থ্যের উন্নতি ঘটানো যায়, তবে অন্যরকমভাবে এটা সামগ্রিক চিকিৎসা খরচ কমায়।


title: অতিস্থূলতা

text: স্থূলতা সামাজিক কলঙ্ক ও চাকরিতে অসুবিধা তৈরি করতে পারে। স্বাভাবিক ওজনের অন্য সহকর্মীদের তুলনায় ভীষণ মোটা কর্মীদের অনুপস্থিতির হার বেশি হয়, অসুস্থতার জন্য তারা বেশি ছুটি নেয়, ফলে নিয়োগকর্তার খরচ বেড়ে যায় এবং উৎপাদনশীলতা কমে যায়। ডিউক বিশ্ববিদ্যালয়ের কর্মীদের মধ্যে সমীক্ষা চালিয়ে দেখা গেছে যে সব কর্মী বডি মাস ইন্ডেক্স (BMI) ১৮.৫—২৪.৯,তাদের মধ্যে থেকে যতজন চিকিৎসা বা ক্ষতিপূরণ সংক্রান্ত দাবি জানিয়েছে তাদের দ্বিগুণ সংখ্যার কর্মী এই সুবিধার জন্য দাবি জানিয়েছে যাদের বি এম আই (BMI) ৪০–এর বেশি। কর্মদিবস নষ্টের হিসেবে তারা ১২ গুণেরও বেশি। পড়ে গিয়ে অথবা ওঠার সময় এদের চোট পাওয়া খুবই সাধারণ ব্যাপার, এভাবেই এরা চোট পায় শরীরের নিচের অংশে, হাতে বা কবজিতে অথবা পেছনে বা কোমরে। ইউ এস স্টেট অব আলাবামা এমপ্লয়িজ ইনস্যুরেন্স বোর্ড একটি বিতর্কিত পরিকল্পনা অনুমোদন করেছে, তাতে বলা হয়েছে ভীষণ মোটা কর্মীদের প্রতি মাসে ২৫ডলার করে কেটে নেওয়া হবে যদি না তারা ওজন কমিয়ে স্বাস্থ্য ভালো করে। ২০১০–এর জানুয়ারি থেকে এই পদক্ষেপ কার্যকরী হবার কথা এবং এটি বলবত্ হবে সেই সব কর্মীর ওপর যাদের বি এম আই (BMI) ৩৫ kg/m –এর বেশি এবং একবছর বাদে যারা তাদের স্বাস্থ্যের উন্নতি করতে ব্যর্থ হবে।


title: অতিস্থূলতা

text: বেশ কিছু গবেষণায় দেখা গেছে, ভীষণ মোটাদের খুব কমই কোনো কাজের জন্য ভাড়া করা হয়েছে এবং খুবই কম এদের পদোন্নতি হয়েছে। একই কাজের জন্য মোটা নয় এমন সহকর্মীর তুলনায় মোটাদের কম মজুরি দেওয়া হয়। গড়ে মোটা মহিলারা ৬% কম ও মোটা পুরুষরা ৩% কম কাজ করতে পারে।


title: অতিস্থূলতা

text: এয়ারলাইন ও ফুড ইণ্ডাস্ট্রির মতো নির্দিষ্ট কিছু শিল্পের আবার বিশেষ কিছু চিন্তার কারণ আছে। স্থূলতার হার বেড়ে যাওয়ার কারণে এয়ারলাইনগুলির জ্বালানির খরচ বেড়ে যাচ্ছে, বসার জায়গা আরো চওড়া করার চাপ আসছে। ২০০০–এ মোটা যাত্রীদের বাড়তি ওজনের জন্য এয়ারলাইনগুলির ২৭৫মিলিয়ন ডলার বাড়তি জ্বালানি খরচ হয়েছে। আইনব্যবস্থায় অভিযোগ তোলা হচ্ছে যে তারা স্থূলতা বাড়াচ্ছে, তাই রেস্তোরার খরচ বাড়ছে। স্থূলতার সঙ্গে সম্পর্কযুক্ত ফুড ইণ্ডাস্ট্রির বিরুদ্ধে আইন নিয়ে ২০০৫–এ মার্কিন কংগ্রেসে আলোচনা হয়েছে ; যদিও সেটি এখনও আইন হয়নি।


title: অতিস্থূলতা

text:
লাতিন ওবিসিটাস শব্দ থেকে ওবিসিটি শব্দটি এসেছে। লাতিনে ওবিসিটাস-এর মানে হলো ‘মজবুত, মোটা অথবা নধর’। Ēsus হলো edere-র পাস্ট পার্টিসিপল রূপ (খেতে), সঙ্গে ob (বেশি) এর সঙ্গে যুক্ত হয়েছে। অক্সফোর্ড ডিকশনারি তে উল্লেখ করা হয়েছে যে ১৬১১ নাগাদ এর প্রথম ব্যবহার করেছিলেন র‌্যাণ্ডেল কটগ্রেভ, এটি ব্যবহার করা হয়েছিল এ ডিকশনারি অব দ্য ফ্রেঞ্চ অ্যাণ্ড ইংলিশ টাঙস।[
গ্রীকরাই প্রথম স্থূলতাকে চিকিৎসা সংক্রান্ত গোলমাল হিসেবে স্বীকৃতি দেয়। হিপোক্রেটিস বলে গেছেন যে ‘অত্যধিক স্থূলতা কেবলমাত্র একটা রোগই নয়, বরং অন্য রোগের অগ্রদূত’’। যতদূর জানা যায় ভারতীয় শল্য চিকিৎসক সুশ্রুত (খ্রীষ্টপূর্ব ষষ্ঠ শতক)-ই ডায়াবেটিস ও হৃদযন্ত্রের গোলমালের সঙ্গে স্থূলতার যোগাযোগের কথা তুলে ধরেন। এই রোগ ও এর পার্শ্ব প্রতিক্রিয়ার চিকিৎসায় শারীরিক কসরত সাহায্য করার কথা তিনিই সুপারিশ করেন।


title: অতিস্থূলতা

text: মানব ইতিহাসের বেশিরভাগটা জুড়েই মানবজাতিকে খাদ্যের আকালের সঙ্গে লড়াই করতে হয়েছে। এভাবে স্থূলতাকে ঐতিহাসিকভাবেই সম্পদ ও সমৃদ্ধির প্রতীক হিসেবে দেখা হয়ে আসছে। মধ্যযুগ ও নবজাগরণের সময় ইউরোপে উচ্চ পদস্থ আধিকারিকদের মধ্যে স্থূলতা খুবই সাধারণ বিষয় ছিল, পাশাপাশি প্রাচীন পূর্ব এশীয় সভ্যতাতেও তাই ছিল।


title: অতিস্থূলতা

text: শিল্প বিপ্লবের প্রারম্ভিককালেও এটাই মনে করা হতো যে কোনো দেশের সামরিক ও অর্থনৈতিক শক্তি সেদেশের সৈন্য ও কর্মীদের আয়তন ও শক্তি উভয়ের ওপর নির্ভরশীল। গড় বডি মাস ইন্ডেক্স (BMI)কে বর্তমানে আণ্ডাওয়েট বলে বিবেচনা করা হয়, সেই গড় বি এম আই (BMI) বাড়িয়েই এখন তা একটা সাধারণ মাত্রায় পৌঁছে গেছে, যার একটা শিল্পোন্নত সমাজ বিকাশের ক্ষেত্রে গুরুত্বপূর্ণ ভূমিকা রয়েছে। ঊনবিংশ শতাব্দীজুড়ে উন্নত বিশ্বে এভাবেই উচ্চতা ও ওজন দুটোই বেড়েছে। বিংশ শতাব্দীতে জনসমষ্টি তার উচ্চতার জিনসম্বন্ধীয় সম্ভবনায় পৌঁছে যায়, কিন্তু ওজন আবার উচ্চতার তুলনায় বেশি গতিতে বাড়ে, তারই ফলাফল স্থূলতা। ১৯৫০–এর দশকে সম্পদ বাড়ার সাথে শিশুমৃত্যুর হারও কমেছে, কিন্তু শরীরের ওজন বেড়ে হৃদযন্ত্র ও কিডনির অসুখও আরো সাধারণ বিষয় হয়ে উঠেছে।


title: অতিস্থূলতা

text:
এই সময় কালেই বীমা কোম্পানিগুলিও ওজন ও আয়ুর মধ্যে সম্পর্কের বিষয়টি ধরে ফেললো এবং ভীষণ মোটাদের প্রিমিয়ামও বাড়িয়ে দিলো্।
ইতিহাসে বহু সংস্কৃতিতেই স্থূলতাকে চারিত্রিক দোষ হিসেবে দেখা হয়ে এসেছে। গ্রিক হাস্যরসে অবিসাস অথবা মোটা মানুষের চরিত্রকে একটা পেটুক ও ব্যঙ্গবিদ্রুপের বিষয় হিসেবে দেখানো হতো। খ্রীস্টাব্দে খাবারকে আলস্য ও লালসার পাপের প্রবেশদ্বার হিসেবে দেখা হতো। আধুনিক পাশ্চাত্য সংস্কৃতিতে বাড়তি ওজনকে অনেক সময়েই অনাকর্ষী হিসেবে বিচার করা হয় এবং স্থূলতা সাধারণভাবেই বেশ কিছু নেতিবাচক একঘেয়েমির সঙ্গে জুড়ে আছে। সমস্ত বয়সের মানুষ এর জন্য সামাজিকভাবে কলঙ্কিত হিসেবে বিবেচিত হয়, এবং এরা টিটকিরির শিকার হতে পারে অথবা সতীর্থরা তাকে এড়িয়ে চলতে পারে। স্থূলতা আবার বৈষম্যেরও কারণ হয়।


title: অতিস্থূলতা

text: পাশ্চাত্য সমাজে স্বাস্থ্যবান শরীরের ওজনের সম্পর্কে জনমানসের যে ধারণা ছিল, তা আদর্শ ওজন বলা যায় যাকে তা নিয়ে ধারণা একেবারেই আলাদা ছিল— এবং বিংশ শতাব্দীর শুরু থেকে উভয়েরই বদল হলো। ১৯২০–র পর থেকেই যে ওজনকে আদর্শ বলা যায় তা কমতে থাকলো। দৃষ্টান্ত হিসেবে তুলে ধরা যেতে পারে মিস আমেরিকা প্যাজিয়েন্ট উইনারদের বিষয়টি, ১৯২২ থেকে ১৯৯৯ সাল পর্যন্ত এই পুরস্কার বিজেতাদের গড় উচ্চতা ২% করে বেড়েছে, আবার উলটোদিকে এদের ওজন ১২%করে কমেছে। অপরদিকে, জনমানসে সুস্থ ওজন নিয়ে চিন্তা উলটোদিকে বদলে গেছে। ব্রিটেনে যে ওজন হলে মানুষ নিজেকে ওভারওয়েট মনে করবে সেই মাপকাঠিটা ১৯৯৯–এ যা ছিল ২০০৭ –এ তার তুলনায় লক্ষণীয়ভাবে বেশি। মনে করা হয় এই পরিবর্তনের কারণ হলো অ্যাডিপোসিটি (মেদবহুলতা), অ্যাডিপোসিটির হার বেড়ে যাওয়ায় শরীরে অতিরিক্ত মেদকে স্বাভাবিক হিসেবে মেনে নেওয়ার বিষয়টিও বেড়ে গেছে।


title: অতিস্থূলতা

text:
আফ্রিকার কোনো কোনো অংশে এখনও অবশ্য স্থূলতাকে সমৃদ্ধির প্রতীক হিসেবে দেখা হয়। এইচ আই ভি (HIV) মহামারী শুরু হবার পর থেকে এটি বিশেষতই সাধারণ হয়ে গেছে।
মানব দেহের ভাস্কর্য বিষয়ক প্রথম রূপায়ণ হয়েছিল ২০,০০০—৩৫,০০০বছর আগে, যেখানে ভীষণ মোটা এক মহিলাকে তুলে ধরা হয়েছিল। কেউ কেউ ভেনাস মূর্তিকেই মেদের বাড়বাড়ন্তের প্রবনতার জন্য দায়ী করেন, কেউ কেউ আবার মনে করেন সময়ের সাথে সাথেই মানুষের মধ্যে মুটিয়ে যাওয়া বেড়ে গেছে। গ্রিক ও রোমান শিল্পকলায় যদিও অত্যধিক স্থূলতা অনুপস্থিত, এবং তা সম্ভবত সংযম বা পরিমিতির আদর্শের কারণেই। খ্রীষ্ট ইউরোপীয় ইতিহাসের বেশিরভাগ সময়জুড়েই ধারবাহিকভাবে আর্থসামাজিক মর্যাদায় যারা নিচুতে তাদেরই কেমলমাত্র ভীষণ মোটা দেখানো হতো।


title: অতিস্থূলতা

text: নবজাগরণের সময় উচ্চতর শ্রেণীর কয়েকজন তাদের নিজেদের বিরাট আকার নিয়ে সগর্বে জাহির করতে শুরু করলো, অষ্টম হেনরি ও আলেকজান্দ্রো দেল বোরোর প্রতিকৃতিতে যেমন দেখা যায়। রুবেনস (১৫৭৭–১৬৪০) নিয়মিতভাবেই তাঁর ছবিতে পূর্ণাঙ্গ নারীদেহ ফুটিয়ে তুলতেন, সেখান থেকেই রুবেনস্কু পরিভাষাটি এসেছে। তা সত্ত্বেও সেই নারীদের যদিও তার উৎসের সঙ্গে সামঞ্জস্য রেখে ‘আওয়ারগ্লাস’ বা বালু ঘড়ির চেহারাই থাকতো। ঊনবিংশ শতাব্দীতে পাশ্চাত্যে স্থূলতা নিয়ে দৃষ্টিভঙ্গি বদলে যায়। স্থূলতাকেই সম্পদ ও সামাজিক মর্যাদার সমার্থক হিসেবে এক শতক বিবেচনা করার পর রোগা পাতলাকেই কাঙ্খিত মাপকাঠি হিসেবে দেখা শুরু হলো।


title: অতিস্থূলতা

text: অতিরিক্ত ওজন ও অতি স্থূলকায়দের সম্পর্কে যে বৈষম্য রয়েছে তা কমাতে হলে চর্বি জাতীয় খাদ্য গ্রহণের পরিমাণ কমিয়ে আনতে হবে, সেটাই প্রাথমিক লক্ষ্য হওয়া উচিত। যদিও এই প্রক্রিয়ার মধ্যে দিয়েই স্থূলতা ও স্বাস্থ্যের নেতিবাচক প্রভাবকে চ্যালেঞ্জ জানানো যেতে পারে।


title: অতিস্থূলতা

text: এক গুচ্ছ সংগঠন রয়েছে যারা অতি স্থূলতাকে শুধু স্বীকারই করে না বরং তাদেরকে সংগঠিত করার উদ্যোগ নিয়ে থাকে। বিংশ শতাব্দীর শেষ অর্ধে এই সংগঠনের সংখ্যার উল্লেখযোগ্য বৃদ্ধি ঘটেছে। ১৯৬৯ সালে মার্কিন সংস্থা ন্যাশনাল অ্যাসোসিয়েশন টু অ্যাডভান্স ফ্যাট অ্যাকসেপটেন্স (NAAFA) গঠিত হয় এবং তারা নিজেদের মানবাধিকার সংগঠন বলে দাবি করে শরীরের আয়তন বৈষম্য দূর করার লক্ষ্যে কাজ শুরু করে।


title: অতিস্থূলতা

text: ইন্টারন্যাশনাল সাইজ অ্যাকসেপটেন্স অ্যাসোসিয়েশন (ISAA) ১৯৯৭ সালে তৈরি হয়, এটি একটি বেসরকারী স্বেচ্ছাসেবী সংগঠন। এই সংগঠনের বিস্তার বিশ্বব্যাপী, এদের লক্ষ্য হলো মানব শরীরের যে কোনো আয়তনকে গ্রহণযোগ্য বলে স্বীকৃতি দেওয়া এবং সমাজে ওজন-ভিত্তিক যে বৈষম্য রয়েছে তা দূর করা। মার্কিন যুক্তরাষ্ট্রে আমেরিকার প্রতিবন্ধী নাগরিকদের জন্য গৃহীত আইন (ADA) এঁদের ক্ষেত্রেও যাতে প্রযোজ্য হয় সেই দাবিতেই লড়াই করছে এই সংগঠন। আমেরিকার আইন ব্যবস্থা এনিয়ে ইতোমধ্যেই চর্চা করেছে এবং তারা এই মর্মে সিদ্ধান্ত নিয়েছে যে, যদি শারীরিক বৈষম্য বিরোধী আইন অণুযায়ী স্থূলতাকে বৈধতা দেওয়া হয় তাহলে মানুষের স্বাস্থ্য খাতে যে পরিমাণ বরাদ্দ, তার সুফল সাধারণ মানুষ পাবেন না।


title: অতিস্থূলতা

text: এনিয়ে অসংখ্য বই রয়েছে, যেমন পল ক্যাম্পোসের লেখা দ্য ডায়েট মিথ, এই বইয়ে লেখক স্থূলতার সঙ্গে স্বাস্থ্যের ঝুঁকির কোনো মিল খুঁজে পাননি, তিনি জোরের সঙ্গেই বলেছেন, স্থূলতা হলেই স্বাস্থ্যের ঝুঁকি দেখা দেবে এমন প্রামাণ্য তথ্য কেউ হাজির করতে পারেননি, তিনি সমস্যাকে সামাজিক কলঙ্ক হিসাবেই চিহ্নিত করতে চেয়েছেন। একইভাবে মাইকেল গার্ড তাঁর ওবেসিটি এপিডেমিক বইয়ে স্থূলতাকে স্বাস্থ্যের অঙ্গ হিসাবে নয়, বরং একে নৈতিক ও মতাদর্শগত গঠন বলেই চিহ্নিত করেছেন। স্বাস্থ্যের কারণে স্থূলতা বাড়ে এমন যুক্তিকে চ্যালেঞ্জ জানাতে আসরে রয়েছে আরো কয়েকটি সংগঠন। রেস্তোরাঁ ও খাদ্য-শিল্প সংস্থাগুলির পৃষ্ঠপোষকতায় গড়ে উঠেছে এমনই একটি সংগঠন সেন্টার ফর কনসিউমার ফ্রিডম, তারা বিজ্ঞাপনী ভাষায় প্রচার করে, স্থূলতা নিয়ে অযথা ‘উত্তেজনার পারদ’ চড়ানো হচ্ছে, এই সমস্যা কখনই মহামারীর আকার নেবে না।


title: অতিস্থূলতা

text: একই রকম চেহারার বন্ধু বা বান্ধবী খোঁজাই সাধারণ মানুষের প্রবণতা। স্থূলকায় মানুষের সংখ্যা বৃদ্ধির ফলে এই অংশের মানুষের কাছে সঙ্গী খুঁজে পাওয়া অনেক সুবিধাজনক হয়ে গেছে। কিছু অধঃসংস্কৃতিও পরিলক্ষিত হয়, বিশেষত স্থূলকায়দের প্রতি আকর্ষণ তৈরি করার জন্য। চাবি কালচার এবং ফ্যাট অ্যাডমায়ারার হলো এর উদাহরণ।


title: অতিস্থূলতা

text:
শিশুর বয়স ও লিঙ্গের সঙ্গে স্বুস্থ বডি মাস ইন্ডেক্স (বি এম আই BMI) ক্রমবিন্যাস ওঠানামা করে। বি এম আই (BMI)’র ৯৫তম পার্সেন্টাইলের শিশুদের ও বয়ঃসন্ধিকালের স্থূলতার সংজ্ঞা ঠিক করা হয়। উল্লেখ্যনীয় তথ্য হলো, এই পার্সেন্টাইলগুলি ভিত্তি হলো ১৯৬৩ থেকে ১৯৯৪–এর মধ্যবর্তী সময় এবং স্থূলতার হারের সাম্প্রতিক বৃদ্ধির দ্বারা তা প্রভাবিত হয় না।
একবিংশ শতাব্দীতে শিশুবয়সের স্থূলতা মহামারীর আকার নিয়েছে, উন্নত ও উন্নয়নশীল বিশ্ব উভয় জায়গাতেই এই হার বেড়েছে। কানাডার কিশোরদের মধ্যে স্থূলতার হার ১৯৮০–র দশকে ১১% থেকে ১৯৯০–র দশকে ৩০%–এর ওপর বেড়ে গেছে। এই একই সময়কালে ব্রাজিলের শিশুদের মধ্যে এই হার ৪ থেকে বেড়ে ১৪% হয়েছে।


title: অতিস্থূলতা

text: প্রাপ্তবয়স্কদের স্থূলতার পাশাপাশি শিশুবয়সের স্থূলতার হার বাড়ার সঙ্গে বহু বিষয় জড়িয়ে আছে। সাধারণ খাদ্য বদল ও শারীরিক কসরত কমে যাওয়াকেই সাম্র্সতিককালে এই হার বেড়ে যাওয়ার পেছনে দুটি মূল কারণ বলে মনে করা হয়। কারণ শিশুবয়সের স্থূলতা বড় বয়সেও প্রায়ই থেকে যায় অসংখ্য কঠিন ব্যাধিকে সঙ্গী করে, যে সব শিশু ভীষণ মোটা প্রায়ই তাদের পরীক্ষা করে দেখা গেছে এদের হাইপারটেনশন (উচ্চ রক্তচাপ), ডায়াবেটিস (মধুমেহ), হাইপারলিপিডেমিয়া ও চর্বিযুক্ত লিভার। এই সব শিশুদের চিকিৎসা হলো প্রাথমিকভাবে লাইফস্টাইল বা জীবনধারণের ধরনে হস্তক্ষেপ ও আচার আচরণ প্রণালী। এই বয়সের ক্ষেত্রে ওষুধ প্রয়োগ মোটেই এফ ডি এ (FDA) অনুমোদিত নয়।


title: অতিস্থূলতা

text: বহু দেশেই পোষা প্রাণীর মধ্যে স্থূলতা খুবই সাধারণ বিষয়। মার্কিন যুক্তরাষ্ট্রে কুকুরদের মধ্যে অত্যধিক ওজন ও অতিশয় স্থূলতার হার ২৩শতাংশ থেকে ৪১%, এর মধ্যে প্রায় ৫.১% ভীষণ মোটা। বিড়ালদের মধ্যে স্থূলতার হার ৬.৪%’এর থেকে সামান্য বেশি। পশুরোগ বিষয়ক তথ্যের নিরিখে অস্রেহালিয়ায় কুকুরদের মধ্যে স্থূলতার হার দেখা যায় ৭.৬%। তাদের মালিক ভীষণ মোটা কি না তার ওপর কুকুরদের স্থূলতার ঝুঁকি থাকলেও বিড়ালদের স্থূলতার কোনো সম্পর্ক নেই।


title: একদিনের আন্তর্জাতিক ক্রিকেটে হ্যাট্রিকের তালিকা

text: যখন একজন বোলার ধারাবাহিকভাবে তিনটি বল ছুড়ে তিনজন ভিন্ন ভিন্ন ব্যাটসম্যানকে আউট করার মাধ্যমে তিনটি উইকেট লাভ করেন, তখন ক্রিকেটের পরিভাষায় তা হ্যাট্রিক নামে পরিচিত। একদিনের আন্তর্জাতিক ক্রিকেট খেলায় এটি একটি অন্যতম সম্পর্কযুক্ত বিষয় কিন্তু বিরল ঘটনা হিসেবে বিবেচ্য। ৫ জানুয়ারি, ১৯৭১ তারিখে অস্ট্রেলিয়া ও ইংল্যান্ডের মধ্যকার ১ম ওডিআই থেকে শুরু করে ২ জুলাই, ২০১৭ তারিখ পর্যন্ত ৩,৮৯৯টি খেলায় মাত্র ৪২ বার এ ধরনের হ্যাট্রিকের ঘটনা ঘটেছে। প্রথম ওডিআই হ্যাট্রিকটি করেছেন - পাকিস্তানি বোলার জালালউদ্দিন। তিনি নিয়াজ স্টেডিয়ামে সেপ্টেম্বর, ১৯৮২ সালে অস্ট্রেলিয়ার বিরুদ্ধে এ ঘটনাটি ঘটান। বাংলাদেশের ফাস্ট বোলার শাহাদাৎ হোসেন, রুবেল হোসেন, তাসকিন আহমেদ এবং স্পিনার আব্দুর রাজ্জাক ও তাইজুল ইসলাম - এ পাঁচজন বিরল কৃতিত্বের অন্যতম অংশীদার হন। এদের মধ্যে তাইজুল ইসলাম নিজের অভিষেক খেলাতেই জিম্বাবুয়ের বিপক্ষে হ্যাট্রিক করেন। এরপর দক্ষিণ আফ্রিকার কাগিসো রাবাদা দ্বিতীয় খেলোয়াড় হিসেবে বাংলাদেশের বিপক্ষে নিজের অভিষেক খেলায় হ্যাট্রিক করেন।


text:
সর্বশেষ হ্যাট্রিকটি করেছেন - শ্রীলঙ্কার বামহাতি লেগ-ব্রেক বোলার ওয়ানিদু হাসারাঙ্গা। তিনি সফরকারী জিম্বাবুয়ের বিপক্ষে ২ জুলাই, ২০১৭ তারিখে গালের গালে আন্তর্জাতিক স্টেডিয়াম-এ কৃতিত্ব প্রদর্শন করেন।
৪২টি হ্যাট্রিকের মধ্যে পাকিস্তান ও শ্রীলঙ্কার বোলাররাই যৌথ দলগতভাবে ৮টি হ্যাট্রিক করে দলীয়ভাবে রেকর্ড গড়ে। একমাত্র বোলার হিসেবে তিনবার হ্যাট্রিক করেন শ্রীলঙ্কার লাসিথ মালিঙ্গা। এছাড়া দু'টি করে হ্যাট্রিক করেন - পাকিস্তানের ওয়াসিম আকরাম ও সাকলাইন মুশতাক এবং শ্রীলঙ্কার চামিন্দা ভাস। হ্যাট্রিক লাভকারী বোলাররা প্রায় সবাই ফাস্ট বোলার হিসেবে থাকলেও ব্যতিক্রম হিসেবে মাত্র ছয়জন স্পিনার এ বিরল রেকর্ড অর্জনে নিজেদের সম্পৃক্ত করতে সমর্থ হয়েছেন। তারা হলেন - পাকিস্তানের সাকলাইন মুশতাক, জিম্বাবুয়ের প্রসপার উতসেয়া, দক্ষিণ আফ্রিকার জেপি ডুমিনি, শ্রীলঙ্কার ওয়ানিদু হাসারাঙ্গা এবং অন্যজন দুইজন - বাংলাদেশের শীর্ষ তারকা বোলার আব্দুর রাজ্জাক ও তাইজুল ইসলাম। শ্রীলঙ্কার চামিন্দা ভাস যে-কোন স্তরের ক্রিকেটে খেলা শুরুর প্রথম ৩ বলে ৩ উইকেট নিয়ে অবিশ্বাস্য নজির স্থাপন করেন। ২০০৩ বিশ্বকাপ ক্রিকেটে বাংলাদেশের বিরুদ্ধে এ রেকর্ড গড়েন।


text: একদিনের আন্তর্জাতিক ক্রিকেট খেলার অন্যতম গুরুত্বপূর্ণ রূপান্তর হিসেবে বিশ্বকাপ ক্রিকেট প্রতিযোগিতায় এ পর্যন্ত ৯বার হ্যাট্রিক হয়েছে। প্রথমবারের মতো ১৯৮৭ সালে বিশ্বকাপ ক্রিকেটের ইতিহাসে হ্যাট্রিক করেন ভারতের চেতন শর্মা। গ্রুপ-পর্বে নিউজিল্যান্ডের কেন রাদারফোর্ড, ইয়ান স্মিথ এবং ইয়ান চ্যাটফিল্ডকে ৪২ ওভারের শেষ তিন বলে আউট করে তিনি এ কীর্তি গড়েন। সর্বশেষটি করেছেন দক্ষিণ আফ্রিকার জেপি ডুমিনি শ্রীলঙ্কার বিরুদ্ধে ২০১৫ সালের বিশ্বকাপ ক্রিকেটে। ২০০৭ সালে অনুষ্ঠিত বিশ্বকাপে দক্ষিণ আফ্রিকার বিরুদ্ধে এবং যে-কোন ওডিআইয়ের ১ম ব্যক্তি হিসেবে পরপর ৪ বলে ৪ জন ব্যাটসম্যানকে আউট করে দূর্লভ কৃতিত্বের অধিকারী হন মালিঙ্গা। লাসিথ মালিঙ্গাই একমাত্র বোলার যিনি দু’টি বিশ্বকাপে হ্যাট্রিক করেছেন।


text: পাকিস্তান ক্রিকেট দলের সাবেক অল-রাউন্ডার ওয়াসিম আকরাম এবং পেসার মোহাম্মদ সামি - এ দু’জন একদিনের আন্তর্জাতিক ক্রিকেট এবং টেস্ট ক্রিকেটে হ্যাট্রিক করেছেন। ১৯ বছর ৮১ দিন নিয়ে আকিব জাভেদ সর্বকনিষ্ঠ হ্যাট্রিকধারী বোলার। অস্ট্রেলীয় ফাস্ট বোলার ব্রেট লি একমাত্র ক্রিকেটার হিসেবে একদিনের আন্তর্জাতিক ক্রিকেট এবং টি২০ আন্তর্জাতিকে হ্যাট্রিককারী একমাত্র বোলার হিসেবে চিহ্নিত হয়ে রয়েছেন।


text: ক. ইনিংসের শেষ ৩ উইকেট


text: খ. আকিব জাভেদ ৩৭ রানে ৭ উইকেট নেন, যা তখনকার (১৯৯১) সেরা ওডিআই বোলিং ছিল।


text: গ. পাঁচ বলের মধ্যে চার উইকেট


text: ঘ. ইনিংসের প্রথম তিন বল


text: ঙ. ভাস ১৯ রানে ৮ উইকেট নেন; এই প্রথম বারের মত একজন বোলার ওডিআইতে ৮ উইকেট নেয়, যা ওডিআইর সেরা বোলিং


text: চ. ম্যাচের প্রথম তিন বল


text: ছ. চার বলে চার উইকেট নেন


text: জ. দুই ওভারে হ্যাট্রিক করেন


text: ঝ. অভিষেকে হ্যাট্রিক করেন


title: এ দেশ তোমার আমার

text: এ দেশ তোমার আমার ১৯৫৯ সালে মুক্তিপ্রাপ্ত বাংলাদেশের স্বাধীনতা-পূর্ব তৎকালীন পূর্ব পাকিস্তানী একটি বাংলা ভাষার চলচ্চিত্র। ছবিটি পরিচালনা করেছেন এহতেশাম। ছবির প্রধান দুটি চরিত্রে অভিনয় করেছেন আনিস ও সুমিতা দেবী। এছাড়াও বিভিন্ন চরিত্রে অভিনয় করেছেন রহমান, মাধুরী চ্যাটার্জী, সুভাষ দত্ত, দাগু বর্দ্ধন, স্বপ্না, সুলবান, মেজবাহউদ্দিন, বাদশাহ্, গোপালদে, জহীর চৌধুরীসহ আরও অনেকে।


title: এ দেশ তোমার আমার

text: প্রলয়কারী দ্বিতীয় বিশ্বযুদ্ধ শেষ হয় ১৯৪৫ সালে। বিশ্বযুদ্ধ অবসানের সঙ্গে সঙ্গে পাক-ভারত উপমহাদেশে শুরু হয় এক নতুন সংগ্রাম। সে সংগ্রাম পৃথিবীর সবচেয়ে পুরোনো সংগ্রাম- সে দাবী দেশের আজাদীর, মানুষের বেঁচে থাকবার। সে সংগ্রাম যখন দেশের প্রতি গ্রামে, প্রতিটি গৃহে ছড়িয়ে পড়ে সেই ১৯৪৭ সালে এই গল্পের শুরু- পূর্ব বাংলার অসংখ্য গ্রামের মাঝে একটি গ্রাম কাপাশ তলিতে। সে গ্রামের পরোপকারী জমিদার বিপত্নীক খান বাহাদুর আব্দুল আজিজ আজ মৃত্যুশয্যায়। জমিদার মৃত্যুকালে জমিদারীসহ তার একমাত্র মেয়ে শাহানাকে তুলে দেন ছোট ভাইয়ের হাতে। শাহানাও তার বাবার মতো পরোপকারী। গ্রামের সংগ্রামী বীর সন্তান হারুনের সাথে ভাললাগা থেকে ভালবাসার সম্পর্ক গড়ে ওঠে। ওরা দুজনে মিলে সবসময় যে কোন সংকটে গ্রাম ও গ্রামের মানুষের পাশে থাকতে চায়। বাঁধ ভেঙ্গে গ্রামে পানি প্রবেশ করতে থাকে। হারুন গ্রামের সবাইকে একত্রিত করে নতুন বাঁধ দিতে চাইলে- শাহানার চাচা জমিদার ও তার খাস চামচা কানুলাল বিভিন্ন ষড়যন্ত্র করে বাঁধের কাজে বাধা দেয়।


title: এ দেশ তোমার আমার

text: -পরিশেষে সততা ও জনতার দুই শক্তি মিলিত হয়ে সব বাধা অতিক্রম করে নতুন বাঁধ দিয়ে গ্রামকে রক্ষা করে সবাই।


title: এ দেশ তোমার আমার

text: এ দেশ তোমার আমার ছবির সংগীত পরিচালনা ও গীত রচনা করেন বাংলাদেশের বিখ্যাত সংগীত পরিচালক খান আতাউর রহমান।


title: মিরপুর-৭

text: মিরপুর-৭, বাংলাদেশের রাজধানী ঢাকার একটি আবাসিক এলাকা। যদিও অন্যান্য 'আবাসিক' এলাকার মত মিরপুর-৭-এও প্রচুর অনাবাসিক ভবন আছে (যেমন স্কুল, হাসপাতাল, এনজিও ইত্যাদি)। মিরপুর-৭-কে ঢাকার একটি অভিজাত এলাকা হিসেবে গণ্য করা হয়। মিরপুর-৭-এর লেক (হ্রদ) বিকালে সময় কাটানোর জন্য বেশ জনপ্রিয়।


title: মিরপুর-৭

text: ১৯৯০-এর দশকে ভূমি অধিগ্রহণের মাধ্যমে সরকারি উদ্যোগে মিরপুর-৭ আবাসিক এলাকাটি গড়ে তোলা হয়।


title: বসু-আইনস্টাইন পরিসংখ্যান

text: বসু আইনস্টাইন পরিসংখ্যান এর মাধ্যমে পূর্ণ সাংখ্যিক স্পিন বিশিষ্ট মৌলিক কণার পরিসাংখ্যিক বণ্টন ব্যাখ্যা করা যায়। বাঙালি পদার্থবিজ্ঞানী সত্যেন্দ্রনাথ বসু এবং আলবার্ট আইনস্টাইন যৌথভাবে এটি আবিষ্কার করেন। যেসব কণা এই পরিসংখ্যান মেনে চলে তাদেরকে বসুর নাম অনুসারে বোসন নামে অভিহিত করা হয়। এই কণাগুলোর স্পিন সব সময় পূর্ণ সংখ্যা হয় এবং এরা পাউলির বর্জন নীতি মেনে চলে না, অর্থাৎ একই শক্তি দশায় একাধিক বোসন থাকতে পারে।


title: বসু-আইনস্টাইন পরিসংখ্যান

text:
ধরা যাক,
formula_1 একটি শক্তি স্তর যার শক্তি
formula_2 এবং যেখানে মোট
formula_3 সংখ্যক কণা রয়েছে। স্তরটিতে আবার
formula_4
সংখ্যক উপস্তর তথা শক্তি দশা আছে যাদের প্রত্যেকের শক্তি সমান এবং যাদের একটিকে অন্যটি থেকে পৃথক করা যায়। উদাহরণস্বরূপ, দুটি কণার ভরবেগ পৃথক হলে তাদের একটিকে অন্যটি থেকে পৃথক করা সম্ভব, কিন্তু তারা উভয়েই একটি শক্তি দশায় অবস্থান করতে পারে।
formula_4 কে বলা হয় formula_1 শক্তি স্তরের অপজাত্য বা ডিজেনারেসি। কোন স্তরে যত সংখ্যক সম শক্তির দশা থাকে সেটিই উক্ত স্তরের ডিজেনারেসি। আগেই বলা হয়েছে, একই শক্তি দশায় একাধিক বোসন থাকতে পারে। প্রকৃতপক্ষে কেবল একাধিক নয়, একই দশায় অসংখ্য বোসনও থাকতে পারে। পরিসংখ্যানের হিসাব নিকাশের সময় এটি খেয়াল রাখতে হয়।


title: সিলেট ইঞ্জিনিয়ারিং কলেজ

text: সিলেট ইঞ্জিনিয়ারিং কলেজ বাংলাদেশের সিলেট শহরে অবস্থিত একটি স্নাতক পর্যায়ের প্রকৌশল কলেজ। এটি একটি সরকারি কলেজ যা ২০০৭ সালে প্রতিষ্ঠিত হয়। সিলেট ইঞ্জিনিয়ারিং কলেজ শাহজালাল বিজ্ঞান ও প্রযুক্তি বিশ্ববিদ্যালয় এর অধিভুক্ত প্রকৌশল কলেজ।


title: সিলেট ইঞ্জিনিয়ারিং কলেজ

text:
সিলেট ইঞ্জিনিয়ারিং কলেজ সিলেট শহরের টিলাগড় এলাকায় অবস্থিত। এই ইঞ্জিনিয়ারিং কলেজটি ৮ একর জায়গা নিয়ে গঠিত।এর পাশেই রয়েছে সিলেটের শিক্ষা প্রতিষ্ঠান সিলেট কৃষি বিশ্ববিদ্যালয়। ৩টি বিশাল একাডেমিক ভবন (সিএসই, ইইই, সিই ভবন), ১টি লাইব্রেরি ও প্রশাসনিক ভবন, অধ্যক্ষের বাসভবন, শিক্ষক ও কর্মকর্তাদের বাসভবন নিয়ে কলেজের পুরো কাঠামোটি গঠিত। এছাড়াও ছাত্রদের জন্য ২টি ও ছাত্রীদের ১টি আবাসিক হল রয়েছে।প্রতিটি বিভাগ ৪ বছর মেয়াদি বি.এস.সি.(ইঞ্জিনিয়ারিং) ডিগ্রী প্রদান করে থাকে।
এসএসসি এবং এইসএসসিতে বিজ্ঞান বিভাগ থেকে উত্তীর্ণ শিক্ষার্থীরা মোট জিপিএ এর ভিত্তিতে লিখিত ভর্তি পরীক্ষার মাধ্যমে ভর্তি হতে পারে।একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়। ভর্তি প্রক্রিয়া প্রকৌশল বিশ্ববিদ্যালয়ের আদলে হয়ে থাকে।


title: সিলেট ইঞ্জিনিয়ারিং কলেজ

text: সাপ্তাহিক ছুটির দিন (শুক্রবার) বাদে প্রতিদিন সকাল ৮ টা থেকে বিকেল ৫টা পর্যন্ত ক্লাস হয়ে থাকে। এছাড়াও শিক্ষার্থীদের জন্য শিক্ষা সফরের আয়োজন করা হয়। কলেজে সব রকম প্রশাসনিক কর্মকান্ড সম্পন্ন করে এর প্রশাসনিক কার্যালয়। প্রশাসনিক কার্যালয়ের অধীনস্থ আরো কয়েকটি উপবিভাগ রয়েছে। বছরজুড়েই ক্যাম্পাসে নানারকম সাংস্কৃতিক কর্মকাণ্ড চলে এবং বিশেষ দিবস উদযাপিত হয়। যেমন - আন্তর্জাতিক মাতৃভাষা দিবস, স্বাধীনতা দিবস, বিজয় দিবস, বৈশাখ, বসন্ত বরণ, রবীন্দ্র জয়ন্তী ইত্যাদি।


title: সিলেট ইঞ্জিনিয়ারিং কলেজ

text: কলেজের কম্পিউটার বিজ্ঞান ও প্রকৌশল বিভাগের পরিচালনায় একটি “ক্যাম্পাস রেডিও” সম্প্রচারিত হয়। মূলতঃ কলেজের শিক্ষার্থীরাই এটি পরিচালনা করে থাকে।


title: সিলেট ইঞ্জিনিয়ারিং কলেজ

text:
গ্রন্থাগারটি প্রশাসনিক ভবনের পাশে অবস্থিত। এটি প্রয়োজনীয় বইয়ে সমৃদ্ধ। প্রতিটি কক্ষে প্রায় ৫০ জন শিক্ষার্থী অধ্যয়ন করতে পারে। প্রয়োজনে তারা বই ধার নিতে পারে।
সহশিক্ষা কার্যক্রম পরিচালনার জন্য ক্যাম্পাসে বিভিন্ন সামাজিক ও সাংস্কৃতিক সংগঠন রয়েছে । জাতীয় দিবস, প্রতিষ্ঠাবার্ষিকী ও বিশেষ বিশেষ দিনে এসব সংগঠন বিভিন্ন অনুষ্ঠান আয়োজন করে থাকে।


title: জ্ঞানপীঠ পুরস্কার

text: জ্ঞানপীঠ পুরস্কার ভারতের সর্বোচ্চ সাহিত্য পুরস্কার। দ্য টাইমস অফ ইন্ডিয়া পত্রিকার প্রকাশক সাহু জৈন পরিবার কর্তৃক প্রতিষ্ঠিত অছিপরিষদ "ভারতীয় জ্ঞানপীঠ" এই পুরস্কারটি প্রদান করে থাকে।


title: জ্ঞানপীঠ পুরস্কার

text: সংস্কৃত ভাষায় "জ্ঞানপীঠ" শব্দের অর্থ "জ্ঞানের বেদি"।


title: জ্ঞানপীঠ পুরস্কার

text: পুরস্কারের অর্থমূল্য ৭০০,০০০ টাকা। সঙ্গে জ্ঞান, শিল্পকলা ও সংগীতের দেবী সরস্বতীর একটি প্রতিমূর্তি এবং একটি মানপত্র দেওয়া হয়।


title: জ্ঞানপীঠ পুরস্কার

text: ১৯৬১ সালে জ্ঞানপীঠ পুরস্কার চালু হয়। ১৯৬৫ সালে মালায়লাম লেখক জি শঙ্কর কুরুপ প্রথম এই পুরস্কার লাভ করেন। যেকোনো ভারতীয় নাগরিক, যিনি ভারতের কোনো একটি সরকারি ভাষায় সাহিত্যচর্চা করেন, তিনিই এই পুরস্কারের যোগ্য বিবেচিত হতে পারেন।


title: জ্ঞানপীঠ পুরস্কার

text: ১৯৮২ সালের আগে পর্যন্ত কোনো একটি নির্দিষ্ট বইয়ের জন্য জ্ঞানপীঠ পুরস্কার দেওয়া হত। কিন্তু তার পর থেকে ভারতীয় সাহিত্যে জীবনব্যাপী অবদানের জন্য এই পুরস্কার দেওয়া হতে থাকে। Sকন্নড় ও হিন্দিতে মোট সাত জন, বাংলা -এ পাঁচ জন, উর্দুতে চার জন এবং গুজরাতি, ওড়িয়া ও মারাঠিতে তিন জন এই পুরস্কার পেয়েছেন। ২০০৫ ও ২০০৬ সালের পুরস্কার ২০০৮ সালের ২২ নভেম্বর ঘোষিত হয়েছিল। ২০০৫ সালে হিন্দি লেখক কুঁয়ার নারায়ণ এবং ২০০৬ সালে কোঙ্কণি লেখক রবীন্দ্র কেলেকর ও সংস্কৃত পণ্ডিত সত্যব্রত শাস্ত্রী যুগ্মভাবে এই পুরস্কার পান। সত্যব্রত শাস্ত্রী প্রথম জ্ঞানপীঠ পুরস্কার-জয়ী সংস্কৃত লেখক। ২০১৭ সালে এই পুরস্কারে সম্মানিত হয়েছেন হিন্দি সাহিত্যের কৃষ্ণা সোবতি (Krishna Sobti)। ২০১৮ সালে সর্বশেষ এই পুরস্কারে সম্মানিত হয়েছেন ইংরাজি সাহিত্যের অমিতাভ ঘোষ।


title: পয়সা

text: পয়সা বিভিন্ন দেশে ব্যবহৃত মুদ্রার একটি একক। বাংলাদেশী এক টাকার ১০০ ভাগের এক ভাগকে "পয়সা" বলা হয়। ভারত, পাকিস্তান ও নেপালের এক রুপির ১০০ ভাগের এক ভাগের নাম পয়সা। আবার, ১ ওমানি রিয়ালের ১০০০ ভাগের এক ভাগকে বলে "বাইসা"। পয়সা শব্দটি ফার্সি ভাষা থেকে ঋণীকৃত শব্দ।


title: পয়সা

text: বাংলাদেশে, একসময় ১ পয়সার প্রচলন ছিলো। এছাড়াও প্রচলন ছিলো ৫ পয়সা, ১০ পয়সা, ২৫ পয়সা ও ৫০ পয়সা। পরবর্তিতে ধীরে ধীরে অর্থের মান বাড়তে থাকায় সেই স্থান দখল করে নেয় বড় অঙ্কের মুদ্রা, হারিয়ে যেতে থাকে পয়সা।


title: পয়সা

text:
'পয়সা' শব্দটিকে বাংলায় অনেক সময় সকল দেশের মুদ্রার ক্ষুদ্রতম একককে বোঝাতে ব্যবহৃত হতে দেখা যায়। যেমন: যুক্তরাষ্ট্রের মুদ্রার ক্ষুদ্রতম একক পয়সা না হওয়া সত্বেও অনেকে কথাবলার সময় "আমেরিকার দুই পয়সা" বা "আমেরিকার পাঁচ পয়সা" ব্যবহার করে থাকেন। এছাড়াও কয়েন আকারে প্রকাশিত মুদ্রাকেও এক কথায় "পয়সা" বলা হয়ে থাকে।
নিচে পয়সার কয়েকটি ছবি দেওয়া হল:


title: অ্যালেক্সানদ্রে পাতো

text: অ্যালেক্সানদ্রে পাতো (জন্মঃ সেপ্টেম্বর ২, ১৯৮৯) একজন নবীন ব্রাজিলীয় ফুটবল তারকা। ইতালীর প্রখ্যাত ক্লাব এসি মিলান-এর পক্ষে তিনি আক্রমনভাগে খেলে থাকেন।


title: অ্যালেক্সানদ্রে পাতো

text: ২০০৬ সালে ১৬ বছর বয়সে পাতো ইন্টারন্যাশনাল ক্লাবে যোগ দেয়। ২০০৭ সাল পর্যন্ত তিনি এ ক্লাবে নিয়মিত খেলে।


title: অ্যালেক্সানদ্রে পাতো

text: ২ আগস্ট ২০০৭ সালে পাতোকে ২২ মিলিয়ন ইউরোর বিনিময়ে কিনে নেয়। এখন পর্যন্ত দল্টির আক্রমণ ভাগের প্রধান খেলোয়াড় হিসেবে তিনি খেলে যাচ্ছেন।


title: অ্যালেক্সানদ্রে পাতো

text:
প্রাথমিক পর্যায়ে ব্রাজিল জাতীয় ফুটবল যুব দলে খেলার পর মার্চ ২০০৮ এ পাতো ব্রাজিল জাতীয় ফুটবল দলে সুযোগ পান। তিনি ২০১০ ফিফা বিশ্বকাপের জাতীয় দলে ডাক পাননি। তবে ২০১০-১১ সালের প্রায় সব প্রীতি ম্যাচেই তিনি প্রথম একাদশে ডাক পেয়েছেন।
"১২ আগস্ট ২০১০ পর্যন্ত".


title: সলংগা আন্দোলন

text:
সলংগা আন্দোলন
ভারতীয় উপমহাদেশে তৎকালীন ব্রিটিশবিরোধী একটি আন্দোলন। ১৯২২ সালের ২৭ জানুয়ারি তরুণ নেতা মাওলানা আবদুর রশীদ তর্কবাগীশ এর নেতৃত্বে তৎকালীন পাবনা জেলার সিরাজগঞ্জ মহকুমার সলঙ্গা হাটে ব্রিটিশবিরোধী আন্দোলনের সূত্রপাত ঘটে। ঐ দিন প্রায় ১২০০ প্রতিবাদী মানুষ ব্রিটিশ পুলিশ বাহিনীর গুলিতে প্রাণ হারায়। আহত হয় ৪০০০-এরও বেশি। নিহতদের লাশের সাথে সংজ্ঞাহীন আহতদের উঠিয়ে নিয়ে ব্রিটিশ পুলিশ সিরাজগঞ্জের রহমতগঞ্জে গণকবর দেয়। রক্তাক্ত সলংগা তদানিন্তন পাবনা জেলার সলংগা একটি বর্ধিঞ্চ ব্যবসায়িক জনপদ। সপ্তাহে ২ দিন হাট বসতো। ১৯২২ সালে ২৭ জানুয়ারি শুক্রবার ছিল বড় হাটবাট। মাওলানা আবদুর রশীদ তর্কবাগীশ এর নেতৃত্বে অসহযোগ ও খেলাফত আন্দোলনের কর্মীরা হাটে নেমেছে বিলেতি পণ্য ক্রয় বিক্রয় বন্ধ করতে। আর এই স্বদেশী আন্দোলনের কর্মীদের রুখতে ছুটে আসে তদানিন্তন পাবনা জেলা ম্যাজিষ্ট্রেট জনাব আর. এন. দাস, জেলা পুলিশ সুপার ও সিরাজগঞ্জ মহকুমা প্রসাশক জনাব এস. কে. সিংহসহ ৪০ জন সশস্ত্র লাল পাগড়ীওয়ালা পুলিশের একটি দল। সলংগার গো-হাটায় ছিল বিপ্লবী স্বদেশী কর্মীদের অফিস। পুলিশ এসে তার ব্যাটিলিয়নদের নিয়ে কংগ্রেস অফিস ঘেড়াও দিয়ে গ্রেফতার করে নেতৃত্বদানকারী মাওলানা আবদুর রশীদ তর্কবাগীশকে। সঙ্গে সঙ্গে জনতার মধ্যে থেকে ম্যাজিষ্ট্রেট, পুলিশ সুপার ও মহুকুমা অফিসারকে ঘিরে জনতা তাদের প্রাণপ্রিয় নেতাকে উদ্ধারের জন্য মিছিল বের করে। জনতার ঢল ও আক্রোশ দেখে ম্যাজিষ্ট্রেট জনতাকে ছত্রভঙ্গ করতে পুলিশকে গুলি চালাতে নির্দেশ দেয়। শুরু হয়ে বুলেট-বৃষ্টি। ৪০টি রাইফেলের মধ্যে মাত্র একটি রাইফেল থেকে কোনো গুলি বের হয়নী। ঐ রাইফেলটি ছিল একজন বাঙ্গালী পুলিশের। এই পৈশাচিক হত্যাকান্ডে হতাহতের সরকারি সংখ্যা ৪৫০০ দেখানো হলেও বেসরকারি মতে ১০০০০-এরও অধিক হবে বলে জানা যায়। সলংগা হাটের হত্যাকান্ডের ঘটনা জালিয়নওয়ালাবাগের হত্যাকান্ডের চেয়ে বহুগুণ ভয়ংকর নৃশংস। অথচ ভারতীয় উপমহাদেশের ইতিহাসে উপমহাদেশের স্বাধীনতা সংগ্রামের তথা শতাব্দির গুরুত্বপূর্ণ এই ঘটনা অত্যন্ত রহস্যজনকভাবে চাপা পড়ে আছে। বস্ততপক্ষে ভারতীয় উপমহাদেশে ১৯২২ সালের বৃটিশবিরোধী স্বাধীনতা সংগ্রামে সলংগা হত্যাকান্ডের ঘটনা যেমন সবচেয়ে নৃশংস পাশবিক তেমনি নিহতের সংখ্যা সর্বাধিক।


title: সলংগা আন্দোলন

text: বর্তমানে, ২৭ জানুয়ারি সেইসব শহীদদের স্মরণ করে "সলংগা দিবস" পালিত হয়।


title: অতিস্থূলতার ব্যবস্থাপনা

text: অতিস্থূলতা রোগের প্রধান চিকিৎসার মধ্যে রয়েছে খাদ্যাভ্যাস এবং শারীরিক কসরত। খাদ্যাভ্যাস কর্মসূচীর ফলে অল্প সময়ের মধ্যে ওজন হারানো সম্ভব, কিন্তু এই ওজনকে ওইভাবে কমিয়ে রাখা সমস্যার হতে পারে এবং মাঝে মাঝেই শারীরিক কসরতের প্রয়োজন পড়তে পারে। একইসঙ্গে কম ক্যালোরিযুক্ত খাবার ঐ ব্যক্তির জীবনশৈলীর চিরদিনের অংশ হয়ে যেতে পারে। ওজন কমিয়ে তা দীর্ঘ সময়ের জন্য বজায় রাখার ক্ষেত্রে সাফল্যের হার খুবই কম. এই সাফল্যের হার হলো ২—২০শতাংশ।


title: অতিস্থূলতার ব্যবস্থাপনা

text: যদিও আরও অনেক নির্দিষ্ট কাঠামোর প্রেক্ষাপটে ৬৭%মানুষ রয়েছেন যারা এক য়ছর ধরে তাদের শারীরিক ওজন ১০%রও বেশি কমিয়ে যেতে অথবা ওজন কমানোর ধারা বজায় রাখতে পারছেন। 3কেজি (৬.৬ পাউণ্ড) বা তার বেশি ওজন অথবা সম্পূর্ণ শারীরিক ভরের ৩% কমানোর গড় বজায় রাখা যেতে পারে পাঁচ বছর পর্যন্ত।


title: অতিস্থূলতার ব্যবস্থাপনা

text: ওজন কমানোয় সঙ্গে নির্দিষ্ট জনসংখ্যার মৃত্যুর হারে এক উল্লেখযোগ্য সুফল কয়েকটি সমীক্ষায় লক্ষ করা গেছে। অতি স্থূল মহিলা যাঁরা ওজন সংক্রান্ত অসুখে আক্রান্ত তাঁদের নিয়ে এক প্রত্যাশিত সমীক্ষায় দেখা গেছে, যে কোনো মাত্রায় আন্তর্জাতিক ওজন কমানোর সঙ্গে মৃত্যুহার ২০% কমার সম্পর্ক রয়েছে। স্থূলতা সংক্রান্ত অসুখ ছাড়া অতি স্থূল মহিলাদের ক্ষেত্রে ৯কেজি (২০পাউণ্ড) বা তার বেশি ওজন কমানোর সঙ্গে মৃত্যুহার ২৫% কমে যাওয়ার সম্পর্ক রয়েছে।


title: অতিস্থূলতার ব্যবস্থাপনা

text: সাম্প্রতিক সমীক্ষায় দেখা গেছে, নির্দিষ্ট কিছু উপগোষ্ঠীর মধ্যে যাদের টাইপ ২ ডায়াবেটিস রয়েছে এবং তারা মহিলা, তাদের ক্ষেত্রে সবধরণের মৃত্যুহারে দীর্ঘমেয়াদী সুফল পাওয়া গেছে। অথচ পুরুষদের ক্ষেত্রে ওজন কমানোর সুফলে খুব একটা উন্নতি হয়নি। পরবর্তী এক সমীক্ষায় পাওয়া গেছে, নির্দিষ্ট লক্ষ্য নিয়ে যাঁরা ওজন কমিয়েছেন তাঁদের মধ্যে যাঁরা মারাত্মক স্থূল ছিলেন সেই সব মানুষের ক্ষেত্রে মৃত্যুহার কমার এক সুফল লক্ষ করা গেছে। স্থূলতার জন্য খুবই কার্যকরী চিকিত্‌সা হলো বারিয়াট্রিক অস্ত্রপোচার। যদিও এর খরচ এবং জটিলতার ঝুঁকির কারণে গবেষকরা কার্যকরী কিন্তু কম আক্রমণাত্মক অন্য উপায় খুঁজে দেখছেন।


title: অতিস্থূলতার ব্যবস্থাপনা

text: ওজন কমানোর জন্য যে সাধারণ খাদ্য তুলে ধরা হয় তা সাধারণত চারটি ভাগে বিভক্ত: কম চর্বি, কম কার্বোহাইড্রেট, কম ক্যালোরি এবং খুবই কম ক্যালোরি। এলোমেলোভাবে নির্বাচিত ছ’টি নিয়ন্ত্রিত পরীক্ষা নীরিক্ষার মেটা-বিশ্লেষণে তিনটি মূল ধরনের খাদ্যের (কম ক্যালোরি, কম কার্বোহাইড্রেট, এবং কম চর্বি) মধ্যে কোনো পার্থক্য খুঁজে পাওয়া যায়নি। সব সমীক্ষায় দেখা গেছে, এতে মাত্র ২-৪কিলোগ্রাম (৪.৪-৮.৮পাউণ্ড) ওজন কমে। বৃহত্‌পুষ্টির উপর জোর না দিলেও দুবছরে এই তিনটি পদ্ধতির ফলে একইরকম ওজন কমে।


title: অতিস্থূলতার ব্যবস্থাপনা

text: অত্যন্ত কম ক্যালোরির খাদ্য থেকে দৈনিক ২০০—৮০০ক্যালোরি পাওয়া যায়। চর্বি এবং কার্বোহাইড্রেট এই দুই থেকেই ক্যালোরি গ্রহণকে নিয়ন্ত্রণ করে প্রোটিন গ্রহণকে বজায় রাখে। তারা শরীরকে অনাহারে রেখে দেয় এবং গড়ে প্রত্যেক সপ্তাহে গড়ে ১.৫—২.৫কিলোগ্রাম (৩.৩—৫.৫পাউণ্ড) ওজন কমায়। সাধারণভাবে ব্যবহারের জন্য এই খাদ্য সুপারিশ করা হয় না। কারণ এর সঙ্গে অনেক পার্শ্বপ্রতিক্রিয়া জড়িয়ে আছে। যেমন সরু মাংসপেশী হারানো, গাউটের ঝুঁকি বেড়ে যাওয়া এবং ইলেক্ট্রোলাইটের ভারসাম্য কমে যাওয়া। যে সমস্ত মানুষ এই ধরনের খাদ্যভ্যাস করছেন তাদের অবশ্যই খুব ঘনিষ্ঠভাবে চিকিত্‌সকের তত্ত্বাবধানে থাকা উচিত যাতে যে কোনো রকম জটিলতা কমানো যায়।


title: অতিস্থূলতার ব্যবস্থাপনা

text:
চর্বি এবং গ্লাইকোজেন থেকে পাওয়া শক্তি ব্যবহারের মাধ্যমে গ্রহণ করে পেশী। পায়ের পেশী বড় হওয়ার কারণেই হাঁটা, দৌড়োনো এবং সাইকেল চালানো হলো শরীরের ওজন কমানোর ক্ষেরে সবচেয়ে কার্যকরী উপায়। শারীরিক কসরত বৃহত্পুষ্টির ভারসাম্য বজায় রাখার ক্ষেত্রে ভূমিকা পালন করে। দ্রুত হাঁটার মতো মাঝারি মাপের শারীরিক কসরতের সময় চর্বিকে জ্বালানি হিসেবে ব্যবহার করার একটা ঝোঁক তৈরি হয়েছে। স্বাস্থ্য বজায় রাখার জন্য আমেরিকান হার্ট অ্যাসোসিয়েশন সুপারিশ করেছে, সপ্তাহে অন্তত ৫দিন ৩০মিনিট সময় ধরে মাঝারি মাপের শারীরিক কসরত করা উচিত।
কোক্রেন কোলাবরেশনের মাধ্যমে এলোপাতাড়িভাবে ৪৩জনের উপর নিয়ন্ত্রিত সমীক্ষা চালিয়ে মেটা-বিশ্লেষণে দেখা গেছে যে শুধুমাত্র শারীরিক কসরত করলে ওজন কম কমে। এর সঙ্গে খাদ্যাভ্যাসের বিষয়টি যুক্ত করলে যদিও, শুধুমাত্র খাওয়া কমিয়েই ১কিলোগ্রাম পর্যন্ত ওজন কমানো যায়। বড় ধরনের শারীরিক কসরতে করে দেখা গেছে, ১.৫কিলোগ্রাম (৩.৩পাউণ্ড) ওজন কমেছে। তাসত্ত্বেও সাধারণ জনসংখ্যার মধ্যে যেভাবে শারীরিক কসরত করা হয় তাতে মাঝারি মাপের প্রভাব পড়েছে। খাদ্য গ্রহণে নিয়ন্ত্রণ না রেখেই ২০ সপ্তাহের প্রাথমিক সামরিক প্রশিক্ষণে দেখা যায় নবনিযুক্ত স্থূলকায় ব্যক্তির কমপক্ষে ১২.৫ কিলোগ্রাম (২৭.৬ পাউণ্ড) ওজন হ্রাস পেয়েছে। আপাত দৃষ্টিতে ওজন কমাতে হলে অতি শারীরিক কসরত অত্যন্ত জরুরি বলেই মনে করা হয়। যে যন্ত্রের সাহায্যে হাঁটা পথ পরিমাপ ও কত পা হাঁটলো তা জানা যায় তা অর্থাত্ পিডোমিটার ব্যবহার করলে সংশ্লিষ্ট ব্যক্তি অনেক বেশি উদ্বুদ্ধ হতে পারবেন। কেউ যদি গড়ে ১৮ সপ্তাহ শারীরিক কসরত করে এবং কসরতের মাত্রাকে বাড়িয়ে ২৭% করতে পারে তাহলে BMI নিশ্চিতভাবেই ০.৩৮ অংশ কমাতে সমর্থ হবেন।


title: অতিস্থূলতার ব্যবস্থাপনা

text: সিঁড়ি ভাঙায় উত্‌সাহিত করার পাশাপাশি সমবেত প্রচার চলতে থাকলে জনগণের মধ্যে কায়িক শ্রম করার মানসিকতা বৃদ্ধি পায়। উদাহরণ স্বরূপ বলা যায়, কলম্বিয়ার বোগোটা শহরে প্রতি রবিবার ও ছুটির দিন শহরবাসী যাতে শারীরিক কসরত করতে পারে তারজন্য ১১৩কিলোমিটার (৭০ মাইল) দীর্ঘ রাস্তা কার্যত বন্ধ করে দেওয়া হয়। দীর্ঘস্থায়ী ও কঠিন রোগ, স্থূলতাকে মোকাবিলা করতেই পথচারীদের জন্য ঐ রাস্তা উন্মুক্ত করে দেওয়া হয়।


title: অতিস্থূলতার ব্যবস্থাপনা

text:
ওজন কমানোর কর্মসূচী অনেক সময়ই জীবনশৈলীর পরিবর্তন এবং খাদ্যাভ্যাসের সংশোধনকেও তুলে ধরে। এরসঙ্গে অল্প পরিমাণে খাওয়া, নির্দিষ্ট কিছু ধরনের খাবার খাওয়া কমিয়ে দেওয়া এবং সচেতনভাবেই আরও বেশি করে শারীরিক কসরত করার প্রচেষ্টা চালিয়ে যাওয়া যুক্ত থাকতে পারে। ওজন কমানোর চেষ্টা চালিয়ে যাচ্ছেন এমন একদল মানুষের সঙ্গেও অন্য মানুষের যোগাযোগ তৈরি সম্ভব করে তোলা যায় এই কর্মসূচীর মাধ্যমে। এই কর্মসূচীতে যোগদানকারীদের মধ্যে পারস্পরিক প্রেরণা এবং উত্‌সাহজনক সম্পর্ক গড়ে উঠবে এই আশা।
বেশ কয়েকটি জনপ্রিয় কর্মসূচী প্রচলিত আছে। এর মধ্যে রয়েছে ওয়েট ওয়াচার্স, ওভারইটার্স অ্যানোনিমাস এবং জেনি ক্রেইগ। কেউ দুবছরের বেশি সময় ধরে নিজে থেকেই নির্দিষ্ট একটি খাদ্য তালিকায় সীমাবদ্ধ রাখলে এইগুলি মাঝারি মাপের ওজন কমাতে (২.৯কে জি, ৬.৪পাউণ্ড) সাহায্য করে বলে মনে করা হয়। ইন্টারনেট ভিত্তিক কর্মসূচী অকার্যকর বলেই মনে করা হয়।
চীনের সরকার বেশ কিছু সংখ্যক ‘চর্বি খামার’এর প্রচলন করেছে, যেখানে অতি স্থূল শিশুরা বাধ্যতামূলক কিছু শারীরিক কসরত করতে যায়। তারা একটি আইনও পাস করেছে। এই আইনে বলা হয়েছে, প্রতিদিন স্কুলে ছাত্রছাত্রীদের অন্তত এক ঘন্টা শারীরিক কসরত বা খেলাধুলা করতে হবে (চীনে অতি স্থূলতা দেখুন)।